ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ – ᑐᒃᓯᕋᕈᑎᓕᐅᕐᓂᕐᒧᑦ ᑮᓇᐅᔭᑦ

*ᐃᒻᒥᓄᑦ-ᐱᒋᐊᕐᑕᐅᔪᑦ ᖃᐅᔨᓴᕐᓂᕐᒧᑦ ᐃᓄᒃᓂᑦ, ᐃᓄᒃᓄᑦ*

**Logo

Description automatically generated ᑐᕌᕈᑎ ᑐᒃᓯᕋᕐᑐᓄᑦ**

**Logo

Description automatically generated with medium confidence**

*Logo

Description automatically generatedIcon

Description automatically generatedA picture containing shape

Description automatically generatedText

Description automatically generated with medium confidence*

ᐃᓗᓕᖏᑦ

ᓇᓗᓇᐃᒃᑯᑎ ᐃᓗᓕᖏᓐᓄᑦ [2](#_Toc178170367)

ᐱᖃᑕᐅᔪᓐᓇᕐᑐᑦ

ᑐᒃᓯᕋᕈᑎᓄᑦ ᕿᒥᕈᔭᐅᓂᕐᒃ [3](#_Toc178170369)

ᖃᓄᕐᒃ ᑐᒃᓯᕋᕈᓇᕐᓂᕐᒃ [7](#_Toc178170370)

ᑐᒃᓯᕋᕈᑎᒧᑦ ᓈᑎᔾᔪᑎ [14](#_Toc178170371)

ᓇᓗᓇᐃᒃᑯᑎ [A: ᑐᓯᕋᓂᕐᒧᑦ ᖃᓄᐃᓕᖓᓂᖏᑦ 15](#_Toc178170372)

ᓇᓗᓇᐃᒃᑯᑎ [B: ᐱᔾᔪᑎᖓ ᐱᓕᕆᔭᐅᓂᐊᕐᑑᑉ 17](#_Toc178170373)

ᓇᓗᓇᐃᒃᑯᑎ [C: ᐱᓕᕆᔭᐅᓂᐊᕐᑑᑉ ᖃᓄᐃᓕᐅᓂᐊᕐᓂᖏᑦProject Activities 19](#_Toc178170374)

ᓇᓗᓇᐃᒃᑯᑎ [D: ᑐᓴᐅᒪᑎᑦᑎᓂᕐᒧᑦ ᐸᕐᓇᒍᑎ 20](#_Toc178170375)

ᓇᓗᓇᐃᒃᑯᑎ [E: ᐱᓕᕆᓂᐊᕐᑐᑦ ᐃᑲᔪᖃᑎᒌᒃᑐᑦ 21](#_Toc178170376)

ᓇᓗᓇᐃᒃᑯᑎ [F: ᓄᓇᓕᒃᓂ ᐃᓚᐅᑎᑦᑎᓂᕐᒧᑦ ᑎᑎᕐᑐᒐᒃᓴᕐᒃ, ᑎᑦᑎᖃᑦ ᐃᑲᔪᕐᑐᕐᑐᓂᒃ ᐊᒻᒪᓗ ᐊᓯᖏᑦ ᐃᑲᔪᕈᑎᑦ ᐸᐃᐹᑦ 24](#_Toc178170377)

ᓇᓗᓇᐃᒃᑯᑎ [G: ᐱᕚᓕᕐᑎᑦᑎᕙᓪᓕᐊᓂᕐᒃ ᐊᒻᒪᓗ ᐃᓕᓂᐊᕐᑎᑦᑎᓂᕐᒧᑦ ᐸᕐᓇᕐᓂᕐᒃ 25](#_Toc178170378)

ᓇᓗᓇᐃᒃᑯᑎ [H: ᑮᓇᐅᔭᑦ 25](#_Toc178170379)

ᓇᓗᓇᐃᒃᑯᑎ [I: ᑐᖁᕐᓯᒪᔪᓂᒃ ᑲᒪᒋᔭᖃᓂᕐᒧᑦ ᐸᕐᓇᒍᑎ 26](#_Toc178170380)

ᓇᓗᓇᐃᒃᑯᑎ [J: ᓈᒪᑦᑎᐊᕐᓂᕐᒧᑦ ᐃᓱᒪᒋᔭᐅᔭᕆᐊᓖᑦ ᐊᒻᒪᓗ ᑲᒪᑎᐊᕐᓗᑎᒃ ᐊᑐᕐᒃᓗᑎᒃ ᖃᐅᔨᓴᕐᓂᒃᒥᒃ 27](#_Toc178170381)

ᓇᓗᓇᐃᒃᑯᑎ [K: ᑕᑕᑎᕆᔾᔪᑎ ᖃᐅᔨᔾᔪᑎᒃᓴᓄᑦ ᐅᖃᐅᓯᒃᓴᕐᒃ 28](#_Toc178170382)

[ᐃᓚᒋᐊᕐᓯᒪᔪᑦ 29](#_Toc178170383)

[ᑐᑭᖏᑦ 29](#_Toc178170384)

ᐃᑲᔪᕈᑎᐅᔪᓐᓇᕐᑐᑦ ᐅᖃᐅᔾᔪᕐᓂᒃᑯᑦ ᐱᔭᕇᕋᓱᒃᓂᕐᒧᑦ ᑐᒃᓯᕋᕈᑎᒥᒃ  [29](#_Toc178170385)

ᐊᐱᕆᔭᐅᒐᔪᒃᑐᑦ [30](#_Toc178170386)

## ᐱᒋᐊᕈᒧᑦ ᖃᓄᐃᓕᖓᓂᖓᓄᑦ ᒪᓕᒐᒃᓴᕐᒃ

ᑖᓇ ᒪᓕᒐᒃᓴᕐᒃ ᑐᕌᖓᔪᕐᒃ ᑐᒃᓯᕋᕐᑐᓄᑦ ᑖᑦᓱᒧᖓ **ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ – ᑐᒃᓯᕋᕈᑎᓕᐅᕐᓂᕐᒧᑦ ᑮᓇᐅᔭᑦ** ᑐᒃᓯᕋᖁᔨᓂᕐᒃ, ᑐᓴᒐᒃᓴᓕᒃ ᑮᓇᐅᔭᕐᑖᕐᕕᐅᔪᓐᓇᕐᑐᓂᒃ ᐊᐅᓚᑕᐅᔪᓂᒃ, ᐱᔾᔪᑎᖏᓐᓂᒃ, ᑭᓇ ᑐᒃᓯᕋᕐᕋᓱᒍᓐᓇᕐᐸ, ᑭᓱᓂᒃ ᐃᓚᓯᒪᔭᕆᐊᖃᕐᒪᖔᑕ ᑐᒃᓯᕋᕈᑏᑦ, ᖃᔅᓯᑦ ᑐᒃᓯᕋᕈᑏᑦ ᕿᒻᒥᕈᔭᐅᖃᑦᑕᕐᒪᖔᑕ, ᖃᓄᐃᑦᑐᑦ ᑮᓇᐅᔭᑦ ᐊᑐᕐᑕᐅᒐᔭᕐᑐᑦ ᐃᓚᓕᐅᑕᐅᔪᓐᓇᕐᒪᖔᑕ ᑮᓇᐅᔭᕆᔭᐅᓂᐊᕐᑐᓄᑦ, ᐊᒻᒪᓗ ᒪᓕᒐᒃᓴᐅᔪᓐᓇᕐᑐᑦ ᐱᔭᕇᕐᓯᓇᓱᒃᓂᕐᒧᑦ ᑐᒃᓯᕋᕈᑎ ᑎᑎᕋᕆᐊᓕᒃ.

### ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ – ᑐᒃᓯᕋᕈᑎᓕᐅᕐᓂᕐᒧᑦ ᑮᓇᐅᔭᑦ ᑐᒃᓯᕋᖁᔨᓂᕐᒃ, ᐋᕿᕐᑕᐅᓯᒪᔪᕐᒃ ᐱᕕᖃᑎᑦᑎᓂᕐᒧᑦ ᖃᐅᔨᒪᔭᐅᔪᓂᒃ ᑕᐅᕐᓯᓂᕐᒥᒃ, ᐱᕝᕚᓕᕐᑎᑦᑎᕙᓕᐊᓂᕐᒥᒃ ᐱᔪᓐᓇᕐᑐᓂᒃ, ᐊᒻᒪᓗ ᓄᓇᓕᒃᓂ ᐊᐅᓚᑕᐅᔪᓂᒃ ᖃᐅᔨᓴᕐᓂᕐᒥᒃ ᐋᕿᕐᑕᐅᓯᒪᑦᓗᓂ ᐱᒻᒪᕆᐅᑎᑕᐅᔪᓂᒃ ᐃᓄᒃᓂᑦ ᐊᒻᒪᓗ ᐃᓄᐃᑦ ᓄᓇᓕᖏᓐᓂᒃ. ᑖᓇ ᑮᓇᔭᐅᕐᑖᕈᑎᒃᓴᕐᒃ ᑐᕌᐳᕐᒃ ᑲᑎᑎᑦᑎᓂᕐᒥᒃ ᓄᓇᓕᒃᒥᐅᑕᓂᒃ ᐊᒻᒪᓗ ᖃᐅᔨᓴᕐᑎᓂᒃ, ᐱᔪᓇᕐᕕᖃᕐᑎᑕᐅᓗᑎᒃ ᐊᔪᕈᓃᕈᑎᓂᒃ ᐱᓕᕆᖃᑎᒌᒃᓂᒃᑯᑦ ᑐᒃᓯᕋᕐᓂᒃᒥᒃ ᐊᒻᒪᓗ ᖃᓄᕐᑑᕐᓂᕐᒧᑦ ᓄᓇᓕᒃᓂ ᐊᒃᓱᕈᓇᕐᕈᑕᐅᔪᓐᓇᕐᑐᓂᒃ ᖃᐅᔨᓴᕐᓂᒃᑯᑦ.

**ᖃᐅᔨᒪᓂᐊᕐᐳᓯ ᑐᒃᓯᕋᕐᕈᑎᓕᐅᕐᓂᕐᒧᑦ ᑮᓇᐅᔭᑦ ᑮᓇᐅᔭᖃᕐᑎᑦᑎᕙᒃᑐᑦ ᐱᓕᕆᔭᐅᔪᓂᒃ ᐱᔾᔪᑎᖃᕐᑐᓂᒃ ᐱᓕᕆᖃᑎᒌᒍᓐᓇᕐᐸᓪᓕᐊᓂᕐᒧᑦ ᓄᓇᓕᒃᒥᐅᑕᓂᑦ ᐊᒻᒪᓗ ᖃᐅᔨᓴᕐᑎᓂᒃ ᐊᒻᒪᓗ ᐋᕿᓱᐃᓗᑎᒃ ᐅᕝᕙᓘᓃᑦ ᐋᕿᓱᐃᖃᑎᒌᒃᑐᓗᑎᒃ ᖃᐅᔨᓴᒐᒃᓴᓂᒃ. ᑮᓇᐅᔭᖃᕐᑎᑦᑎᕙᖏᑦᑐᑦ ᖃᐅᔨᓴᕐᑕᐅᓂᐊᕐᑐᒥᒃ. ᒥᑎᒃᓂᕐᐹᕐᒃ ᑐᒃᓯᕋᕐᑕᐅᔪᓐᓇᕐᑐᕐᒃ ᐃᒪᓐᓇᑎᒋ $15,000 ᐊᒻᒪᓗ ᐊᖏᓂᕐᐹᕐᒃ ᐃᒪᒻᓇᑎᒋ $25,000**.

### ᐱᓇᓱᒍᓐᓇᕐᑐᑦ

ᐱᕕᖃᕐᑎᑕᐅᖄᕐᓂᐊᕐᑐᑦ ᐅᑯᓄᖓ:

1. ᐃᓄᒃᓂᒃ−ᐊᐅᓚᑕᐅᔪᑦ ᑐᒃᓯᕋᕈᑏᑦ;
2. ᑐᒃᓯᕋᕈᑏᑦ ᐊᐅᓚᑕᐅᖃᑎᖃᕐᑐᑦ ᐃᓄᒃᓂᑦ; ᐊᒻᒪᓗ,

ᓇᓗᓇᐃᑯᑕᐅᔪᓐᓇᕐᑐᑦ ᑐᒃᓯᕋᕈᑎᒥ ᐃᒪᐃᐸᑕ ᐱᓕᕆᖃᑎᒌᒃᓂᕐᒥᒃ ᓄᓇᓕᒃᒥᐅᑕᓂᒃ ᓴᖏᐸᑦ ᐃᒻᒪᓇ ᐃᓚᖃᕋᔭᕐᑐᑦ:

* ᑐᒃᓯᕋᕐᑕᐅᔪᕐᒃ ᐊᐅᓚᑕᐅᔪᕐᒃ ᐅᕝᕙᓘᓃᑦ ᐊᐅᓚᑕᐅᖃᑕᐅᔪᕐᒃ ᐃᓄᒃᒧᑦ ᖃᐅᔨᓴᕐᑎᒧᑦ (ᓲᕐᓗ, ᐃᓄᒃ ᖃᐅᔨᓴᕐᑎ ᐱᖃᑕᐅᓕᒫᕐᑐᕐᒃ ᖃᓄᐃᓕᖓᓂᖓᑕ ᖃᐅᔨᓴᕐᓂᐅᔫᑉ ᐱᓕᕆᔭᐅᔫᑉ);
* ᑖᓈ ᑐᒃᓯᕋᕐᑕᐅᔪᕐᒃ ᐋᕿᕐᓱᕐᑕᐅᔪᕐᒃ ᐃᓄᐃᑦ ᐱᖃᑕᐅᓪᓗᑎᒃ ᐊᒻᒪᓗ /ᐅᕝᕙᓘᓃᑦ ᓄᓇᓕᒃ;
* ᑖᓐᓇ ᑐᒃᓯᕋᕐᑕᐅᔪᕐᒃ ᐅᖃᐅᓯᕆᔭᐅᓯᒪᔪᕐᒃ ᐊᒻᒪᓗ ᐃᑲᔪᕐᑐᕐᑕᐅᓪᓗᓂ ᓄᓇᓕᒃᒥᐅᑕᓄᑦ (ᐃᑲᔪᕐᑐᕐᑕᐅᓂᖓ ᓇᓗᓇᐃᕐᓯᒪᔭᕆᐊᖃᕐᑐᕐᒃ);
* ᐸᕐᓇᒃᓯᒪᑦᑎᐊᕐᓂᕐᒃ ᐱᕕᖃᕐᑎᑦᑎᓂᕐᒧᑦ ᑐᓴᐅᒪᖃᑎᒌᒃᓂᕐᒧᑦ ᐊᑐᕐᒃᑕᐅᓕᒫᖓᓐᓂ ᐱᓕᕆᔭᐅᓂᐊᕐᑐᕐᒃ;
* ᑖᓇ ᑐᒃᓯᕋᕈᑎ ᓇᓗᓇᐃᕐᓯᒪᑦᑎᐊᕐᓗᓂ ᐃᓄᐃᑦ ᐱᖃᑕᐅᓂᖏᓐᓂᒃ ᐊᒻᒪᓗ ᓈᒪᒃᑐᒥᒃ ᐃᓕᓂᐊᕐᑎᔾᔪᑕᐅᓂᐊᕐᑐᓂᒃ ᐸᕐᓇᕐᓯᒪᔪᒥᒃ (ᑮᓇᐅᔭᑦ ᐊᑐᕐᒃᑕᐅᓂᐊᕐᑐᑦ ᓇᓗᓇᐃᕐᓯᒪᓗᑎᒃ; ᐊᒻᒪᓗ,
* ᑮᓇᐅᔭᑦ ᓄᓇᓕᒃᒧᐊᕐᓗᑎᒃ ᐅᕝᕙᓘᓃᑦ ᑲᑐᔾᔨᖃᑎᒌᒃᒧᑦ[[1]](#footnote-2).

ᑕᒪᒃᑯᐊ ᐱᑕᖃᐃᓐᓇᕆᐊᖃᑎᑦᓗᒋᑦ ᑐᒃᓯᕋᕈᑎᒧᑦ, **ᐃᓚᖃᕆᐊᖃᕐᒥᔪᑦ** ᐃᑲᔪᕐᓂᕋᕐᓯᒪᔪᓂᒃ ᑎᑎᖃᓂᒃ ᐅᕝᕙᓘᓃᑦ ᐊᓯᒻᖏᑦ ᐃᑲᔪᕐᑐᕐᓂᕋᐃᔪᑦ ᐸᐃᐹᑯᑦ ᑭᒐᕐᑐᐃᔨᓂᒃ ᓄᓇᓕᒃᓂ ᐱᖃᑕᐅᔪᓂ ᐊᒻᒪᓗ ᓇᓗᓇᐃᕐᑎᐊᕐᓯᒪᓗᑎᒃ ᑐᒃᓯᕋᕈᑎᒃᑯᑦ ᑮᓇᐅᔭᑦ ᐊᑐᕐᒃᑕᐅᓂᐊᕐᑐᑦ ᓇᓗᓇᐃᕐᓯᒪᔪᓂᒃ. ᑕᑕᑎᕐᑕᐅᓯᒪᔪᑦ ᐃᓚᖃᖏᑉᐸᑕ ᓇᓗᓇᐃᕐᑎᐊᕐᓯᒪᔪᒥᒃ ᐃᓄᐃᑦ ᓯᕗᓕᕐᑎᓐᓂᖔᕐᑐᓂᒃ ᐊᒻᒪᓗ /ᐅᕝᓘᓃᑦ ᓄᓇᓕᒃᓂ ᐱᓕᖃᑎᒋᔭᐅᓂᐊᕐᑐᒥᒃ ᐊᔪᕐᑎᑕᐅᓂᐊᕐᑐᑦ ᑮᓇᐅᔭᕐᑖᕋᓱᒃᓂᕐᒧᑦ ᖃᐅᔨᓴᕐᓂᕐᒧᑦ.

### ᐅᓪᓗᕐᓯᐅᑎ ᐊᑐᕐᒃᑕᐅᓂᐊᕐᑐᑦ

|  |  |
| --- | --- |
| ᐊᒃᑑᐸ 2024 | ᓇᓗᓇᐃᕐᑕᐅᓂᖓ ᑐᒃᓯᕋᖁᔨᓂᕐᒃ |
| ᑎᓯᐱᕆ 20th 2024 | ᑐᒃᓯᕋᑕᐅᔪᓄᑦ ᐅᓗᖓ ᑭᒡᓕᖓ |
| ᔮᓂᐊᕆ - 2025 | ᕿᒻᒥᕈᔭᐅᓂᕐᒃ ᑲᑐᑦᔨᖃᑎᒌᑦ ᑎᒥᖏᓐᓂᒃ |
| ᕕᕝᕗᐊᕆ 2025 | ᕿᒻᒥᕈᔭᐅᓂᕐᒃ ᑲᓇᑕᒥ ᐃᓄᐃᑦ ᖃᑐᔾᔨᖃᑎᒌᖏᓐᓄᑦ |
| ᒫᔾᔨ 2025 | ᓇᓗᓇᐃᕐᑕᐅᓂᕐᒃ ᑮᓇᔭᕐᑖᕐᑎᑕᐅᔪᓂᒃ |
| ᐄᑉᐳ 1st, 2025 | ᑮᓇᐅᔭᖃᕐᑎᑕᐅᓂᕐᒃ ᐱᒋᐊᕐᑐᕐᒃ[[2]](#footnote-3) |
| ᒪᐃ 2025 | ᑭᒡᓕᖓ ᐊᖏᕐᓂᕐᒧᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑐᒃᓯᕋᕈᑎᓕᐅᕐᓂᕐᒧᑦ ᑮᓇᐅᔭᑦ |

### ᑐᒃᓯᕋᕈᑎᓄᑦ ᕿᒥᕈᔭᐅᓂᕐᒃ

ᑐᒃᓯᕋᕐᑕᐅᔪᑦ ᕿᒻᒥᕈᔭᐅᕙᒃᑐᑦ ᐃᓄᐃᑦ ᐊᒻᒪᓗ ᑭᒡᒐᑐᐃᔨᓄᑦ ᐃᓄᐃᑦ ᑎᒥᖁᑎᖏᓐᓄᑦ ᐅᑭᐅᕐᑕᕐᑐᒥ ᑲᓇᑕᒥᓗ. ᑐᒃᓯᕋᕐᑕᐅᔪᑦ ᓯᕝᕗᓪᓕᕐᒥᒃ ᕿᒻᒥᕈᔭᐅᓲᖑᕗᑦ ᐅᑭᐅᕐᑕᕐᑐᒥ ᑲᑎᒪᔨᓄᑦ ᑖᑯᓐᓇᓂ ᓄᓇᑦᓯᐊᕗᑦ, ᓄᓇᕗᑦ, ᓄᓇᕕᒃ, ᐊᒻᒪᓗ ᐃᓄᕕᐊᓗᐃᑦ ᓄᓇᑖᕐᕕᖓᓂ, ᒪᓕᒃᑕᐅᓗᓂ ᓇᒥ ᑐᒃᓯᕋᕐᑕᐅᔪᒃᑯᑦ ᖃᐅᔨᓴᕐᑐᖃᕐᓂᐊᕐᒪᖔᑦ ᐊᒻᒪᓗ ᐱᓕᕆᖃᑎᒌᒃᓂᕐᒧᑦ ᐱᕝᕙᓕᐊᑎᑦᑎᓂᕐᒃ ᓇᒥ ᐊᑐᕐᒃᑕᐅᓂᐊᕐᒪᖔᑦ. ᐊᑐᓕᖁᔭᐅᔪᑦ ᑮᓇᔭᐅᕐᑖᕐᓂᕐᒧᑦ ᕿᒻᒥᕈᔭᐅᓲᖑᕗᑦ ᐊᒻᒪᓗ ᖃᓄᐃᓂᖏᑦ ᖃᐅᔨᓴᕐᑕᐅᓪᓗᑎᒃ ᑲᓇᑕᒥ ᑎᒥᐅᔪᓐᓄᑦ ᑖᑯᓄᖓ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐊᐅᓚᑎᑦᑎᔨᑦ ᑲᑎᒪᔨᖏᑦ (IRMC) ᐃᓚᖃᕐᑐᕐᒃ ᑭᒡᒐᑐᐃᔨᓂᒃ ᐃᓄᕕᐊᓗᐃᑦ ᑎᒥᖓᑦ (IRC), ᒪᑭᕝᕕᒃ, ᓄᓇᕗᑦ ᑐᖓᕕᒃ ᑎᒥᖓᑦ (NTI), ᐊᒻᒪᓗ ᓄᓇᑦᓯᐊᕗᑦ ᒐᕙᒪᖓᑦ, ᐃᑲᔪᕐᑕᐅᓪᓗᑎᒃ ᐃᓄᐃᑦ ᓄᓇᔾᔪᐊᕐᒥ ᖃᑐᔾᔨᖃᑎᒌᖏᓐᓄᑦ (ICC) ᐊᒻᒪᓗ ᐃᓄᐃ ᑕᐱᕇᑦ ᑲᓇᑕᒥ (ITK).

ᐱᓕᕆᓚᐅᕐᑎᑦᓗᒍ ᑖᑯᐊ ᐃᓄᐃᑦ ᖃᐅᔨᓴᕐᓂᕐᒧᑦ ᐊᐅᓚᑎᑦᑎᔨᑦ ᑲᑎᒪᔨᖏᑦ ᕿᒻᒥᕈᓇᓚᐅᕐᑎᑦᓗᒋᑦ ᑲᓇᑕᓕᒫᒥ ᑎᒥᐅᔪᓄᑦ, ᐱᓕᕆᔭᐅᓂᐊᕐᑐᒧᑦ ᐊᑐᓕᖁᔭᒥᓂᒃ ᑐᓂᓯᓂᐊᕐᑐᑦ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᑲᑎᒪᔨᖏᓐᓄᑦ ᐊᖏᕐᑕᐅᓂᕐᒧᑦ ᑮᓇᐅᔭᑦ ᑐᓂᔭᐅᓚᐅᖏᑎᑦᓗᒋᑦ. ᐊᖏᕐᑕᐅᓚᐅᕐᑎᑦᓗᒋᑦ, ᑐᒃᓯᕋᕐᑐᑦ ᖃᐅᔨᒃᑲᕐᑕᐅᓂᐊᕐᑐᑦ ᐊᒻᒪᓗ ᐃᓱᒪᒋᔭᐅᔪᓂᒃ ᑎᑎᕋᕐᓯᒪᔪᑦ ᐃᓚᓕᐅᑎᔭᐅᓗᑎᒃ ᓇᓗᓇᐃᕐᓯᒪᔪᑦ ᖃᓄᐃᓕᖓᓚᐅᕐᓂᖓᓂᒃ ᕿᒻᒥᕈᔭᐅᑎᑦᓗᒋᑦ ᑐᒃᓯᕋᕐᑕᐅᔪᔾᑎᑦ. ᑭᓯᐊᓂ ᐱᑎᑕᐅᓂᐊᕐᑐᑦ ᖃᐅᔨᖃᕐᑕᐅᓂᐊᕐᑐᑦ ᐊᒻᒪᓗ ᑎᑎᖃᓂᕐᒃ ᐃᓱᒪᒋᔭᐅᔪᓂᒃ ᑐᓂᔭᐅᓗᑎᒃ. ᐃᒪᐃᓐᓇᐃᐸᑦ ᐱᓕᕆᔭᐅᔪᒪᔪᕐᒃ ᐊᖏᕐᑕᐅᖏᑉᐸᑦ ᑮᓇᐅᔭᕐᑖᕐᓂᕐᒧᑦ ᐊᒻᒪᓗ ᖃᓄᐃᓕᖓᔭᐅᓯᒪᔪᓂᒃ ᐅᖃᐅᓯᖃᕈᒪᒍᑎᒃ, ᑖᓇ ᖃᐅᔨᑲᕐᑕᐅᔪᓐᓇᕐᑐᕐᒃ ᐊᐅᓚᑎᑦᑎᓂᕐᒧᑦ ᑲᒪᔨᐅᔪᕐᒃ ᑕᕝᕘᓇ [IQP@itk.ca](mailto:IQP@itk.ca)

ᐅᓂᒃᑳᓕᐅᕐᓂᕐᒃ

ᑮᓇᐅᔭᖃᕐᑎᑕᐅᔪᑦ ᐱᓕᕆᔭᐅᓂᐊᕐᑐᓄᑦ ᑐᓂᓯᔭᕆᐊᖃᕐᓂᐊᕐᑐᑦ ᐊᕐᕌᒍᑕᒫᕐᓯᐅᑎᒥᒃ ᐅᓂᒃᑳᒥᒃ ᐅᑯᓄᖓ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᒪᓕᒃᓗᒍ ᑐᓂᔭᐅᓂᐊᕐᑐᕐᒃ ᐊᑐᒐᒃᓴᕐᒃ. ᐅᓂᒃᑳᓕᐅᕐᑕᐅᔪᑦ ᐱᕝᕙᓕᐊᓂᖓᓄᑦ ᐱᓕᕆᔭᐅᔪᒧᑦ ᕿᒻᒥᕈᓇᒃᑕᐅᓂᐊᕐᑐᑦ ᐊᒻᒪᓗ ᖃᓄᐃᓐᓂᖏᑦᓄᑦ ᖃᐅᔨᓴᕐᑕᐅᓗᑎᒃ ᑖᑯᓄᖓ ᐃᓄᐃᑦ ᖃᐅᔨᓴᕐᓂᕐᒧᑦ ᐊᐅᓚᑎᑦᑎᔨᑦ ᑲᑎᒪᔨᖏᑦ.

### ᖃᓄᐃᓐᓂᖏᑦᓄᑦ ᖃᐅᔨᓴᕐᑕᐅᓂᒃᑯᑦ ᐊᑐᕆᐊᓖᑦ

ᑕᒪᕐᒥᓕᒫᕐᒃ ᑐᒃᓯᕋᕐᑕᐅᔪᑦ ᕿᒻᒥᕈᔭᐅᕙᒃᐳᑦ ᑲᓇᑕᒥ ᑎᒥᐅᔪᓐᓄᑦ ᑖᑯᓪᓇᖓᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐊᐅᓚᑎᑦᑎᔨᑦ ᑲᑎᒪᔨᖏᑦ ᒪᓕᒃᑕᐅᓗᑎᑦ ᖃᐅᔨᓴᕐᓂᕐᒧᑦ ᒪᓕᒃᑕᐅᔭᕆᐊᖃᕐᑐᓂᒃ.

1. **ᐊᑐᕐᓂᖓ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐱᔾᔪᑎᖏᓐᓂᒃ ᐊᒻᒪᓗ ᐃᓄᐃᑦ ᐃᒥᓐᓂᒃ ᐊᐅᓚᑎᑦᑎᕝᕙᓕᐊᓇᓱᒃᓂᖏᓂᒃ ᖃᐅᔨᓴᕐᓂᕐᒧᑦ** 
   1. ᐊᑐᕐᓂᓕᒃ ᐃᓄᒃᓄᑦ ᐊᒻᒪᓗ ᓄᓇᓕᖏᓄᑦ
   2. ᐊᕗᖓᐅᔨᓂᖓ ᑐᒃᓯᕋᕈᑎᒃᑯᑦ ᖃᐅᔨᓴᕐᑕᐅᓂᐊᕐᑐᕐᒃ ᐱᕕᖃᕐᑎᑦᑎᕗᕐᒃ ᑲᑎᖓᔪᓄᑦ ᖃᐅᔨᓴᕐᓂᐅᑉ ᐱᔾᔪᑎᖏᓐᓂᒃ ᐃᒪᓐᓇ: ᖃᓄᐃᖏᓐᓂᕐᒃ, ᓄᓇᓕᒃᓂ ᐊᐅᓚᔾᔪᑎᑦ ᐱᖁᑎᑦ, ᑮᓇᐅᔭᑎᒍᑦ ᐱᕝᕚᓕᐊᕐᓂᕐᒃ, ᐆᒪᔪᑦ ᓇᔪᕐᑕᖏᑦᓗ, ᐊᒻᒪᓗ ᐆᒪᖁᑎᓕᕆᓂᕐᒃ.
   3. ᐊᕗᖓᐅᔨᓂᖓ ᑐᒃᓯᕋᕐᑕᐅᔫᑉ ᐱᕝᕚᓕᕐᑎᑦᑎᓂᖓ ᐃᓄᐃᑦ ᐃᒻᒥᓅᑦ ᐊᐅᓚᑎᑦᑎᕝᕙᓕᐊᓂᖏᑦ ᖃᐅᔨᓴᕐᓂᕐᒧᑦ
   4. ᑖᓇ ᐱᓕᕆᔭᐅᓂᐊᕐᑐᕐᒃ ᐱᔪᓐᓇᕋᔭᑐᐃᓇᕆᐊᓕᒃ ᑐᓴᕐᑎᑦᑎᓂᕐᒥᒃ ᐊᑐᐊᒐᑦ ᖃᓄᐃᓕᔭᐅᔪᓐᓇᕐᓂᖏᓐᓄᑦ ᐅᑭᐅᕐᑕᕐᑐᒥ, ᓄᓇᖃᕐᕕᐊᒧᓂ ᐊᕕᒃᑐᕐᓯᒪᔪᓂ , ᐊᒻᒪᓗ ᑲᓇᑕᓕᒫᒥ.
2. **ᐊᑐᕐᑑᓂᐊᕐᓂᖓ ᖃᐅᔨᓴᕐᑕᐅᓂᕐᒃ**
   1. ᖃᐅᔨᓴᕐᑕᐅᓂᐊᕐᑐᕐᒃ ᐊᔪᓇᕐᔮᖏᓛᕐᒃ ᐊᑐᕈᒪᔭᖏᓂᕐ ᑎᑭᐅᑎᓂᐊᕐᓂᕐᒥᒃ?
   2. ᐱᓕᕆᔭᐅᓂᐊᕐᑐᕐᒃ ᑲᒪᒋᔭᖃᕐᓯᒪᕚ ᐱᔭᐅᔭᕆᐊᖃᕐᑐᒥᒃ ᐅᕝᕙᓘᓃᑦ ᐱᒻᒪᕆᐅᑎᑕᐅᔪᓂᒃ ᐃᓄᒃᓄᑦ, ᓄᓇᓕᒃᒧᑦ ᐊᒻᒪᓗ/ᐅᕝᕙᓘᓃᑦ ᐅᑭᐅᕐᑕᕐᑐᒥᒃ? ᑖᓇ ᐱᓕᔭᐅᓂᐊᕐᑐᕐᒃ ᐃᑲᔪᕐᐹᓪᓕᕐᓂᐊᐹ ᓄᓇᓕᒃᒥᑦ ᐊᒻᒪᓗ/ᐅᕝᕙᓘᓃᑦ ᐅᑭᐅᕐᑕᕐᑐᒥᒃ?
      1. ᓇᓗᓇᐃᕐᓯᒪᔪᖃᖏᑉᐸᑦ ᐃᑲᔪᕐᑕᐅᓂᕐᒥᒃ ᐃᓚᒋᔭᐅᖏᑯᓂᓗ ᑐᒃᓯᕋᕐᑕᐅᔪᒥᒃ ᐱᑕᖃᖏᑉᐸᓪᓗ ᐱᔾᔪᑎᖓ, ᐱᓕᕆᔭᐅᔪᒪᔪᕐᒃ ᑮᓇᐅᔭᖃᕐᑎᑕᐅᔾᔮᖏᑦᑐᕐᒃ.
   3. ᓇᓗᓇᐃᕐᑎᐊᓯᒪᔪᕐᒃ ᐱᓕᕆᔭᐅᓂᐊᕐᑑᑉ ᐊᑐᕈᒪᔭᖏᓂᒃ
   4. ᓈᒪᓯᓕᕐᓯᒪᔪᒥᒃ ᑐᓐᓂᕐᓴᕐᑕᐅᔪᒧᑦ ᐊᑐᒐᒃᓴᖓ (ᖃᓄᑎᒋ ᖃᐅᔨᓴᕐᓂᕐᒧᑦ ᐊᑐᒐᒃᓴᑦ ᓈᒪᒃᓯᓕᕐᓯᒪᕙᑦ ᐱᓕᕆᔭᐅᓂᐊᕐᑐᒧᑦ?)
   5. ᐱᓕᕆᔭᐅᔪᓐᓇᕐᓂᖓ ᖃᓄᑎᒋ ᐊᐅᓚᓂᐊᕐᓂᖓᓄᑦ
   6. ᐱᓕᕆᔭᐅᓂᐊᕐᑐᒧᑦ ᐸᕐᓇᒍᑎ ᐃᓚᖃᕐᑐᕐᒃ ᐊᑐᕐᒃᑕᐅᔭᕆᐊᖃᕐᓂᐊᕐᑐᓂᒃ ᐱᖁᑎᓂᒃ ᐊᓯᖏᓐᓂᒃᓗ (ᐱᖁᑎᑦ, ᑐᑭᓯᔾᔪᑎᑦ ᑐᖁᕐᓯᒪᔪᑦ ᖃᕋᔭᐅᔭᒃᑯᑦ, ᐃᖃᓇᐃᔭᕐᑎᑦ ᐊᒻᒪᓗ ᐃᓕᓂᐊᕐᑎᑦ) ᐱᓕᕆᔭᐅᓂᐊᕐᑐᕐᒃ ᐱᔭᕇᕐᑕᐅᖁᑦᓗᒍ.

ᐱᖃᑕᐅᑎᑕᐅᓂᕐᒃ ᐃᓄᐃᑦ ᖃᐅᔨᒪᓂᖏᑦ, ᐃᓅᓂᕐᒧᑦ ᐅᒃᐱᕆᔭᖏᑦ ᐊᒻᒪᓗ ᑐᖓᕕᖏᑦ.

* + 1. ᐃᓄᒃᓄᑦ ᐊᐅᓚᑕᐅᔪᕐᒃ ᐊᒻᒪᓗ ᐊᐅᓚᑕᐅᖃᑕᐅᔪᕐᒃ ᐃᓄᒃᓄᑦ, ᑐᑭᓯᔭᐅᕗᕐᒃ ᐃᓚᓕᐅᔾᔭᐅᓯᒪᐃᓇᕐᓂᐊᕐᓂᖓᓄᑦ ᐱᓕᕆᔭᐅᑎᑦᓗᒍ. ᓇᓗᓇᕆᐊᖃᖏᑦᑐᕐᒃ ᐱᓕᕆᔭᐅᔪᓂ ᓄᓇᓕᒃ ᐊᖏᕐᓯᒪᒃᐸᑦ ᖃᓪᓗᓈᓂᖔᕐᑐᒥᒃ ᐱᓕᕆᖃᑎᖃᕐᓂᐊᕐᓂᕐᒥᒃ, ᑖᓇᓗ ᑮᓇᐅᔭᕐᓂᒃ ᑐᓂᔭᐅᓂᐊᓗᓂ.

1. ᐱᓕᕆᔭᐅᓂᐊᕐᑐᕐᒃ ᒪᓕᒃᑎᐊᕐᓗᓂ ᑲᒪᒋᔭᖃᑦᑎᐊᕐᓂᕐᒥᒃ ᖃᐅᔨᓴᕐᑕᐅᓂᐊᕐᑐᒥᒃ ᐊᒻᒪᓗ ᐱᑦᑎᐊᕈᑎᐅᔭᕆᐊᖃᕐᑐᓂᒃ.
2. **ᐊᒥᓱᕈᕆᐊᕐᑎᑦᑎᓂᕐᒥᒃ ᐱᔪᓇᕐᑐᓂᒃ ᐊᒻᒪᓗ/ᐅᕝᓘᓃᑦ ᐃᓕᓐᓂᐊᕐᑎᑦᑎᓂᕐᒃ**
   1. ᖃᓯᐅᓂᖏᑦ ᐃᓄᐃᑦ, ᐃᓕᓐᓂᐊᑏᑦ, ᐅᕝᕙᓘᓃᑦ ᓄᓇᓕᒃᒥᐅᑕᑦ ᐱᖃᑕᐅᔪᑦ ᐱᔾᔪᑎᒋᑦᑐᓗᒍ ᐱᓕᕆᔭᐅᓂᐊᑑᑉ ᑮᓇᐅᔭᕆᓂᐊᕐᑕᖓᓄᑦ
   2. ᐃᓕᓂᐊᕐᑎᑦᑎᓂᐊᕐᓂᕐᒧᑦ ᑐᕌᖔᒃᓴᕐᒃ ᐱᕝᕚᓕᕐᑎᑦᑎᓲᕐᒃ ᐃᓄᐃᑦ ᐊᒻᒪᓗ ᐃᓕᓐᐊᕐᑏᑦ ᐱᓇᓱᒐᓱᒃᓂᕐᒧᑦ ᐃᓱᒪᒋᔭᖃᕐᓗᑎᒃ ᑮᓇᐅᔭᓕᐅᓂᕐᒃ, ᐃᓅᓯᓕᕆᓂᕐᒃ ᐊᒻᒪᓗ ᐱᑦᑎᐊᕈᑕᐅᔭᕆᐊᖃᕐᑐᓂᒃ ᐊᒃᑐᐃᓂᖏᑦ ᐱᓕᕆᔭᖏᓄᑦ.
   3. ᐱᕕᖃᕈᓐᓇᕐᓂᕐᒃ ᐃᓕᓐᓂᐊᕐᑎᑦᑎᓂᕐᒥᒃ ᐃᓄᒃᓂᒃ, ᐃᓕᓐᓂᐊᑎᑦᑎᔨᓂᒃᓗ ᐊᒻᒪᓗ ᓄᓇᓕᒃᒥᐅᑕᓂᒃ ᐊᑐᕐᑕᐅᕙᒃᑐᓂᒃ ᖃᐅᔨᓴᕐᓂᕐᒧᑦ ᓯᓚᑦᑐᕐᓴᕐᕕᓂ, ᐱᓕᕆᕝᕕᓂᒃ, ᐅᑭᐅᕐᑕᕐᑐᒥ, ᒐᕙᒪᓂᒃ, ᐊᒻᒪᓗ ᒐᕙᒪᐅᖏᓐᑐᓂᒃ ᑎᒥᐅᔪᓂᒃ
3. **ᐱᓕᕆᖃᑎᒌᒃᓂᕐᒃ** 
   * 1. ᑖᓇ ᐱᓕᕆᔭᐅᓂᐊᕐᑐᕐᒃ ᐃᓚᖃᕐᑐᕐᒃ ᑲᑎᓂᕐᒥᒃ ᓄᓇᓕᒃᒧᑦ ᐊᒻᒪᓗ ᐅᑭᐅᕐᑕᕐᑐᒥ ᑲᑐᔾᔨᖃᑎᒌᒃᓄᑦ ᐊᒻᒪᓗ ᐱᔪᓇᐅᑎᓂᒃ ᑎᒍᒥᐊᕐᑏᑦ/ᐱᖃᑕᐅᔪᓪᓗ
   1. ᑖᓇ ᐱᓕᕆᔭᓂᐊᕐᑐᕐᒃ ᐱᔪᓐᓇᕐᓂᖃᑐᐃᓇᕆᐊᓕᒃ ᑲᑎᓂᕐᒥᒃ ᐊᓯᖏᓂᒃ ᐱᓕᕆᖃᑎᒌᒃᑐᓄᑦ ᖃᐅᔨᓴᕐᓂᕐᒧᑦ ᐊᒻᒪᓗ ᖃᐅᔨᓴᕐᑕᐅᔪᓂᒃ ᐃᓚᒋᔭᐅᖏᑦᑐᓄᑦ ᐱᓕᖃᑎᒌᒃᑐᓂᒃ ᑎᒥᐅᔪᓂ
   2. ᑖᓐᓇ ᐱᓕᔭᐅᓂᐊᕐᑐᕐᒃ ᐊᑐᖃᑦᑕᐅᑎᔪᓐᓇᕐᓂᕐᒥᒃ ᐱᕕᖃᕐᑎᑦᑎᕗᕐᒃ ᐱᖁᑎᓂᒃ, ᐃᒡᓗᓂᒃ, ᐊᒻᒪᓗ ᐃᖃᓇᐃᔭᕐᑎᓂᒃ ᐊᑐᕐᒃᑕᐅᑦᑎᐊᖁᓪᓗᒋᑦ ᐱᔪᓇᕈᑎᐅᓂᐊᕐᑐᑦ
4. **ᓴᕿᑐᑦ ᖃᐅᔨᓴᕐᓂᕐᒧᑦ ᑐᓴᐅᒪᑎᑦᑎᓂᕐᒧᑦ ᐸᕐᓇᒍᑎᑦ** 
   1. ᑐᓴᐅᒪᑎᑦᑎᓂᕐᒃᒧᑦ ᑐᕌᖓᔪᑦ ᐋᕿᓯᒪᕗᑦ ᖃᐅᔨᒪᑎᑦᑎᓂᕐᒥᒃ ᖃᐅᔨᓴᕐᑕᐅᓚᐅᕐᑐᑦ ᓴᕿᑕᐅᒃᐸᑕ ᐊᒻᒪᓗ ᐱᖁᑎᑦ ᐊᑐᕐᑕᐅᔪᓐᓇᕐᓗᑎᒃ ᐅᑭᐅᕐᑕᕐᑐᒥ, ᓄᓇᓕᒃᓂ ᐊᒻᒪᓗ ᐱᓕᕆᖃᑎᒌᒃᑐᓂ
   2. ᑕᑯᒃᓴᐅᑎᑦᑎᓂᕐᒃ ᐃᓚᐅᖃᑕᐅᑎᑦᑎᓚᐅᕐᓂᕐᒥᒃ ᐊᒻᒪᓗ/ᐅᕝᕙᓘᓃᑦ ᐱᖃᑕᐅᑎᑦᑎᓂᕐᒥᒃ ᐅᑭᐅᕐᑕᕐᑐᒥ ᓄᓇᓕᒃᓂᒃ ᐊᒃᑐᕐᑕᐅᔪᓂᒃ ᐊᒻᒪᓗ ᐱᔪᓐᓇᐅᑎᖃᕐᑐᓂᒃ ᑎᒍᒥᐊᕐᑎᓂᒃ/ᐱᖃᑕᐅᔪᓂᒃ ᐱᕝᕙᓕᐊᓂᖓᓄᑦ ᐊᒻᒪᓗ ᐊᑐᓕᕐᑎᑕᐅᓂᖓᓄᑦ ᓴᕿᑐᑦ ᖃᐅᔨᓴᕐᓂᕐᒧᑦ ᑐᓴᐅᒪᑎᑦᑎᓂᕐᒧᑦ ᐸᓐᓇᒍᑎ
      1. ᑖᑯᐊ ᐊᓐᓂᐊᖃᕐᓇᖏᑦᑐᓕᕆᔨᒃᑯᓂᖔᕐᑐᑦ ᐱᖃᑕᐅᑎᑕᐅᖏᑉᐸᑕ ᐱᓕᕆᔭᐅᔪᓂᒃ ᖃᐅᔨᓴᕈᒪᔪᓂᒃ ᖃᓄᐃᖏᓐᓂᖏᓄᑦ ᐅᕝᕙᓘᓃᑦ ᖃᓄᐃᖏᓐᓂᕐᒧᑦ−ᐃᓚᒋᔭᐅᔪᑦ ᖃᐅᔨᓴᕐᓃᑦ, ᑖᓇ ᐱᓕᕆᔭᐅᔪᕐᒃ ᑮᓇᐅᔭᖃᕐᑎᑕᐅᔮᖏᑦᑐᕐᒃ.
   3. ᑖᓐᓇ ᐱᓕᕆᔭᐅᓂᐊᕐᑐᕐᒃ ᐸᕐᓇᕐᑎᐊᕐᓯᒪᔪᕐᒃ ᓈᒪᓗᑎᒃ ᐊᑐᕆᐊᖃᕐᑕᖏᑦ ᐱᒋᐊᕐᑎᑕᐅᔪᓐᓇᖁᑦᖢᒍ ᓴᕿᑕᐅᔪᑦ ᖃᐅᔨᓴᕐᓂᒧᑦ ᑐᓴᐅᒪᑎᑦᑎᓂᕐᒧᑦ ᐸᕐᓇᒍᑎ
   4. ᑖᓐᓇ ᐱᓕᔭᐅᓂᐊᕐᑐᕐᒃ ᓈᒪᒃᓯᓕᕐᓯᒪᕗᕐᒃ ᑮᓇᐅᔭᕐᓂᕐᒃ ᐊᑐᕐᒃᑕᐅᓂᐊᕐᑐᓂᒃ ᑐᓴᐅᒪᑎᑦᑎᓂᕐᒧᑦ, ᐃᓚᒋᔭᐅᓪᓗᑎᒃ ᑐᑭᓕᐅᕆᓂᕐᒃ/ᑐᓵᔨᖃᕐᓂᕐᒃ ᐊᑭᖏᑦ

### ᖃᐅ

### ᔨᒋᐊᕐᕕᒃᓴᑦ

**ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔾᔪᕐᓯᔩᑦ (IRAs)**

|  |  |
| --- | --- |
| **ᓄᓇᑦᓯᐊᕗᑦ**  ᑳᓪᓚ ᐸᒪᒃ  ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔾᔪᕐᓯᔨ  ᓄᓇᑦᓯᐊᕗᑦ ᒐᕙᒪᖓᑦ 709-922-2380 ᑐᕌᕈᑖ #228  [carla.pamak@nunatsiavut.com](mailto:carla.pamak@nunatsiavut.com) | **ᓄᓇᕕᒃ**  ᐱᓕ ᒦᑯ  ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔾᔪᕐᓯᔨ  ᐊᑕᓐᓂᐅᕕᒃ  bmeeko@atanniuvik.ca |
| **ᓄᓇᕗᑦ**  ᐳᕋᓐᑕ ᐋᓐᑐᓴᓐ  ᓄᓇᕗᑦ ᖃᐅᔨᓴᕐᓂᕐᒧᑦ ᐅᖃᐅᔾᔪᕐᓯᔨ  ᓄᓇᕗᑦ ᑐᖓᕕᒃ ᑎᒥᖓᑦ  [BAnderson@tunngavik.com](mailto:BAnderson@tunngavik.com) | **ᐃᓄᕕᐊᓗᐃᑦ ᓄᓇᑖᖃᑎᒌᒃᑐᑦ**  ᔨᐊᓐ ᐸᕋᑦ  ᑐᑭᒧᐊᒃᑎᑦᑎᔨ ᓄᑖᓂᒃ, ᑭᓪᓕᓯᓂᐊᕐᓂᕐᒧᑦ ᐊᒻᒪᓗ ᓯᓚᐅᑉ ᐊᓯᔾᔨᖅᐸᓪᓕᐊᓂᖓᓄᑦ  ᐃᓄᕕᐊᓗᐃᑦ ᐊᕕᒃᑐᖅᓯᒪᔪᓂ ᑯᐊᐳᕇᓴᓐ  867-777-7053  [jparrott@inuvialuit.com](mailto:jparrott@inuvialuit.com) |

**ᐱᓕᕆᔭᐅᔪᓄᑦ ᐱᓕᕆᔩᑦ**

|  |  |
| --- | --- |
| **ᐃᓄᐃᑦ ᑕᐱᕇᑦ ᑲᓇᑕᒥ**  ᐊᐅᓚᑕᐅᔪᑦ ᐊᒻᒪᓗ ᑐᓂᓯᕝᕖᑦ  ᐃᐅᕆᒃ ᓗᐊᕆᖕ  ᖁᑎᒃᓂᕐᓴᒥ ᐊᕙᑎᓕᕆᓂᕐᒧᑦ ᐊᒻᒪᓗ ᐆᒪᔪᓕᕆᓂᕐᒧᑦ ᖃᐅᔨᓴᕐᑎ  866-262-8181  [loring@itk.ca](mailto:loring@itk.ca) ᐅᕝᕙᓘᓃᑦ [IQP@ITK.ca](mailto:IQP@ITK.ca) | **ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ**  ᑮᓇᐅᔭᓕᕆᔨᑦ, ᐊᐅᓚᑕᐅᒐᒃᓴᑦ, ᐊᒻᒪᓗ ᑐᓂᓯᕝᕕᒃ  ᐊᐃᓴ ᓵᑕ  ᐊᐅᓚᑕᐅᔪᓂᒃ ᑲᒪᔨ, ᐅᑭᐅᕐᑕᕐᑐᒥ ᐊᐅᓚᑕᐅᔪᑦ ᖃᐅᔨᓴᕐᓃᑦ  [Aisha.sada@arcticnet.ulaval.ca](mailto:Aisha.sada@arcticnet.ulaval.ca)  ᐅᕝᕙᓘᓃᑦ [IQP@ITK.ca](mailto:IQP@ITK.ca) |

**ᑐᒃᓯᕋᕈᑎᒃᓴᕐᒃ ᑎᑎᕋᕈᑎ**

### ᖃᓄᕐᒃ ᑐᒃᓯᕋᕈᓐᓇᕐᓂᕐᒃ

**ᑐᓂᓯᓂᕐᒃ ᑐᒃᓯᕋᕈᑎᓐᓂᒃ**

* ᐃᓄᒃᑎᑐᑦ ᐅᕝᕙᓘᓃᑦ ᐅᐃᕖᕐᑎᑐᑦ: ᐃᖐᓐᓇᕐᑕᐅᑎᒃᑯᑦ ᑎᑎᕋᓗᑎᑦ ᑐᒃᓯᕋᕈᑎᒃᓂᒃ ᐅᕗᖓ [IQP@ITK.ca](mailto:IQP@ITK.ca). ᑭᐅᔭᐅᓂᐊᕐᐳᑎᒃ ᐃᖐᓐᓇᕐᑕᐅᑎᒃᑯᑦ ᑎᑎᖃᕐᑯᑦ ᓇᓗᓇᐃᕐᓯᔪᒥᒃ ᓇᒃᓯᐅᑎᔭᐃᑦ ᐱᔭᐅᓂᖓᓂᒃ..
* ᖃᓪᓗᓈᑎᑐᑦ: ᐊᑐᕐᒃᖢᒍ ᐅᕗᖓᕐᓗᒍ ᖃᐅᔨᓴᕐᓂᕐᒧᑦ ᐃᑭᐊᕿᕕᒃᒧᑦ: <https://arcticnet.smapply.ca/>

**ᐊᑕᖏᕐᓯᒪᔪᕐᒃ ᑐᒃᓯᕋᕈᑎ ᐃᓚᖃᕐᑐᕐᒃ:**

1. ᐱᔭᕇᕐᓯᒪᔪᒥᒃ ᑐᒃᓯᕋᕈᑎᒥᒃ ᑕᑕᑎᕐᓯᒪᔪᕐᒃ
2. ᑎᑎᖃᕐᒃ (ᖃᑦ) ᐃᑲᔪᕐᑐᕐᑐᓂᒃ ᐊᒻᒪᓗ/ᐅᕝᕙᓘᓃᑦ ᐃᑲᔪᕐᑐᕐᓂᑯᑦ ᐸᐃᐹᑦ
3. ᐱᔭᕇᕐᓯᒪᔪᕐᒃ ᑭᓇᐅᔭᑦ ᐊᑐᕐᒃᑕᐅᓂᐊᕐᓂᖏᑦ ᓇᓗᓇᐃᔭᑦᑎᐊᕐᓯᒪᔪᕐᒃ

**ᖃᓄᐃᑦᑑᓂᐊᕐᓂᖏᑦ**

* ᑐᒃᓯᕋᕐᑐᑦ ᑐᒃᓯᕋᐅᑎᒥᓂᒃ ᑐᓂᓯᔪᒪᒍᑎᒃ ᐊᓯᐊᒍᖔᕐᒃ ᖃᓄᐃᑐᓂᐊᕐᓂᖓᓂᒃ, ᐅᖃᐅᓯᒃᑯᑦ ᐅᕝᕙᓘᓃᑦ ᐊᓯᐊᒍᑦ ᖃᐅᔨᒋᐊᕐᑎᑦᑎᒋᑦ ᐊᐅᓚᑎᑦᑎᓂᕐᒧᑦ ᐱᓕᕆᔨᒧᑦ ᐅᕘᓇ [IQP@ITK.ca](mailto:IQP@ITK.ca)
* ᑐᒃᓯᕋᕈᑏᑦ ᖃᓗᓈᑎᑐᑦ, ᐊᒻᒪᓗ ᐅᐃᕖᕐᑎᑐᑦ ᐱᔭᐅᔪᓐᓇᕐᑐᑦ. ᑭᓯᐊᓂ, ᕿᒻᒥᕈᔭᐅᓂᐊᕈᑎᒃ ᐊᑐᕐᓂᐊᕐᑐᑦ ᖃᓗᓈᑎᑐᖓᓕᕐᑕᐅᓯᒪᔪᓂᒃ.
* ᑎᑎᕋᕐᑕᐅᓯᒪᔪᑦ ᖃᓪᓗᓈᑎᑐᑦ, ᐃᓄᒃᑐᑦ ᐅᕝᕙᓘᓂᑦ ᐅᐃᕖᕐᑎᑐᑦ ᐊᑐᕈᓇᕐᑐᑦ ᖃᕋᓴᐅᔭᑦ ᐊᑐᕐᒃᐸᒃᑕᖏᓂᒃ ᑎᑎᕋᕈᑎᓂᒃ ᑕᒪᒃᑮᑦ Microsoft Word (Microsoft Excel ᑮᓇᐅᔭᑦ ᐊᑐᕐᒃᑕᐅᓂᐊᕐᑐᓄᑦ) ᐊᒻᒪᓗ PDF ᐊᑐᕐᒃᑕᐅᓗᓂ.
* ᑐᑭᓕᐅᕐᑕᐅᓂᕐᒧᑦ ᑐᒃᓯᕋᑕᐅᔪᒧᑦ ᐊᒻᒪᓗ ᒪᓕᒐᒃᓴᖏᓐᓄᑦ ᖃᓄᐃᑐᒧᑦ ᐃᓄᒃᑐᑦ ᐅᖃᐅᓯᖓᑎᒍᑦ, ᖃᐅᔨᒋᐊᕐᕕᒋᒍᒃ ᐊᐅᓚᑎᑦᑎᓂᕐᒧᑦ ᐱᓕᕆᔩᑦ.

**ᐊᐱᖁᑎᒃᓴᑦ?** – ᑐᒃᓯᕋᕐᑕᐅᓂᕐᒧᑦ ᒪᓕᒐᒃᓴᑦ ᐱᕕᖃᕐᑎᑦᑎᕗᕐᒃ ᒪᓕᒃᑕᐅᔪᓐᓇᕐᑐᓂᒃ ᖃᓄᕐᓗ ᐱᔭᕇᕈᓇᕐᓯᓂᕐᒥᒃ ᓇᓪᓕᐊᓂᒃ ᑐᒃᓯᕋᕈᑎᐅᑉ ᐃᓗᓕᒃᓴᖏᓐᓂᒃ. ᐃᑲᔪᕐᑕᐅᑲᓐᓂᕆᐊᖃᕈᕕᑦ ᐱᕝᕙᓕᐊᓕᕐᐸᑦ ᐱᓕᕆᕙᓪᓕᐊᓕᕈᕕᐅᒃ ᐃᓱᒪᒋᔭᐃᑦ ᐊᒻᒪᓗ ᑐᒃᓯᕋᕈᑎᒋᓂᐊᕐᑕᐃᑦ, ᖃᐅᔨᒋᐊᕐᕕᒋᔪᓐᓇᕐᑕᑎᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔾᔪᕐᓯᔨ ᐅᕝᕙᓘᓃᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑐᒃᓯᕋᕈᑎᓕᐅᕐᓂᕐᒧᑦ ᐊᐅᓚᑎᑦᑎᓂᕐᒧᑦ ᐱᓕᕆᔩᑦ. ᑭᒃᑯᑐᐃᓇᐃᑦ ᑲᔪᖏᕐᓴᕐᑕᐅᕗᑦ ᐱᓇᓱᖁᔭᐅᓪᓗᑎᒃ!

### ᐅᓂᑳᓕᐅᕐᓂᕐᒃ

ᑮᓇᐅᔭᖃᕐᑎᑕᐅᔪᑦ ᑐᓂᓯᔭᕆᐊᖃᕐᓂᐊᕐᑐᑦ ᐊᕐᕌᒍᑕᒫᕐᓯᐅᑎᒥᒃ ᐅᓂᒃᑳᒥᒃ ᐅᑯᓄᖓ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ. ᐅᓂᒃᑳᓕᐅᕐᑕᐅᔪᑦ ᐃᒪᓇᐃᑦᑐᒃᑯᑦ ᑐᓂᔭᐅᔪᓐᓇᕐᑐᑦ ᑎᑎᕋᕐᓯᒪᓂᒃᑯᑦ, ᐅᖃᓚᒃᓂᒃᑯᑦ, ᐊᒻᒪᓗ ᑕᒃᑯᒃᓴᐅᓗᑎᒃ ᐊᐅᓚᔫᑯᑦ. ᐅᓂᒃᑳᓕᐅᕐᑕᐅᓯᒪᔪᑦ ᐱᓕᕆᔭᐅᔪᑦ ᖃᓄᐃᑉᐸᓕᐊᓂᖏᓐᓂᒃ ᕿᒻᒥᕈᔭᐅᓂᐊᕐᑐᑦ ᐊᒻᒪᓗ ᖃᐅᔨᓴᕐᑕᐅᓗᑎᒃ ᐃᓄᐃᑦ ᖃᐅᔨᓴᕐᓂᕐᒧᑦ ᐊᐅᓚᑎᑦᑎᔨᑦ ᑲᑎᒪᔨᖏᓐᓄᑦ.

## ᑮᓇᐅᔭᓄᑦ ᒪᓕᒐᒃᓴᑦ

ᐊᐱᖁᑎᒃᓴᖃᕐᑐᖃᕐᐸᑦ ᐱᔾᔪᑎᒋᑦᓗᒍ ᐱᖃᑕᐅᔪᓐᓇᕐᑐᑦ ᑎᒥᐅᔪᑦ ᐊᒻᒪᓗ/ᐅᕝᓘᓃᑦ ᐊᑐᕐᒃᑕᐅᔪᓐᓇᕐᑎᑕᐅᔪᑦ ᑮᓇᐅᔭᑦ ᖃᐅᔨᒋᐊᕐᕕᒋᒍᒃ ᐊᐃᓴ ᓵᑕ, ᐃᓚᒋᔭᕐᒃᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑐᒃᓯᕋᕈᑎᓕᐅᕐᓂᕐᒧᑦ ᐊᐅᓚᑕᐅᓂᖏᓐᓄᑦ ᐱᓕᕆᔨ, ᐅᕙᓂ [Aisha.sada@arcticnet.ulaval.ca](mailto:Aisha.sada@arcticnet.ulaval.ca)

### ᐃᒪᐃᓂᖓ

ᑖᑯᐊ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ(IQP) ᑮᓇᐅᔭᖃᕐᑎᑕᐅᔪᑦ ᑕᕝᕘᓇ ᑐᕌᒐᖃᕐᑐᑦ ᑭᒡᓕᓯᓂᐊᕐᓂᕐᒧᑦ ᑮᓇᐅᔭᖃᕐᑎᑦᑎᔨᑦ (SSF), ᐊᐅᓚᑦᑎᑦᑎᔨᐅᖃᑕᐅᓪᓗᑎᒃ ᓄᑖᓂᒃ ᐱᕝᕙᓕᐊᓂᕐᒧᑦ,ᒃ ᑭᒡᓕᓯᓂᐊᕐᓂᕐᒧᑦ, ᐊᒻᒪᓗ ᑮᓇᔭᐅᓕᐅᕐᓂᕐᒧᑦ ᐱᕝᕙᓕᐊᓂᒃᑯᑦ ᑲᓇᑕ (ISED) ᐊᒻᒪᓗ ᐊᓂᐊᖃᕐᓇᖏᑦᑐᓕᕆᔨᒃᑯᓂ ᑲᓇᑕᒥ.

ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ, ᐊᒻᒪᓗ ᑕᑯᐊ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ, ᑮᓇᐅᔭᖃᕐᑎᑕᐅᕗᑦ ᑖᑯᓐᓇᖓᑦᓄᑖᓂᒃ ᐱᕝᕙᓕᐊᓂᕐᒧᑦ,ᒃ ᑭᒡᓕᓯᓂᐊᕐᓂᕐᒧᑦ, ᐊᒻᒪᓗ ᑮᓇᔭᐅᓕᐅᕐᓂᕐᒧᑦ ᐱᕝᕙᓕᐊᓂᒃᑯᑦ ᑲᓇᑕᒥ ᑮᓇᐅᔭᖏᓐᓂᒃ. ᑐᒃᓯᕋᕐᑐᑦ ᑐᒃᓯᕋᑐᐃᓇᕈᓐᓇᕐᑐᑦ ᑮᓇᐅᔭᕐᓂᒃ ᐱᔭᐅᔪᓐᓇᕐᑐᓂᒃ ᑕᕝᕘᓇ ᑐᕌᒐᖃᕐᑐᑦ ᑭᒡᓕᓯᓂᐊᕐᓂᕐᒧᑦ ᑮᓇᐅᔭᖃᕐᑎᑦᑎᔨᑦ ᐊᐅᓚᑎᑦᑎᓂᕐᒧᑦ ᒪᓕᒐᒃᓴᑦ ᐊᑖᓂ ᓇᓗᓇᐃᕐᓯᒪᔪᑦ.

### ᐱᖃᑕᐅᔪᓐᓇᕐᑐᑦ ᑎᒥᐅᔪᑦ

ᐱᖃᑕᐅᔪᓐᓇᕐᑐᑦ ᑎᒥᐅᔪᑦ ᐅᑯᐊᖑᕗᑦ ᑭᓯᐊᓂ ᑖᑯᑦᑐᐊᖑᖏᑦᑐᑦ:

* ᐃᓄᕕᐊᓗᐃᑦ ᑯᐊᐳᕇᓴᓐ (IRC);
* ᓄᓇᕗᑦ ᑐᖓᕕᒃ ᑎᒥᖓ. (NTI);
* ᑲᑎᕝᕕᒃ ᒐᕙᒪᖓᑦ (KRG);
* ᒪᑭᕝᕕᑦ
* ᓄᓇᑦᓯᐊᕗᑦ ᒐᕙᒪᖓᑦ;
* ᓄᓇᒥᒃ ᑎᒍᒥᐊᕐᑏᑦ;
* ᐅᑭᐅᕐᑕᕐᑐᒥ ᓄᓇᓖᑦ;
* ᐅᑭᐅᕐᑕᕐᑐᒥ ᓯᓚᑦᑐᕐᒃᓴᕐᕖᑦ;
* ᖃᐅᔨᓴᕐᕖᑦ;
* ᕼᐊᒻᓚᖑᔪᑦ ᐊᒻᒪᓗ ᓄᓇᓕᒃᓂ ᐊᓪᓚᕖᑦ; ᐊᒻᒪᓗ/ᐅᕝᕙᓘᓃᑦ
* ᓄᓇᓕᒃᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᑦ / ᑎᒥᐅᔪᑦ

ᖃᐅᔨᒋᐊᕐᕕᒋᓯᐅᒃ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐊᐅᓚᑎᑦᑎᔩᑦ ᐱᓕᕆᔨᖏᑦ ᑕᕝᕘᓇ [IQP@ITK.ca](mailto:IQP@ITK.ca) ᑕᑯᖏᑯᕕᐅᒃ ᑎᒥᐅᔪᖁᑏᑦ ᐊᒻᒪᓗ ᖃᐅᔨᒋᐊᕈᒪᒍᕕᑦ ᑎᒥᐅᔪᖃᕐᕖᑦ ᐱᖃᑕᐅᔪᓐᓇᕋᔮᕐᒪᖔᑦ ᑮᓇᐅᔭᕐᓂᕐᒃ.

ᐃᓄᐃᑦ ᐃᓛᑯᑦ ᑐᒃᓯᕋᕈᒪᔪᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑮᓇᐅᔭᕐᓂᒃ ᐱᓇᓱᒍᓐᓇᕐᑐᑦ. ᐃᖃᓇᐃᔭᕐᑎᐅᖏᒃᑲᓗᐊᕈᑎᒃ ᐃᓄᐃᑦ ᐅᕝᕙᓘᓃᑦ ᓄᓇᓕᒃᓂ ᑎᒥᐅᔪᓂᒃ, ᑭᓯᐊᓂ ᐱᓕᖃᑎᖃᕆᐊᖃᕐᑐᑦ ᐃᓄᒃᓂᒃ ᑎᒥᐅᔪᓂᒃ ᐊᑎᓕᐅᕐᑕᐅᑎᑕᐅᓯᒪᓗᑎᒃᓗ ᐃᑲᔪᕐᑕᐅᓂᕐᒥᓂᒃ ᑎᒥᐅᔪᒧᑦ ᖃᐅᔨᓴᕐᓂᐊᕐᑐᓂᒃ ᐱᖃᑕᐅᓂᕐᒥᒃ. ᑖᓇ ᑕᐃᒪᓕᖓᕗᕐᒃ ᐊᐅᓚᑕᐅᔪᕐᒃ ᑐᓂᓯᔪᓐᓇᖏᒻᒪᑦ ᑮᓇᐅᔭᕐᓂᕐᒃ ᐃᓄᒃᒧᑦ ᐊᑕᐅᓯᕐᒧᑦ. ᐱᓕᖃᑎᒌᒃᓂᕐᒃ ᓇᓗᓇᐃᕐᓯᓯᒪᔭᕆᐊᓕᒃ ᑎᑎᖃᕐᑯᑦ ᐃᑲᔪᕐᓂᕐᒥᒃ ᐅᕝᕙᓘᓃᑦ ᐸᐃᐹᑯᑎᒍᑦ ᓇᓗᓇᐃᕐᓯᓯᒪᔪᒥᒃ ᐃᑲᔪᕐᑕᐅᓂᕐᒥᒃ ᐃᑲᔪᕐᑐᕐᑐᒥᒃ ᑎᒥᐅᔪᒥᒃ. ᐊᑎᕐᑕᖃᕆᐊᖃᕆᑦᓗᓂ ᑭᓇ ᖃᐅᔨᒋᐊᕐᕕᐅᔪᓐᓇᕋᔭᕐᒪᖔᑦ ᑎᒥᐅᔪᒥᑦ ᑮᓇᐅᔭᕐᑖᕐᓂᐊᕐᑐᒥᒃ ᐊᒻᒪᓗ ᐃᓚᓕᐅᔾᔭᐅᓯᒪᓗᓂ ᐃᓄᒃᒧᑦ ᐊᑕᐅᓯᕐᒧᑦ ᑐᒃᓯᕋᕈᑎᒧᑦ.

ᑮᓇᐅᔭᖃᕐᑎᑕᐅᔪᑦ ᑎᒥᐅᔪᑦ ᑐᓂᔭᐅᓂᐊᕐᑐᑦ ᑖᑯᓅᓇ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯ, ᐊᒻᒪᓗ ᑎᒥᐅᔪᑦ ᐊᑎᓕᐅᕆᐊᖃᕐᓂᐊᕐᑐᑦ ᐊᖏᕐᓂᕐᒥᓄᑦ ᑮᓇᐅᔭᕐᓄᑦ ᑖᑯᓄᖓ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯ ᑐᓂᔭᐅᓚᐅᖏᓐᓂᖓᓂ ᑮᓇᐅᔭᕐᒃ.

ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯ ᐱᕕᖃᕐᑎᑦᑎᕗᕐᒃ ᑎᑎᖃᒥᒃ ᐃᑲᔪᕐᓂᕐᒥᒃ ᐹᐃᑉᐹᒥᒃ ᐃᑲᔪᕐᑐᕐᑐᓄᑦ ᑎᒥᐅᔪᓐᓄᑦ ᐊᑎᓕᐅᕐᑕᐅᓂᐊᕐᑐᒥᒃ. ᑖᓇ ᐸᐃᑉᐹᕐᒃ ᐃᓚᖃᕐᑐᕐᒃ ᓇᓗᓇᐃᕆᓂᕐᒥᒃ ᐊᒻᒪᓗ ᐊᖏᕐᓂᕐᒥᒃ ᐃᑲᔪᕐᑐᕐᑐᒧᑦ ᑎᒥᐅᔪᒧᑦ ᐃᒪᓐᓇ:

* ᑲᒪᒋᔭᐅᓂᖓ ᑮᓇᐅᔭᕐᒃ ᑭᒐᕐᑐᕐᑕᐅᑦᓗᓂ ᑐᒃᓯᕋᕐᑐᕐᒃ ᐊᒻᒪᓗ ᐱᓕᕆᔭᐅᓂᐊᕐᑐᕐᒃ, ᐃᓚᖃᕐᑐᕐᒃ ᐊᑭᓕᕐᓯᓂᕐᒧᑦ ᐊᒻᒪᓗ ᐊᑭᓕᒃᓴᓕᐅᕐᓂᕐᒧᑦ[[3]](#footnote-4);
* ᐱᓕᕆᖃᑎᖃᕐᓗᑎᒃ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯ, ᐊᕐᕌᒍᑕᒫᕐᓯᐅᑎᓂᒃ ᑮᓇᐅᔭᕐᓂᒃ ᐅᓂᒃᑳᓕᐅᕐᓂᕐᒥᒃ; ᐊᒻᒪᓗ,
* ᐊᑎᓕᐅᕐᓗᑎᒃ ᑮᓇᐅᔭᕐᓄᑦ ᐊᖏᕈᑎᒥᒃ ᑖᑯᓄᖓ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯ.

### ᐱᖃᑕᐅᔪᓐᓇᕐᑐᑦ ᐊᒻᒪᓗ ᐱᖃᑕᐅᔪᓐᓇᖏᑦᑐᑦ ᑮᓇᐅᔭᑦ ᐊᑐᕐᑕᐅᔪᒃᓴᑦ

ᑕᒪᕐᒥᒃ ᐊᑐᕐᒃᑕᐅᓂᐊᕐᑐᑦ ᑮᓇᐅᔭᑦ ᐊᑐᑦᑎᐊᕆᐊᓖᑦ ᐊᒻᒪᓗ ᐊᑭᑐᓇᓱᓗᐊᖏᑦᓗᑎᒃ, ᐊᒻᒪᓗ ᑭᒃᑯᑐᐃᓇᕐᓄᑦ ᓇᖕᒥᓂᕐᒃ ᐱᕝᕚᓕᕈᑕᐅᔪᓐᓇᕋᑎᒃ ᐃᓚᒋᔭᐅᔪᓐᓄᑦ ᖃᐅᔨᓴᕐᑎᐅᓂᐊᕐᑐᓄᑦ. ᐊᑐᕐᑕᐅᔭᕆᐊᖃᑐᐃᓇᓐᑐᑦ ᐊᑭᖏᓐᓄᑦ ᖃᐅᔨᓴᕐᓂᕐᒧᑦ/ᐱᓕᕆᔭᐅᔪᓐᓄᑦ ᐊᖏᕐᑕᐅᓯᒪᔪᑎᑯᑦ ᐱᓕᕆᔭᐅᓂᐊᕐᑐᒧᑦ ᐸᕐᓇᕐᓯᒪᓐᓂᑯᑦ.

**ᐊᑐᕐᒃᑐᒻᒪᕆᒃ:**

* **ᐊᓪᓚᕝᕕᓕᕆᓂᕐᒧᑦ ᐊᑭᓕᐅᑏᑦ** – ᐱᓕᕆᐊᒃᓴᑦ ᑐᒃᓯᕋᕈᓐᓇᖅᑐᑦ ᐊᖏᓛᖑᔪᒥᒃ 15%-ᒥᒃ ᑲᑎᓕᒫᖅᑐᒋᑦ ᑮᓇᐅᔭᖅᑐᕈᑎᒃᓴᖏᓐᓂᒃ ᐊᓪᓚᕝᕕᓕᕆᓂᕐᒧᑦ ᐊᑭᓕᐅᑎᒃᓴᓄᑦ.
* **ᐊᑭᖃᕐᑎᑕᐅᖏᑦᑐᑯᑦ ᐃᑲᔪᕐᑕᐅᓂᕐᒃ** – ᐊᑭᖃᕐᑎᑕᐅᖏᑦᑐᑯᑦ ᐃᑲᔪᕐᑕᐅᓂᕐᒃ ᑐᓂᓯᓂᐅᕗᕐᒃ (ᓲᕐᓗ, ᐱᖁᑎᑦ ᐅᕝᕙᓘᓃᑦ ᐱᔨᑦᑎᕋᕈᑎᑦ) ᐱᔪᓐᓇᕐᑎᑕᐅᔪᑦ ᐱᓕᕆᔭᐅᔪᒧᑦ ᐱᓕᕆᖃᑎᒋᔭᐅᔪᕐᒃ ᐅᕝᕙᓘᓃᑦ ᐃᑲᔪᕐᑎᑦᑎᔨᒧᑦ ᐊᑭᓕᕐᑎᑕᐅᖏᑦᓗᑎᒃ ᐱᓕᔭᐅᔪᒧᑦ. ᐃᓚᖃᕈᓐᓇᕐᑐᕐᒃ ᐱᕕᖃᕐᑎᑦᑎᓂᕐᒥᒃ ᐊᓪᓚᕕᒃᒥᒃ, ᐱᖁᑎᓂᒃ ᐊᑐᐃᓐᓇᐅᑎᑦᑎᓂᕐᒥᒃ ᐅᕝᕙᓘᓃᑦ ᑐᑭᓯᔾᔪᑎᓂᒃ, ᐊᒻᒪᓗ ᐱᕕᖃᕐᑎᑦᑎᓂᕐᒃ, ᖃᐅᔨᒪᔭᑕᕆᔭᐅᓗᓂ ᐅᕝᕙᓘᓃᑦ ᖃᕋᓴᐅᔭᓕᕆᓂᕐᒧᑦ ᑐᕌᖓᔪᓂᒃ ᑐᑭᒧᐊᕐᑎᑦᑎᔪᓇᕐᓗᓂ ᐱᓕᕆᔭᐅᔪᒧᑦ ᐅᕝᕙᓘᓃᑦ ᐱᖃᑕᐅᓂᕐᒧᑦ ᐱᓕᔭᐅᔪᒧᑦ. ᐃᓚᓯᔪᓐᓇᕐᒪᑦ ᑮᓇᐅᔭᑦ ᐱᕝᕚᓕᕐᓂᖏᓐᓄᑦ ᐱᓕᔭᐅᔪᓕᒫᖑᔪᒧᑦ.

1. **ᑮᓇᐅᔭᓕᐅᕐᑕᐅᔪᑦ ᐃᖃᓇᐃᔭᕐᓂᕐᒧᑦ, ᑮᓇᐅᔭᓕᐅᑕᐅᔪᑦ ᐃᖃᓇᐃᔭᕐᑐᓄᑦ, ᐃᑲᔪᕈᑎᑦ ᑮᓇᐅᔭᑎᒍᑦ, ᐊᒻᒪᓗ ᑲᑎᒪᓂᕐᒧᑦ ᑮᓇᐅᔭᕐᑖᕈᑎᑦ**

ᐱᖃᑕᐅᔪᓐᓇᕐᑐᑦ:

* ᑮᓇᔭᐅᓕᐅᕐᓂᕐᒃ ᓄᓇᓕᒃᓂ ᐃᑲᓇᐃᔭᕐᑎᓂᒃ ᐱᖃᑕᐅᔪᓂᒃ ᐱᓕᕆᔭᐅᔪᒧᑦ (ᓲᕐᓗ, ᐊᕙᑎᓕᕆᓂᕐᒧᑦ ᖃᐅᔨᒪᔨᑕᑦ, ᐅᕕᒃᑲᓄᑦ ᐃᖃᓇᐃᔮᒃᓴᑦ, ᐱᖃᑕᐅᔪᓄᑦ ᑮᓇᐅᔭᖃᕐᑎᑦᑎᓂᕐᒃ)
* ᑮᓇᔭᐅᓕᐅᕐᑕᐅᔪᑦ ᐱᓕᔭᐅᔪᒧᑦ ᑲᒪᔨᖏᓐᓄᑦ
* ᑮᓇᐅᔭᓕᐅᕐᑕᐅᔪᑦ ᑭᒃᑯᓐᓄᑦ ᐃᖃᓇᐃᔭᕐᑎᑕᐅᔪᓄᑦ ᑮᓇᐅᔭᖃᕐᑎᑕᐅᔪᒧᑦ ᖃᐅᔨᓴᕐᑕᐅᓂᕐᒧᑦ, ᐃᓚᒋᔭᐅᓪᓗᑎᒃ ᖃᐅᔨᓴᕐᑏᑦ ᐃᑲᔪᕐᑎᖏᑦ ᐊᒻᒪᓗ ᖃᐅᔨᒪᔨᑕᕆᔭᑦ
* ᑮᓇᐅᔭᓕᐅᕐᑕᐅᔪᑦ ᐃᓄᐃᑦ ᐃᓕᓪᓂᐊᕐᑎᓄᑦ ᐊᒻᒪᓗ ᖁᑎᒃᓂᕐᐹᒥᒃ ᐸᐃᐹᕐᑕᕋᓱᐊᕐᑐᑦ ᓯᓚᑦᑐᕐᓴᕐᕕᒃᒥ
* ᐊᑐᕆᐊᓖᑦ ᐃᖃᓇᐃᔭᕐᓂᕐᒧᑦ−ᑐᕌᖓᔪᑦ ᐊᑭᒃᓴᑦ (ᐃᖃᓇᐃᔭᕈᓐᓃᕐᓂᕐᒧᑦ ᓇᓪᓕᐅᑯᒫᕈᑎᑦ, ᑲᓇᑕᒥ ᐃᓇᕐᓯᐅᑎᑦ, ᐊᒻᒪᓗ ᐅᑭᐅᕐᑕᐅᑐᒥᐅᑕᐅᓪᔪᑎᑦ ᐃᑲᔪᕈᑎᑦ, ᐊᓯᖏᑦᓗ)

ᐱᖃᑕᐅᔪᓐᓇᖏᑦᑐᑦ:

* ᑮᓇᐅᔭᓕᐅᕐᑕᐅᔪᑦ ᐃᖃᓇᐃᔭᕐᓂᒃᑯᑦ ᐅᑯᓄᖓ ᐱᖓᓱᐃᓕᖓᔪᓐᓄᑦ−ᐱᔨᑦᑎᕋᕐᑎᑦᑎᔩᑦ ᐱᔪᓐᓇᕐᑎᑕᐅᔪᑦ ᑮᓇᐅᔭᕐᓂᒃ ᑐᓂᔭᐅᔪᑦ
* ᑮᓇᐅᔭᓕᐅᕐᓂᕐᒃ ᐃᖃᓇᐃᔭᕐᓂᒃᑯᑦ ᐃᓚᒋᔭᐅᔪᓄᑦ ᐃᖃᓇᐃᔭᕐᐸᒌᕐᑐᓄᑦ ᖃᐅᔨᓴᕐᓂᕐᒧᑦ ᐱᓪᓗᐊᑕᕆᔭᐅᓗᓂᓗ ᐃᖃᓇᐃᔭᕐᓂᖓᓄᑦ
* ᑮᓇᐅᔭᓕᐅᕐᓂᕐᒧᑦ ᐃᖃᓇᐃᔭᕐᓂᒃᑯᑦ ᐊᓯᖏᓐᓄᑦ ᖃᐅᔨᓴᕐᑎᓄᑦ ᐃᑲᔪᕐᑐᕐᑐᓂᒃ ᑎᒥᐅᔪᓂᒃ, ᐃᖃᓇᐃᔭᕐᑐᑦ ᖃᐅᔨᓴᕐᕖᑦ ᖃᒪᒋᔭᐅᓂᖏᓐᓄᑦ, ᓴᐳᔾᔨᔩᑦ, ᑕᑯᖑᐊᕐᓗᒋᑦ.

*ᐃᒪᐃᑲᓗᐊᕐᑎᑦᓗᒍ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑐᓂᓯᕙᖏᑐᕐᒃ ᐃᖃᓇᐃᔭᕐᓂᕐᒧᑦ ᑮᓇᐅᔭᓕᐅᕈᑎᓂᒃ ᖃᓯᐅᓂᐊᕐᓂᖏᓐᓂᒃ ᐱᖃᑕᐅᓂᐊᕐᑐᓄᑦ, ᓂᕆᐅᒋᔭᐅᕗᕐᒃ ᓯᐊᒪᐃᓂᕐᒥᒃ ᑮᓇᐅᔭᓕᐅᕐᑕᐅᔪᓂᒃ ᐱᓕᕆᖃᑎᒌᒃᑐᓂᒃ ᓈᒪᒃᓯᓕᕐᓯᒪᑦᑎᐊᕐᓗᑎᒃ. ᑐᑭᓯᕗᒍᑦ ᐊᔾᔨᒌᖏᑐᐃᓇᕆᐊᖃᕐᓂᖏᓐᓂᒃ ᐊᑭᓕᕈᑕᐅᔪᑦ ᐃᓄᐃᑦ ᓄᓇᓕᖏᓐᓂ. ᖃᐅᔨᒋᐊᕆᑦ ᓄᓇᓕᒃᓂ ᑎᒥᐅᔪᓂᒃ ᓈᒪᒃᑎᐊᓂᐊᕋᓗᐊᕐᓂᐊᒪᖔᑕ ᐊᑭᓕᕈᑕᐅᓂᐊᕐᑐᑦ ᑮᓇᐅᔭᖃᕐᑎᑕᐅᕕᒃᑯᑦ ᓈᒪᒃᑲᓗᐊᕐᒪᖔᑕ ᓄᓇᓕᒃᒧᑦ ᐱᓕᕆᕝᕕᐅᓂᐊᕐᑐᒧᑦ.*

*ᑖᑯᐊ ᐊᐅᓚᑕᐅᔪᑦ ᑕᑯᓐᓇᔾᔮᖏᑦᑐᑦ ᑭᓇᐅᔭᓕᐅᕐᑕᐅᔪᓂᒃ ᐊᖓᔪᖃᐅᑎᓂᒃ ᐱᓂᕐᓴᐅᑎᑕᐅᓂᕐᒧᑦ. ᐊᒻᒪᑲᓐᓂᕐᒃ, ᓂᕆᐅᒋᔭᐅᕗᕐᒃ ᖃᐅᔨᓴᕐᑏᑦ ᐱᓕᕆᖃᑎᒌᒃᑏᑦ ᖃᓪᓗᓈᓂ ᓄᓇᖃᕐᑐᑦ ᑲᓇᑕᒥ ᐊᔾᔨᖓᓂᒃ ᑮᓇᐅᔭᕐᑖᕋᔭᖏᑦᑐᑦ ᐱᔾᔪᑎᒋᑦᑐᓗ ᐊᑭᑭᓐᓂᕐᓴᒥᐅᑕᐅᓂᖏᓐᓄᑦ.*

1. **ᐊᐅᓚᑲᑕᒃᓂᕐᒃ, ᐃᖏᕋᓂᕐᒃ, ᐊᒻᒪᓗ ᓇᔪᕐᕕᒃᓴᑦ**

ᐊᑖᓂ ᑐᕋᕐᑐᕐᒃ ᓄᓇᓕᒃᓂ ᐃᖃᓇᐃᔭᕐᑎᓂᒃ, ᐃᓇᕐᓂᒃ (ᐊᒻᒪᓗ ᐊᐅᓚᖃᑎᒋᔭᖏᓐᓂᒃ), ᐅᕕᒃᑲᓄᑦ, ᓯᓚᑖᓂ ᐱᓕᕆᖃᑕᐅᔪᑦ, ᖃᓄᐃᓕᐅᕐᓂᐊᕐᑐᓄᑦ ᐱᓕᕆᔨᑦ, ᐊᓯᖏᑦᓗ ᐊᒻᒪᓗ ᐊᐅᓚᕐᓂᕐᒃ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐊᕐᕌᒍᑖᒫᕐᓯᐅᑎᖓᑕ ᑭᒡᓕᓯᓂᐊᕐᑎᒃᑯᑦ ᑲᑎᒪᕐᔪᐊᕐᓂᖓ (ASM). ᓂᕆᐅᒋᔭᐅᕗᕐᒃ, ᒥᒃᓂᕐᐹᒥᒃ, ᓯᕗᓕᕐᑎᐅᔪᕐᒃ ᖃᐅᔨᓴᕐᓂᕐᒧᑦ ᐊᒻᒪᓗ ᐃᓚᒋᔭᐅᔪᕐᒃ ᖃᐅᔨᓴᕐᓂᕐᒧᑦ ᐱᖃᑕᐅᓗᑎᒃ ᐊᐅᓚᕐᓂᕐᒃ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐊᕐᕌᒍᑖᒫᕐᓯᐅᑎᖓᑕ ᑭᒡᓕᓯᓂᐊᕐᑎᒃᑯᑦ ᑲᑎᒪᕐᔪᐊᕐᑎᑦᓗᒋᑦ ᐊᕐᕌᒍᑕᒫᑦ.

ᐱᖃᑕᐅᔪᓐᓇᕐᑐᑦ:

* ᐊᑭᖓ ᐃᖏᕋᓂᐅᑉ ᖃᐅᔨᓴᕐᕕᐅᓂᐊᕐᑐᒧᑦ, ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐊᕐᕌᒍᑖᒫᕐᓯᐅᑎᖓᑕ ᑭᒡᓕᓯᓂᐊᕐᑎᒃᑯᑦ ᑲᑎᒪᕐᔪᐊᕐᓂᖓ, ᐊᒻᒪᓗ ᐊᓯᖏᑦ ᐃᓕᓂᐊᕐᑎᑕᐅᔪᑦ ᐅᕝᕙᓘᓃᑦ ᑲᑎᒪᔭᕐᑐᖃᑕᐅᔪᑦ, ᐱᖃᑕᐅᓪᓗᑎᒃ ᖃᖓᑦᑕᐅᑎᑦ, ᑖᒃᓯᑰᕐᓂᒃ, ᐊᑐᕐᒃᑐᐊᕐᓂᕐᒃ ᓄᓇᑰᔫᓂᒃ, ᓄᓇᑰᔫᑯᑖᑯᑦ ᐃᖏᕋᓂᕐᒃ, ᓂᕆᔾᔪᑎᑦ, ᐊᒻᒪᓗ ᑐᔪᕐᒥᔾᔪᑎᑦ.

ᐱᖃᑕᐅᔪᓐᓇᖏᑦᑐᑦ:

* ᓯᕝᕗᓕᑦ ᐅᕝᕙᓘᓃᑦ ᓇᒥᓂᖃᕐᑐᓄᑦ ᐃᖏᕋᔾᔪᑎᑦ ᐊᑭᖏ ᐊᑭᑐᓂᕐᓴᐅᔪᑦ

**c) ᑲᐅᔨᓴᕐᓂᕐᒧᑦ ᐱᖁᑎᑦ ᐊᒻᒪᓗ ᖃᐅᔨᓴᕐᕖᑦ**

ᐱᖃᑕᐅᔪᓐᓇᕐᑐᑦ:

* ᖃᐅᔨᓴᕐᓂᕐᒧᑦ ᐱᖁᑏᑦ ᐊᒻᒪᓗ ᐊᑐᒐᒃᓴᑦ ᐱᖁᑏᑦ (ᖃᐅᔨᒪᓂᐊᕐᐳᓯ ᐱᖁᑏᑦ ᐊᑭᖏᑦ ᐅᖓᑖᕈᔾᔨᔪᓐᓇᖏᑐᑦ 20% ᑲᑎᓪᓗᒍ ᐊᑕᖏᕐᑐᕐᒃ ᑐᒃᓯᕋᕐᑕᐅᔪᕐᒃ ᑮᓇᐅᔭᕐᒃ[[4]](#footnote-5))
* ᐃᖏᕐᕋᔾᔪᑎᑦ ᐊᑭᖏᑦ ᓂᐅᕕᕐᑕᐅᓯᒪᔪᓄᑦ ᐱᖁᑎᓄᑦ
* ᑲᒪᒋᔭᐅᔾᔪᑏᑦ ᐊᒻᒪᓗ ᐊᐅᓚᑎᑦᑎᔾᔪᑏᑦ ᖃᐅᔨᓴᕐᓂᕐᒧᑦ ᐱᖁᑎᓄᑦ ᐊᒻᒪᓗ ᓄᓇᒃᑰᔫᑦ (ᓲᕐᓗ, ᐅᕿᑦᑐᑦ ᖃᐅᔨᓴᕐᓂᕐᒧᑦ ᐱᖁᑏᑦ ᐊᑐᕐᒃᑕᐅᓂᐊᕐᑐᑦ ᐱᓕᔭᐅᓂᐊᕐᑐᒧᑦ )
* ᐊᑐᕐᑐᐊᕈᑏᑦ ᐊᑭᖏᑦ ᖃᐅᔨᓴᕐᓂᕐᒧᑦ ᐊᑐᕐᓂᐊᕐᑐᑦ ᓄᓇᑰᔫᑦ
* ᖃᐅᔨᓴᕐᕕᒃᒥᒃ ᐊᑐᕈᓐᓇᕐᓂᕐᒃ / ᐊᑐᕐᑐᐊᕆᐊᖃᕈᑎᒃ ᐱᔭᕇᕐᓯᓇᓱᒃᓂᕐᒥᒃ ᖃᐅᔨᓴᕐᑕᐅᔪᒥᒃ, ᓲᕐᓗ ᖃᐅᔨᓴᒐᒃᓴᑦ ᐊᒻᒪᓗ ᖃᐅᔨᓴᕐᕕᓂ ᐊᑐᕐᑕᐅᕙᒃᑐᑦ

ᐱᖃᑕᐅᔪᓐᓇᖏᑦᑐᑦ:

* ᓂᐅᕕᕐᓂᕐᒃ ᐊᑭᑐᔪᓂᒃ ᐱᖁᑎᓂᒃ ᓲᕐᓗ ᐊᖏᔪᓂᒃ ᐱᖁᑎᓂᒃ (ᓲᕐᓗ, ᑎᓴᒪᓖᑦ, ᖃᒧᑕᐅᔭᑦ, ᐅᒥᐊᑦ, ᐊᒻᒪᓗ ᐅᓯᔪᓐᓇᕐᑐᑦ ᓄᓇᑰᔫᑦ)
* ᓇᓪᓕᐅᑯᒫᕈᑏᑦ ᖃᐅᔨᓴᕐᓂᕐᒧᑦ ᐱᖁᑎᓄᑦ ᓄᓇᑰᔫᓄᑦ
* ᐊᑭᖏᑦ ᐃᒡᓗᕐᔪᐊᑦ ᐊᒻᒪᓗ ᓴᓇᓂᕐᒃ, ᐋᕿᒋᐊᕐᑎᑦᑎᓂᕐᒃ ᐅᕝᕙᓘᓃᑦ ᐊᑐᕐᑐᐊᕐᓂᕐᒃ ᖃᐅᔨᓴᕕᓂᒃ ᐅᕝᕙᓘᓃᑦ ᐃᑲᔪᕐᑐᕐᑐᓄᑦ ᖃᐅᔨᓴᕐᕖᑦ
  + - 1. **ᐊᒥᓱᕈᕆᐊᕐᑎᑦᑎᓂᕐᒥᒃ ᐱᔪᓇᕐᑐᓂᒃ, ᐃᓕᓐᓂᐊᕐᑎᑦᑎᓂᕐᒃ ᐊᒻᒪᓗ ᑐᓴᐅᒪᑦᑎᑦᑎᓂᕐᒃ ᐊᑐᕐᑕᐅᓂᐊᕐᑐᑦ**

ᐱᖃᑕᐅᔪᓐᓇᕐᑐᑦ:

* ᐊᑭᖏᑦ ᐋᕿᓱᐃᓂᕐᒧᑦ ᖃᕋᐅᔭᒃᑯᑦ ᑐᓴᒐᒃᓴᐅᓂᐊᕐᑐᓂᒃ, ᐃᓚᒋᔭᐅᓗᑎᒃ ᖃᕋᔭᐅᔭᕐᓃᑐᑦ ᐋᕿᒋᐊᕐᑕᐅᔪᓐᓇᕐᓗᑎᒃ
* ᐊᑭᖏᑦ ᑐᕌᖓᔪᑦ ᖃᐅᔨᑎᑦᑎᓂᕐᒃ ᑐᑭᓯᔭᐅᔪᓂᒃ ᖃᐅᔨᓴᕐᓂᕐᑯᑦ, ᐃᓚᒋᔭᐅᓗᑎᒃ ᓄᓇᓕᒃᓂ ᓂᕆᕕᔾᔪᐊᕐᑎᑦᑎᓂᕐᒃ
* ᐊᑭᖏᑦ ᐸᕐᓇᕐᓂᕐᒧᑦ ᐸᐃᐹᓂᒃ ᐊᓯᖏᓪᓗ ᐊᑐᕆᐊᓖᑦ ᖃᐅᔨᓴᕐᓂᕐᒧᑦ ᐅᖃᓕᒫᒍᓕᐅᕐᓂᕐᒃ/ᖃᐅᔨᒃᑲᐃᓂᕐᒃ ᑐᑭᓯᔭᐅᔪᓂᒃ ᖃᐅᔨᓴᕐᓂᕐᒧᑦ
* ᑐᑭᓕᐅᕆᓂᕐᒃ ᐊᒻᒪᓗ ᑐᓵᔨᖃᕐᑎᑦᑎᓂᕐᒃ ᑐᕌᖓᔪᑦ ᖃᐅᔨᒃᑲᐃᓂᕐᒃ ᑐᑭᓯᔭᐅᔪᓂᒃ ᖃᐅᔨᓴᕐᓂᕐᒧᑦ
* ᐃᓕᓂᐊᕐᑎᑦᑎᓂᕐᒃ/ᑲᑎᒪᑎᑦᑎᓂᕐᒃ ᐊᑭᖏᑦ (ᐃᒥᐊᓘᖏᑦᑐᑦ ᐃᒥᒐᒃᓴᑦ, ᐊᒻᒪᓗ/ᐅᕝᕙᓘᓃᑦ ᓂᕆᔭᒃᓴᑦ) ᐱᔾᔪᑎᒋᑦᓗᒍ ᖃᐅᔨᒃᑲᐃᓂᕐᒃ ᑐᑭᓯᔭᐅᔪᓂᒃ ᖃᐅᔨᓴᕐᓂᕐᒧᑦ, ᐃᓚᒋᔭᐅᓪᓗᑎᒃ ᑲᑎᕝᕕᐅᓂᐊᑐᒥᒃ ᐊᑐᕐᑐᐊᕐᓂᕐᒃ, ᑐᓵᔾᔪᑎᑦ ᑕᑯᓐᓇᕈᑎᑦ ᐊᑭᖏᑦ, ᐊᓯᖏᑦᓗ.

ᐱᖃᑕᐅᔪᓐᓇᖏᑦᑐᑦ:

* ᐃᒥᐅᓗᐃᑦ ᓂᐅᕐᓯᒐᒃᓴᑦ
  + - 1. **ᐸᐃᐹᑦ ᑎᑎᕋᕐᓯᒪᔪᑦ, ᐱᖁᑎᑦ, ᑳᓐᑐᓛᒃᑕᐅᔪᑦ, ᐊᒻᒪᓗ ᐊᓯᖏᑦ ᐊᑭᖃᕆᐊᖃᕐᑐᑦ**

ᐱᖃᑕᐅᔪᓐᓇᕐᑐᑦ:

* ᑲᕋᐅᓴᔭᐃᑦ, ᖃᕋᓴᐅᔭᕋᓛᑦ, ᖃᕋᓴᐅᔭᕐᓄᑦ ᐃᖏᕋᔾᔪᑏᑦ, ᓄᑖᖑᕐᐸᔾᓕᐊᔪᑦ ᖃᕋᓴᐅᔭᓄᑦ ᐊᒻᒪᓗ ᐊᓯᖏᑦ ᖃᕋᔭᐅᔭᕐᓄᑦ ᐱᖁᑏᑦ, ᐊᒻᒪᓗ/ᐅᕝᕙᓘᓃᑦ ᖃᕋᓴᐅᔭᑦᓄᑦ ᐃᓚᑰᕆᐊᖃᑦᑐᓂᒃ ᐊᑐᕆᐊᓖᑦ ᖃᐅᔨᓴᕐᓂᕐᒧᑦ ᐱᕕᖃᕐᑎᑕᐅᖓᔪᖏᑦᑐᑦ ᐃᖃᔪᕐᑐᕐᑐᓄᑦ ᑎᒥᐅᔪᓄᑦ.
* ᐊᔪᖏᕕᖃᕐᑐᓂᒃ ᐱᔨᑦᑎᕋᕐᑐᑦ, ᑳᓐᑐᓛᒃᑎᑦ ᐅᕝᕙᓘᓃᑦ ᑳᓐᑐᓛᒃᑎᑕᐅᔪᑦ ᑳᓐᑐᓛᒃᑎᑕᖏᑦ

ᐱᖃᑕᐅᔪᓐᓇᖏᑦᑐᑦ:

* ᐃᓚᖓ ᐊᖏᕐᕋᒥ ᖃᕋᓴᐅᔭᕐᓄᑦ ᐃᖏᕋᔾᔪᑎᑦ ᐊᑭᖏᑦ[[5]](#footnote-6)

*ᐃᒪᐃᑲᓗᐊᕐᑎᑦᓗᒋᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐃᑲᔪᕐᓂᖏᑦ ᐱᓕᕆᔭᐅᓂᐊᕐᑐᓂᒃ ᑳᓐᑐᓛᒃᑎᑦᑎᔭᕆᐊᖃᕐᑐᓂᒃ ᐱᔭᕇᕐᕇᓯᓇᓱᕐᑎᑦᓗᒋᑦ, ᐱᒻᒪᕆᐅᑎᑕᐅᓂᕐᓴᐅᓂᐊᕐᑐᑦ ᑮᓇᐅᔭᐃᑦ ᓄᓇᓕᒃᓄᑦ ᑐᕌᖓᓂᕐᓴᑦ. ᐃᑲᔪᑕᐅᔪᓐᓇᖁᕐᓗᒋᑦ ᖃᐅᔨᓴᕐᓂᕐᒧᑦ ᐅᓄᕐᓯᒋᐊᕐᑎᑦᑎᓂᕐᒥᒃ ᐊᔪᕈᓐᓃᕈᓇᕐᑐᓂᒃ ᓄᓇᓕᒃᓂ. ᑕᐃᒪᓐᓇ, ᐱᖁᔭᐅᓚᕆᕐᐳᕐᒃ ᑮᓇᐅᔭᑦ ᐊᑐᕐᑕᐅᓂᐊᕐᑐᑦ ᐱᔭᐅᔭᕆᐊᖃᕈᑎᒃ ᑳᓐᑐᓛᒃᑎᑦᑎᓂᒃᑯᑦ, ᐃᓚᖓ ᐱᓕᕆᔭᐅᓂᐊᕐᑐᒧᑦ ᐸᕐᓇᒍᑎ ᑐᕌᖓᓗᓂ ᐃᑲᔪᕐᓂᕐᒥᒃ ᐅᓄᕐᓯᒋᐊᕐᑎᑦᑎᓂᕐᒥᒃ ᐊᔪᕈᓐᓃᕈᓇᕐᑐᓂᒃ ᓄᓇᓕᒃᒥ. ᐊᐅᓚᑕᐅᓂᐊᕐᑐᕐᒃ ᑕᑯᓐᓇᔾᔮᖏᑦᑐᕐᒃ ᐊᖏᔪᐊᓗᒃᓂ ᑳᓐᑑᓛᒃᑎᑕᐅᔫᑉ ᑳᓐᑐᓛᒃᑕᐅᑎᑦᑎᓂᖓ ᐱᔪᒪᔭᐅᔪᒪᓂᕐᓴᐅᖏᑦᑐᑦ ᐱᔭᐅᔭᕆᐊᖃᓪᓚᕆᕆᐊᖃᕈᑎᒃ ᑕᒪᓐᓇ ᓇᓗᓇᐃᑦᑎᐊᕐᓯᒪᔭᕆᐊᖃᕐᑐᕐᒃ ᐊᒻᒪᓗ ᐃᓚᖃᕐᓗᑎᒃ ᓄᓇᓕᒃᓂ ᐅᓄᕐᓯᒋᐊᕐᑎᑦᑎᓂᕐᒥᒃ ᐊᔪᕈᓐᓃᕈᓇᕐᑐᓂᒃ ᐸᕐᓇᑕᐅᓂᒃᑯᑦ ᐃᓱᒪᒋᔭᐅᔭᕆᐊᖃᕐᑐᑦ ᑕᐃᒪᓐᓇ.*

### ᐊᑭᑦᑐᕋᐅᑎᓂᒃᑯᑦ ᑮᓇᔭᐅᕐᑖᕋᓱᒃᓂᒃᑯᑦ ᐃᓱᒪᒋᔭᐅᔭᕆᐊᓖᑦ

ᑐᒃᓯᕋᕐᑐᑦ ᑲᔪᖏᕐᓴᕐᑕᐅᕗᑦ ᑐᓂᓯᖁᔭᐅᓪᓗᑎᒃ ᐱᓪᓚᑖᕐᓂᐊᕐᑐᓂᒃ ᑮᓇᐅᔭᕐᓂᕐᒃ ᐊᑐᕐᒃᑕᐅᓂᐊᕐᑐᓂᒃ ᓈᒪᒃᓯᓕᕐᓯᒪᓗᑎᒃ ᐋᑭᓪᓚᑖᕆᓂᐊᕐᑕᖓᑕ ᐱᓕᕆᔭᐅᓂᐊᕐᑑᑉ. ᐃᒪᐃᑐᐃᓇᕆᐊᓕᒃ ᐊᑕᖏᕐᑕᐅᖏᑐᐃᓐᓇᕆᐊᓖᑦ ᑮᓇᐅᔭᑦ ᐱᓕᕆᔭᐅᓂᐊᕐᑐᓕᒫᓄᑦ, ᐊᐅᓚᑕᐅᔪᕐᒃ ᐃᓱᒪᒋᔭᖃᕐᓂᕐᓴᐅᓂᐊᕐᑐᕐᒃ ᑐᒃᓯᕋᕐᑕᐅᔪᓂᒃ ᐊᑐᕈᒪᓂᐊᕐᑐᓂᒃ 100% ᐊᑕᖏᕐᓗᒍ ᑮᓇᐅᔭᕐᑖᕐᑕᖏᑦ ᑕᕝᕙᖓᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐊᐅᓚᑕᐅᔪᓂᒃ, ᑕᐃᒪᐃᑕᕆᐊᖃᕐᐸᑦ ᖃᐅᔨᓴᕐᑕᐅᓂᐊᕐᑐᒧᑦ. ᑐᕌᕆᔭᕗᑦ ᐃᑲᔪᕈᒪᓂᕐᒃ ᓴᖏᔪᓂᒃ ᐱᓕᕆᔭᐅᓂᐊᕐᑐᓂᒃ ᐊᔪᕐᓇᖏᑉᐸᑦ ᑕᕝᕙᖓᑦ ᐱᔭᐅᔪᓐᓇᕐᑐᒥᒃ ᑮᓇᐅᔭᕐᓂᕐᒃ.

**ᖃᐅᔨᒪᓂᐊᕐᐳᓯ ᑐᒃᓯᕋᕈᑎᓕᐅᕐᓂᕐᒧᑦ ᑮᓇᐅᔭᒃᑖᒐᒃᓴᕐᒧᑦ ᑮᓇᐅᔭᑦ ᐊᑐᕐᒃᑕᐅᓂᐊᕐᑐᑦ ᐱᓕᕆᖃᑎᒌᒍᓇᕐᓯᓂᕐᒧᑦ ᓄᓇᓕᒃᒥᐅᓂᑦ ᐊᒻᒪᓗ ᖃᐅᔨᓴᕐᑎᓄᑦ ᐊᒻᒪᓗ ᐋᕿᕐᓱᐃᓂᕐᒃ ᐅᕝᕙᓘᓃᑦ ᐱᕝᕙᓕᐊᑎᑦᑎᖃᑎᒌᒃᓂᕐᒃ ᖃᐅᔨᓴᕐᓂᕐᒧᑦ ᐱᓕᕆᔭᐅᓂᐊᕐᑐᓂᒃ. ᑮᓇᐅᔭᖃᕐᑎᑦᑎᕙᖏᑦᑐᕐᒃ ᖃᐅᔨᓴᕐᑕᐅᓂᐊᕐᑐᒧᑦ. ᐊᑭᑭᓐᓂᕐᐹᕐ ᐱᔭᐅᓇᓱᒍᓐᓇᕐᑐᕐᒃ ᑮᓇᐅᔭᑦ $15,000 ᐊᒻᒪᓗ ᐊᑭᑐᓂᕐᐹᕐᒃ $25,000**

### ᐃᑲᔪᕐᕕᒃᓴᑦ

ᐃᑲᔪᕐᑕᐅᔭᕆᐊᖃᕐᐲᑦ ᑐᒃᓯᕋᕈᒥᒃ ᑎᑎᕋᕐᕆᐊᕐᓴᕐᒃ, ᐱᓕᕆᔭᐅᓂᐊᕐᑐᒥᒃ ᐱᕝᕙᓕᐊᑎᑦᑎᓂᕐᒥᒃ ᐊᒻᒪᓗ ᓄᓇᓕᒃᓂ ᐊᐅᓚᑕᐅᔪᓂᒃ ᑐᖁᐃᕙᓪᓕᐊᓂᕐᒃ ᖃᕋᓴᐅᔭᕐᓄᑦ ᑐᑭᓯᔾᔪᑎᒃᓴᓄᑦ? ᑖᓐᓇ ᓯᑯ ᖃᕋᓴᐅᔭᒃᑯᑦ ᑐᕌᕈᑎ ᐊᒻᒪᓗ ᐃᓕᓂᓐᐊᕐᑎᑦᑎᔩᑦ ᐃᑲᔪᕈᓐᓇᕐᑐᑦ! ᓯᑯ ᑎᒍᒥᐊᒐᕐᓄᕐᒃ ᑐᕌᕈᑎᐅᔪᕐᒃ ᐊᒻᒪᓗ ᐱᓕᕆᔭᐅᔪᓂᒃ ᑲᒪᒋᔭᐅᓂᕐᒧᑦ ᐱᔪᓐᓇᐅᑎᐅᔪᕐᒃ ᐃᑲᔪᕐᑕᐅᔪᓇᖁᓪᓗᒋᑦ ᓄᓇᖃᖄᕐᑐᑦ ᓄᓇᓕᖏᑦ ᓇᖕᒥᓂᕐᒃ ᐊᐅᓚᑎᑦᑎᔪᑦ ᐱᓕᔭᐅᔪᓂᒃ, ᐅᓂᑳᒃᓕᐅᕐᓂᕐᒃ ᐊᒻᒪᓗ ᑐᖁᑕᐅᓯᒪᔪᓂᒃ ᖃᕋᓴᐅᔭᒃᑯᑦ ᑐᑭᓯᔾᔪᑎᓂᒃ. ᓯᑯ ᐱᓕᕆᖃᑎᖃᕐᐸᒃᑐᑦ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐱᓕᕆᖃᑎᒋᔭᖏᓐᓂᒃᓗ ᐃᑲᔪᕈᓐᓇᕐᑐᑦ ᐱᓕᕆᔭᕐᓂᒃ ᐊᒻᒪᓗ ᑐᒃᓯᕋᕐᑕᕐᓂᒃ ᐱᕕᖃᕐᑎᑦᑎᓗᑎᒃ ᐃᓕᓂᐊᕐᓂᕐᒥᒃ, ᐱᔪᓐᓇᕈᑎᓂᒃ ᓴᓇᓂᕐᒧᑦ ᐊᒻᒪᓗ ᐊᑭᖃᖏᑦᑐᒃᑯᑦ ᐃᑲᔪᕈᑕᐅᔪᓐᓇᕐᑐᓂᒃ ᐊᒻᒪᓗ ᐱᕕᖃᕐᑎᑦᑎᓗᑎᒃ ᓈᒪᒃᓯᓕᕐᓯᒪᔪᒥᒃ ᑮᓇᐅᔭᕐᓂᕐᒃ ᐱᓕᕆᔭᕐᓄᑦ! ᑲᐅᔨᒋᐊᕐᕕᒋᑭᑦ ᓯᑯ ᐅᕘᓇ [info@siku.org](mailto:info@arcticeider.com)  ᑐᑭᓯᒋᐊᖃᓐᓂᕈᒪᒍᕕᑦ.

ᖃᐅᔨᒋᐊᑲᓐᓂᕈᓇᕐᒥᔪᑎᑦ ᐊᓯᖏᑦᓂᒃ ᐱᔪᓐᓇᕈᑎᓂᒃ ᐃᑲᔪᕈᓐᓇᕐᑐᓂᒃ ᐱᓕᕆᓂᐊᕐᑕᕐᓄᑦ ᐅᕘᓇ: <https://arcticnet.ca/call-for-proposals/>

### ᐊᓯᖏᑦ ᑮᓇᐅᔭᕐᑖᕐᕕᒃᓴᐅᔪᓐᓇᕐᒥᔪᑦ

ᐊᑐᕆᐊᖃᕈᑎᒋᓯᒪᔭᖏᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐱᕝᕚᓕᕐᑎᑦᑎᓂᕐᒃ ᐃᓄᐃᑦ ᐃᒻᒥᒎᕐᐸᓪᓕᐊᓇᓱᒃᓂᕐᒧᑦ ᖃᐅᔨᓴᕐᓂᒃᑯᑦ, ᐊᖏᓕᒋᐊᒃᑎᕐᑎᓂᕐᒥᒃ/ᓴᓇᓂᕐᒥᒃ ᖃᐅᔨᓴᕐᓂᕐᒧᑦ ᐱᔪᓇᕐᐸᓪᓕᐊᓂᕐᒥᒃ ᐊᕕᒃᑐᕐᓯᔪᓂ ᓄᓇᖃᕐᕕᓂ ᐊᒻᒪᓗ ᓄᓇᓕᒃᓂ, ᖃᓄᕐᑑᑕᐅᓂᖏᑦ ᐃᓄᐃᑦ ᐃᓱᒫᓗᒋᔭᖏᑦ, ᐊᒻᒪᓗ ᐱᐅᓯᒋᐊᕐᑎᑦᑎᓂᕐᒃ ᐃᓄᐃᑦ ᐃᓅᓯᖏᓐᓂᒃ, ᑖᓇ ᐊᐅᓚᑕᐅᔾᔪᑎ ᑐᕌᕈᑎᖃᕐᐳᕐᒃ ᐊᖏᓂᕐᐹᒥᒃ ᐱᐅᓂᕐᐹᒥᒃ ᐊᔪᕐᓇᖏᓐᓂᒃᑯᑦ ᐃᓄᒃᓂᑦ ᐊᐅᓚᑕᐅᔪᓂᒃ ᖃᐅᔨᓴᕐᓂᕐᒧᑦ ᐱᓕᕆᔭᐅᔪᑦ ᑮᓇᔭᐅᖃᕐᑎᑕᐅᔪᓐᓇᖁᓪᓗᒋᑦ. ᐊᔾᔨᒌᖏᑦᑐᑦ ᖃᐅᔨᓴᕐᓂᕐᒧᑦ ᐊᐅᓚᑕᐅᔪᑦ ᑕᐅᕗᖓᐅᔨᔪᓐᓇᖏᒪᑕ ᑮᓇᐅᔭᕐᓂᕐᒃ ᑕᐃᒪᓐᓇ ᐱᓪᓗᒍ, ᑖᓇ ᐊᐅᓚᑕᐅᔾᔪᑎ ᐱᓕᕆᖃᑎᖃᕐᓂᐊᕐᑐᕐᒃ ᑲᑎᑎᑦᑎᓂᕐᒥᒃ ᑐᒃᓯᕋᕐᑕᐅᔪᑦ ᓇᓕᖄᕆᔭᐅᔪᓐᓇᕐᑐᓂᒃ ᑮᓇᐅᔭᕐᓂᕐᒃ ᐱᕝᕕᐅᔪᓐᓇᕋᔭᕐᑐᓂᒃ. ᑕᑯᖑᐊᓗᒍ ᐊᓯᖏᑦ ᑮᓇᐅᔭᕐᑖᕐᕕᐅᓇᓱᒍᓐᓇᕐᑐᑦ ᐊᒻᒪᓗ ᐊᐅᓚᑕᐅᔾᔪᑏᑦ ᐃᓚᒋᔭᐅᕗᑦ ᐅᑯᐊ:

* ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐱᓕᕆᖃᑎᒌᒃᑐᑦ ᖃᐅᔨᓴᕐᓂᕐᒧᑦ ᐊᐅᓚᑕᐅᓂᕐᒃ
* ᐅᑭᐅᕐᑕᕐᑐᒥ ᓱᕈᕐᕈᔪᕐᓂᕐᒃ ᐊᐅᓚᑕᐅᔾᔪᑎ
* ᐅᑭᐅᕐᑕᕐᑐᒥ ᖃᐅᔨᒪᔭᐅᔪᑦ ᑲᓇᑕᒥ (POLAR)
* ᓯᓚᐅ ᐊᓯᔾᔨᕐᐸᓕᐊᓂᖓ ᐊᒻᒪᓗ ᖃᓄᐃᖏᓐᓂᕐᒧᑦ ᐊᓯᔾᔨᖃᑕᐅᓕᕆᓂᕐᒃ ᐊᐅᓚᑕᐅᓂᕐᒃ (ᐅᑭᐅᕐᑕᕐᑐᕐᒥ ᐊᒻᒪᓗ ᓂᒋᕐᐸᓯᕐᒥᓪᓗ)
* ᓯᓚᐅ ᐊᓯᔾᔨᕐᐸᓪᓕᐊᓂᕐᒧᑦ ᐸᕐᓇᓯᒪᓂᕐᒃ ᐅᑭᐅᕐᑕᕐᑐᒥ
* ᓄᓇᖃᖄᕐᑐᓄᑦ ᓄᓇᓕᒃᓂ−ᑐᖓᔪᑦ ᓯᓚᒥ ᖃᐅᔨᓴᕐᓂᕐᒃ ᐅᔾᔨᕈᓱᒃᓂᕐᒃ ᐊᐅᓚᑕᐅᓂᕐᒃ
* ᐃᓄᐃᑦ ᓴᐳᔾᔨᔩᑦ ᐊᐅᓚᑕᐅᓂᖓ
* ᓄᓇᕗᑦᒥ ᓱᓇᑐᐃᓇᕐᓂᕐᒃ ᒥᐊᓂᕆᔨᕆᓂᕐᒃ ᐊᐅᓚᑕᐅᓂᕐᒃ (NGMP)
* ᑲᓇᑕ−ᐃᓄᐃᑦ ᓄᓇᖓᑦ ᑭᖕ ᓄᓇᖓᓐᓂᒃ ᐅᑭᐅᕐᑕᕐᑐᕐᒃ ᖃᐅᔨᓴᕐᓂᕐᒃ ᐊᐅᓚᑕᐅᔾᔪᑎ

### ᑐᒃᓯᕋᕈᑎᒧᑦ ᓈᒪᒃᒪᖔᑦ ᖃᐅᔨᒋᐊᕈᑎ

ᐱᔭᕆᕐᑐᐃᓇᐅᔭᒋᐊᖃᕐᑐᑦ ᓇᓗᓇᐃᑯᑎᓕᒫᑦ ᑐᒃᓯᕋᕈᑎᒧᑦ. ᐱᔭᕇᕐᓯᒪᖏᑦᑐᑦ ᑐᒃᓯᕋᕈᑏᑦ ᕿᒻᒥᕈᓇᒃᑕᐅᔾᔮᖏᑦᑐᑦ ᑮᓇᐅᔭᕐᑖᕋᓱᒃᓂᕐᒧᑦ ᑲᓇᑕᒥ ᑎᒥᐅᔪᓐᓂᑦ; ᑭᓯᐊᓂ, ᑭᐅᔭᔪᒪᔪᖃᕐᐸᑦ ᑐᒃᓯᕋᕐᓂᐅᑉ ᒥᒃᓵᓄᑦ ᐱᕕᖃᕐᑎᑕᐅᔪᓐᓇᕐᑐᕐᒃ ᑐᒃᓯᕋᕐᑎᒧᑦ ᐅᐊᑎᐊᕈᖃᓂᐅᓕᕐᐸᑦ.

|  |  |  |
| --- | --- | --- |
| **ᐃᓚᒋᔭᐅᔭᕆᐊᓖᑦ** | **ᐃᓛᑯᓂᖓ ᑐᒃᓯᕋᕈᑎᐅᑉ** | **ᑎᑎᕐᓗᒍ ᐱᔭᕇᕐᑐᕐᒃ** |
| ᖃᐅᔨᓴᕐᑕᐅᓂᕐᒧᑦ ᖃᓄᐃᓕᖓᓂᖓ | ᓇᓗᓇᐃᒃᑯᑎ A |  |
| ᐱᔾᔪᑎᑦ ᐱᓕᕆᔭᐅᓂᐊᕐᑐᒧᑦ | ᓇᓗᓇᐃᒃᑯᑎ B |  |
| ᐱᓕᕆᔭᐅᓂᐊᕐᑐᑦ ᖃᓄᐃᓕᐅᕐᓂᐊᕐᓂᖏᑦ | ᓇᓗᓇᐃᒃᑯᑎ C |  |
| ᑐᓴᐅᒪᑎᑦᑎᓂᕐᒧᑦ ᐸᕐᓇᒍᑎ | ᓇᓗᓇᐃᒃᑯᑎ D |  |
| ᐱᓕᕆᖃᑎᒌᒃᓂᐊᕐᑐᑦ | ᓇᓗᓇᐃᒃᑯᑎ E |  |
| ᐃᑲᔪᕐᑐᕐᑐᓂᒃ ᐸᐃᐹᑦ | ᓇᓗᓇᐃᒃᑯᑎ F |  |
| ᐊᔪᕈᓐᓃᕐᑎᑕᐅᔪᓂᒃ ᐱᕝᕙᓕᐊᑎᑦᑎᓂᕐᒃ ᐊᒻᒪᓗ ᐃᓕᓂᐊᕐᑎᑦᑎᓂᕐᒃ | ᓇᓗᓇᐃᒃᑯᑎ G |  |
| ᑮᓇᐅᔭᑦ | ᓇᓗᓇᐃᒃᑯᑎ H |  |
| ᑐᖁᑕᐅᓯᒪᔪᓐᓄᑦ ᖃᕋᓴᐅᔭᕐᓂ ᐸᕐᓇᕐᑐᐅᔾᔪᑎ | ᓇᓗᓇᐃᒃᑯᑎ I |  |
| ᐱᑎᐊᕐᓂᖃᕋᓗᐊᕐᒪᖔᑦ ᐃᓱᒪᒋᔭᐅᓂᕐᒃ | ᓇᓗᓇᐃᒃᑯᑎ J |  |
| ᑕᑕᑎᕆᔾᔪᑎ ᖃᐅᔨᔭᐅᔾᔪᑎᒃᓴᓂᒃ ᓇᓗᓇᐃᕈᑎᒥᒃ | ᓇᓗᓇᐃᒃᑯᑎ K |  |

### ᓇᓗᓇᐃᒃᑯᑎ A: ᖃᐅᔨᓴᕐᑕᐅᓂᕐᒧᑦ ᖃᓄᐃᓕᖓᓂᖓ

ᐱᔾᔪᑎᐅᔪᕐᒃ ᑖᓱᒪ ᓇᓗᓇᐃᑯᑎᐅᑉ ᐱᕕᖃᕐᑎᑦᑎᓂᕐᒃ ᖃᓄᐃᓕᖓᓂᖓᓂᒃ ᑐᒃᓯᕋᕐᑕᕕᑦ ᕿᒻᒥᕈᔨᐅᓂᐊᕐᑐᓄᑦ ᑲᑎᒪᔨᓄᑦ. ᐃᓱᒪᒋᓂᐊᕐᐸᐃᑦ ᑖᓇ ᑕᑕᑎᕆᓂᐊᕐᑕᐃᑦ ᓇᓗᐃᑯᑎᒧᑦ ᑭᖑᓪᓕᕐᐹᖑᑎᑦᓗᒍ. ᐊᔪᕐᓇᖏᓐᓂᕐᐹᖑᔪᒃᓴᐅᒪᑦ ᑕᓐᒪᓇ ᓇᓗᓇᐃᑯᑎ ᐱᔭᕇᕐᓯᓚᐅᕐᑎᑦᓗᑎᑦ ᖃᓄᐃᓕᖓᓂᐊᕐᓂᖓᓂᒃ ᑐᒃᓯᕋᕐᑕᕕᑦ. ᐃᖃᐅᒪᓂᐊᕐᐳᑎᑦ: ᑐᒃᓯᕋᕈᑎᓕᐅᕐᐸᓪᓕᐊᓂᕐᒧᑦ ᑮᓇᐅᔭᕐᑖᒐᒃᓴᑦ ᑮᓇᐅᔭᖃᕐᑎᑦᑎᕙᒃᑐᑦ ᐱᓕᕆᔭᐅᔪᒃᓴᓂᒃ ᐱᕝᕙᓕᐊᑎᑦᑎᓂᕐᒥᒃ ᐱᓕᕋᖃᑎᒌᒃᓂᕐᒧᑦ ᓄᓇᓕᒃᒥᐅᑕᓂᒃ ᐊᒻᒪᓗ ᖃᐅᔨᓴᕐᑎᓂᒃ ᐊᒻᒪᓗ ᐋᕿᕐᓱᐃᓂᕐᒥᒃ ᐅᕝᕙᓘᓃᑦ ᐋᕿᕐᓱᐃᖃᑎᒌᒃᓂᕐᒥᒃ ᖃᐅᔨᓴᕈᑕᐅᓂᐊᕐᑐᒥᒃ ᐱᓕᕆᔭᒃᓴᒥᒃ. ᑮᓇᐅᔭᖃᕐᑎᑦᑎᕙᖏᑦᑐᕐᒃ ᖃᐅᔨᓴᕐᑕᐅᓂᐊᕐᑐᓂᒃ.

1 - ᐱᓕᕆᔭᐅᓂᐊᕐᑑᑉ ᐊᑎᖓᐃᑲᔪᕈᓐᓇᕐᐳᕐᒃ ᐱᓕᕆᔭᐅᓂᐊᕐᑑᑉ ᐊᑎᖓ ᑐᑭᓯᓇᕐᑐᒥᒃ ᐅᖃᐅᓯᖃᕐᓗᓂ ᐊᒻᒪᓗ ᐊᑕᓗᓂ ᐱᓕᕆᔭᐅᓂᐊᕐᑐᒧᑦ. ᐊᔪᕐᓇᖏᐸᑦ, ᐃᓚᓕᐅᑎᓗᒍ ᐱᔾᔪᑎᖓ ᐊᒻᒪᓗ ᓇᒦᓐᓂᐊᕐᒪᖔᑦ ᐱᓕᕆᔭᐅᓂᐊᕐᑐᕐᒃ ᑕᕝᕙᓂ ᐊᑎᖓᑕ ᐃᓚᖓᓂ.

|  |
| --- |
| ᐅᕙᓂ ᑎᑎᕋᕐᓗᒍ |

*ᐃᒪᓐᓇᖑᐊᕐᒃ: ᐱᕝᕙᓕᐊᑎᑦᑎᓂᕐᒃ ᐱᓕᕆᖃᑎᒌᒃᓂᐊᕐᑐᓂᒃ ᐋᕿᒋᐊᕐᑎᑦᑎᓇᓱᒃᓂᕐᒧᑦ ᐊᑕᕐᓇᖏᑦᑐᒥ ᐃᖏᕋᓂᕐᒃ ᑕᒪᐅᓇ ᖃᖏᖠᓂᕐᒃ, ᓄᓇᕗᑦ.*

1. ᐱᓕᕆᐅᔭᓂᐊᕐᑑᑉ ᑭᓲᓂᖓ (ᑎᕐᑎᑕᐃᓇᕆᓗᒋᑦ ᐊᑐᕐᑐᓕᒫᑦ)

*ᖃᓄᐃᓕᐅᕐᑎᑦᑎᓂᕐᒃ ᐊᒻᒪᓗ ᖃᐅᔨᒃᑲᐃᓂᕐᒃ (ᓲᓪᓗ. ᐃᓕᓂᐊᕐᑎᑦᑎᓂᕐᒃ ᐊᒻᒪᓗ ᑲᑎᒪᑎᑦᑎᓂᕐᒃ ᐱᕕᖃᕐᑎᑕᐅᔪᓐᓇᖁᑦᓗᒍ ᐱᕝᕙᓕᐊᓂᕐᒧᑦ ᖃᐅᔨᓴᕐᑕᐅᓂᐊᕐᑐᒧᑦ ᑐᒃᓯᕋᕈᑎ ᐅᕝᕙᓘᓃᑦ ᓴᓇᔭᐅᓂᖏᑦ ᖃᐅᔨᓴᕐᓂᕐᒧᑦ ᐊᑐᕆᐊᓖᑦ. ᐃᑲᔪᕈᓐᓇᕐᒪᑦ ᓯᕗᓪᓕᕐᐹᒥᒃ ᐱᒋᐊᕐᐸᓪᓕᐊᓂᕐᒥᒃ ᓈᒫᓂᕐᓴᒥᒃ ᐊᒻᒪᓗ ᐊᕗᖓᐅᔨᓂᕐᓴᐅᔪᒥᒃ ᐱᓕᕆᔭᐅᓂᐊᕐᑐᒥᒃ ᑮᓇᐅᔭᕐᑖᕈᓇᑐᐃᓇᕆᐊᓕᒃᒥᒃ ᐊᓯᐊᒍᑦ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᐊᐅᓚᑎᕙᒃᑕᖏᓐᓂᒃ)*

*ᑐᓴᐅᒪᑎᑦᑎᓂᕐᒧᑦ ᑐᕌᖓᔪᑦ ᐊᑐᒐᒃᓴᑦ(ᓲᓪᓗ. ᐅᖃᓕᒫᒐᒃᓴᑦ/ᐋᕿᕐᓱᐃᓂᕐᒃ ᑐᓴᐅᒪᑎᑦᑎᓂᕐᒧᑦ ᐊᑐᒐᒃᓴᑦ ᓲᕐᓗ ᐊᐅᓚᔫᑦ, ᑐᒃᑭᓯᔾᔪᑎᑦ, ᓄᓇᓕᒃᓄᑦ ᐅᓐᓂᑳᕐᓂᕐᒃ, ᓄᓇᓕᒃᒥᖔᕐᑐᑦ ᖃᐅᔨᓴᕐᓂᕐᒃ, ᒪᓕᒋᐊᓖᑦ, ᐊᓯᖏᑦᓗ)*

4 - ᐊᐅᓚᑦᑎᔨᐅᓂᐊᕐᑐᕐᒃ ᖃᐅᔨᓴᕐᓂᕐᒧᑦ(ᐊᔾᔨᖃᕆᐊᓕᒃ ᑎᑎᕐᑕᐅᔪᓂᒃ ᓇᓗᓇᐃᑯᑕᕐᒥ E: ᐱᓕᕆᖃᑎᒌᒃᓂᐊᕐᑐᑦ)

|  |
| --- |
| ᐊᑎᖓ:  ᐃᓚᒋᔭᐅᓂᖓ: |

**5 - ᐃᑲᔪᕐᑐᕐᑐᕐᒃ ᑎᒥᐅᔪᕐᒃ** (ᐊᔾᔨᖃᕆᐊᓕᒃ ᑎᑎᕐᑕᐅᔪᓂᒃ ᓇᓗᓇᐃᑯᑕᕐᒥ E: ᐱᓕᕆᖃᑎᒌᒃᓂᐊᕐᑐᑦ)

|  |
| --- |
| ᑎᒥᐅᔪᕐᒃ:  ᑭᓇ ᖃᐅᔨᒋᐊᕐᕕᐅᔪᓐᓇᕐᑐᕐᒃ ᑎᒥᐅᔪᒥ: |

**6 - ᖃᐅᔨᒋᐊᕐᕕᐅᔪᓐᓇᕐᑐᕐᒃ** (ᐊᔾᔨᖃᕆᐊᓕᒃ ᑎᑎᕐᑕᐅᔪᓂᒃ ᓇᓗᓇᐃᑯᑕᕐᒥ E: ᐱᓕᕆᖃᑎᒌᒃᓂᐊᕐᑐᑦ)

|  |
| --- |
| ᐊᑎᖓ:  ᐃᖃᓇᐃᔮᖓ ᐅᕝᕙᓘᓃᑦ ᖃᓄᐃᓕᕐᑎᑦᑎᔨᐅᓂᖓ ᐱᓕᕆᔭᐅᓂᐊᕐᑐᒧᑦ: |

**7 - ᓄᓇᓕᒃ/ ᓄᓇᓖᑦ ᐱᖃᑕᐅᓂᐊᕐᑐᑦ ᐱᓕᕆᔭᐅᓂᐊᕐᑐᒧᑦ**ᑎᑎᕐᓗᒋᑦ, ᓇᓗᓇᐃᕆᑦ ᓄᓇᓕᒃ (ᓖᑦ) ᐅᕝᕙᓘᓃᑦ ᓇᒦᓂᐊᕐᒪᖓᑦ ᐱᓕᕆᔭᐅᓂᐊᕐᑐᕐᒃ.

|  |
| --- |
| ᐅᕙᓂ ᑎᑎᕋᕐᓗᒍ |

ᒪᓕᒐᒃᓴᕐᒃ – ᐃᓱᒪᒋᒃᑭᑦ ᑕᒪᒃᑯᐊ:

* ᓇᒥ ᓄᓇᓕᒃᒥ (ᓕᒃᓂ) ᐱᓕᕆᔭᐅᓂᐊᕐᑐᕐᒃ ᐊᑐᕐᓂᐊᕐᐸ?
* ᓇᒥ ᐃᓄᐃᑦ ᓇᔪᕐᑕᖏᓐᓂ ᐊᕕᒃᑐᕐᓯᒪᔪᒥ ᐱᓕᕆᔭᐅᓂᐊᕐᑐᕐᒃ ᐊᑐᕐᒃᓂᐊᕐᐸ?
* ᓇᒥ ᑐᖁᕐᑕᐅᕝᕙᓕᐊᓂᐊᕐᑐᑦ ᖃᕋᓴᐅᔭᒃᑯᑦ ᓄᐊᑕᐅᓂᐊᕐᐸᑦ?
* ᐱᓕᕆᔭᐅᓂᐊᕐᑐᕐᒃ ᐅᖓᑖᓄᐊᕐᓂᐊᕐᐸᑦ ᐃᓄᐃᑦ ᓇᔪᕐᑕᖏᓐᓂ ᐊᕕᒃᑐᕐᓯᒪᔪᓂ ᐅᕝᕙᓘᓃᑦ ᓄᓇᓕᒃᓂ, ᑕᐃᔭᐃᓇᕆᒃᑭᑦ ᐃᓚᒋᔭᐅᔪᐃᓐᓇᐅᓂᐊᕐᑐᑦ.
* ᑖᓱᒨᓇ ᐊᐅᓚᑕᐅᓂᒃᑯᑦ, ᓯᕝᕗᓕᐅᑎᑕᐅᓂᐊᕐᑐᑦ ᐱᓕᕆᔭᐅᓂᐊᕐᑐᑦ ᓴᖀᕝᕙᓕᐊᓂᐊᕐᑐᑦ ᖃᐅᔨᓴᕐᓂᕐᒧᑦ ᐱᕝᕙᓕᐊᑎᑦᑎᓂᐊᕐᑐᓂᒃ ᐊᔪᕈᓐᓃᕐᐸᓪᓕᐊᓂᕐᒧᑦ ᓄᓇᓕᒃᓂ ᐃᓄᐃᑦ ᓄᓇᖓᓐᓂ, ᑭᓯᐊᓂ ᐃᓱᒪᒋᔭᐅᓂᐊᕐᑐᑦ ᐱᓕᕆᔭᐅᓂᐊᕐᑐᑦ ᐊᐅᓚᑕᐅᔪᑦ ᐃᓄᒃᓂᒃ ᖃᓪᓗᓛᓂ ᓄᓇᓂ ᐊᑐᓃᕐᑕᕐᑕᐅᑦᓗᑎᒃ.

*ᐃᒪᓐᓇᖑᐊᕐᒃ: ᖃᖏᖠᓂᕐᒃ (ᓄᓇᕗᑦ) ᐊᕙᑎᖓᑦᓗ*

**8 - ᑐᑭᓯᓇᕐᑐᒃᑯᑦ ᑎᑎᕋᕐᓯᒪᓂᕐᒃ ᐱᓕᕆᔭᐅᓂᐊᕐᑐᒧᑦ**ᑎᑎᕋᕐᓗᑎᒃ ᐃᒪᓐᓇᑎᒋ 3-6 ᐃᓗᐃᑐᓂᒃ ᑎᑎᕋᕐᓯᒪᔪᓂᒃ, ᑐᑭᓯᓇᕐᑐᒥᒃ ᑎᑎᕋᕐᓗᑎᑦ/ᐃᓚᖃᖏᑦᑐᒥᒃ ᐃᓕᖓᓯᒪᔭᕆᐊᖃᑦᓚᕆᕐᑐᓂᒃ ᐱᓕᕆᔭᐅᓂᐊᕐᑐᒥᒃ ᐃᓱᒪᒋᔭᕐᓂᕐᒃ ᐊᒻᒪᓗ ᓱᖕᒪᑦ ᐱᒻᒪᕆᐊᒪᖔᑦ. ᑕᓇ ᐱᓕᕆᔭᐅᓂᐊᕐᑐᕐᒃ ᑭᓇᐅᔭᖃᕐᑎᑕᐅᒃᐸᑦ, ᑖᓇ ᑎᑎᕋᕐᓯᒪᔪᕐᒃ ᐊᑐᕐᑕᐅᓂᐊᕐᑐᕐᒃ ᐅᓂᒃᑳᓕᐅᕐᓯᒪᔪᓄᑦ ᐊᒻᒪᓗ ᐃᑲᔪᕐᑕᐅᓗᓂ ᐱᓕᕆᔭᐅᔪᕐᒃ. ᑕᓱᒧᖓ, ᑎᑎᕋᕆᑦ ᓇᐃᑦᑐᒥᒃ ᐊᓯᖕᓂᒃ ᐃᓱᒪᓗᑎᑦ (ᓲᕐᓗ, ᑎᑎᕋᕐᑕᐃᓕᒋᑦ ᐃᒻᒪᓇ “ᐅᕙᖓ” ᑕᐅᑐᑦᑕᖓᑎᒍᑦ”.

|  |
| --- |
| ᐅᕙᓂ ᑎᑎᕋᕐᓗᒍ (ᐊᖏᓂᕐᐹᕐᒃ 0.5 ᒪᒃᐱᕐᑐᒐᑦ) |

ᒪᓕᒐᒃᓴᕐᒃ – ᑖᓇ ᓇᓗᓇᐃᕐᓯᒪᔪᕐᒃ ᓇᐃᓈᕐᓯᒪᓪᓗᓂ ᑎᑎᕋᓯᒪᓚᐅᕐᑕᐃᑦ ᑐᓴᒐᒃᓴᐅᓪᓗᓂ ᑐᒃᓯᕋᕈᑎᒃᓄᑦ. ᐃᒪᓐᓇᖃᐃ, ᐊᓯᖏᓐᓂᒃ ᓄᑖᓂᒃ ᑐᓴᒐᒃᓴᓂᒃ ᓇᐃᓈᕐᓯᒪᔪᒥ ᐃᓚᒋᐊᕐᓯᖏᓗᑎᒃ ᐃᓚᒋᔭᐅᓯᒪᖏᑦᑐᓂᒃ ᐊᓯᖏᓐᓂᒃ ᑐᒃᓯᕋᕈᑎᐅᑉ. ᐊᔪᕐᓇᖏᓐᓂᕐᓴᐅᓂᐊᕐᑐᕐᒃ ᑖᓇ ᑎᑎᕋᕐᓯᒪᔭᐃᑦ ᐱᔭᕇᓚᐅᕐᑎᑦᓗᒋᑦ ᓇᓗᓇᐃᑯᑕᐃᑦ B-J.

ᐃᓱᒪᒋᓂᐊᕐᐸᑎᑦ ᑖᑯᐊ ᐊᑖᓂ ᑎᑎᕋᕐᓯᒪᔪᑦ ᐊᐱᖁᑎᑦ ᑎᑎᕋᓕᕈᕕᑦ ᓇᓗᓇᐃᕐᓯᒪᔪᓂᒃ:

* ᑭᓱᒥᒃ ᐱᔾᔪᑎᖃᕐᐸ ᐱᓕᕆᔭᐅᓂᐊᕐᑐᕐᒃ?
* ᑭᓱᓂᒃ ᐊᐱᖁᑎᖃᓂᐊᕐᐸ (ᐸᑦ) ᐱᓕᕆᓂᐊᕐᑕᐃᑦ ᑐᑭᓯᓇᓱᒃᓂᒃᑯᑦ?
* ᖃᓄᐃᑐᓂᒃ ᖃᐅᔨᓴᕐᓂᕐᒥᒃ ᑐᓴᐅᒪᑎᑦᑎᓂᐊᕐᐱᑦ, ᖃᐅᔨᖃᐃᓪᓗᑎᑦᓗ, ᐅᕝᕙᓘᓃᑦ ᑕᐅᕐᓰᓂᕐᒥᒃ?
* ᓇᒦᓂᐊᕐᐸ ᐱᓕᕆᔭᐅᓂᐊᕐᑐᕐᒃ?
* ᓱᒻᒪᑦ ᐱᓕᕆᔭᐅᓂᐊᕐᑐᕐᒃ ᐊᑐᕐᓂᖃᕐᐸ?
* ᑭᓱᓂᒃ ᓂᕆᐅᕐᓇᕐᓂᐊᕐᐸ ᓴᕿᓐᓂᐊᕐᑐᓂᒃ ᐱᓕᕆᔭᐅᔪᒥᑦ?
* ᖃᓄᕐᒃ ᑖᓇ ᐱᓕᕆᔭᐅᓂᐊᕐᑐᕐᒃ ᐱᕝᕚᕐᓕᕐᑎᑦᑎᓂᐊᕐᐸ ᐃᓄᒃᓂᒃ?

*ᐃᒪᓐᓇᖑᐊᕐᒃ: ᐱᔾᔪᑎᓕ ᐱᓕᕆᔭᐅᓂᐊᕐᑐᕐᒃ ᑲᑎᑎᑦᑎᓂᕐᒥᒃ ᓄᓇᓕᒃᓂ ᓯᕗᓕᕐᑎᓂᒃ, ᐊᖑᓇᓱᒃᑎᓂᒃ, ᐃᓇᕐᓂᒃ, ᐅᕕᒃᑲᓂᒃ ᐊᒻᒪᓗ ᖃᐅᔨᓴᕐᑎᓂᒃ ᖃᐅᔨᓴᕐᓂᕐᒧᑦ ᐊᑕᕐᓇᕐᑕᐃᓕᒪᓂᕐᒧᑦ ᓄᓇᒥ ᐃᖏᕋᓗᓂ ᐊᒻᒪᓗ ᓯᑯᑰᕐᓗᓂ ᖃᓂᒋᔭᖓᓂᒃ ᑲᖏᕐᖠᓂᕐ, ᓄᓇᕗᑦ. ᑖᓇ ᐊᑐᕐᒃᑐᕐᒃ ᐱᔾᔪᑎᒋᑦᓗᒍ ᐊᑐᒐᔪᖏᑦᑐᒥᒃ ᐊᒻᒪᓗ ᓂᕆᐅᖕᓇᖏᑦᑐᒥᒃ ᓯᓚᐅᑉ ᖃᓄᐃᓂᕆᔭᖓ ᐊᒻᒪᓗ ᐊᒥᓱᑦ ᐅᕕᒃᑲᐃᑦ ᓄᓇᓕᑦᑎᓂ ᐊᔪᕐᓯᖃᑕᕐᑐᑦ ᓄᓇᒥ ᐊᒻᒪᓗ ᓯᑯᒥ ᓂᕆᐅᓇᖏᑦᑐᒃᑰᕐᑐᑦ ᐊᕐᕌᒎᑉ ᐃᓗᐊᓂ. ᓂᕆᐅᕐᐳᒍᑦ ᐃᓕᑐᒪᓐᓗᑕ ᖃᐅᔨᒪᔪᓂᒃ ᐊᖑᓇᓱᒃᑎᓂᒃ ᐊᑕᕐᓇᖏᑦᑐᑯᑦ ᐃᖏᕋᔪᓐᓇᕐᓂᕐᒥᒃ ᐃᓪᓕᓂᕐᓂᒃ ᐊᒻᒪᓗ ᐊᑐᒐᒃᓴᐅᔪᓐᓇᕐᑐᒥ ᓴᕿᑕᐅᔪᑲᕐᓗᓂ ᐃᑲᔪᕈᑕᐅᓂᐊᕐᑐᒥᒃ ᓄᓇᓕᒃᒥᐅᑕᕐᓄᑦ ᖃᐅᔨᒋᐊᕈᓐᓇᕐᓗᑎᒃ ᐃᓱᒪᒃᓴᕐᓯᐅᕈᓐᓇᕐᓗᑎᒃ ᐊᑕᕐᓇᖏᒪᖔᑦ ᐃᖏᕋᔭᕆᐊᕐᓴᕐᒃ ᓄᓇᒃᑯᑦ. ᓂᕆᐅᒃᐳᒍᑦ ᐱᓕᕆᖃᑎᒌᒃᐸᓪᓕᐊᓂᒃᑯᑦ ᐱᕝᕙᓕᐊᑎᑦᑎᔪᓐᓇᕐᓗᓂ ᐱᓕᕆᔭᐅᓂᐊᕐᑐᒥᒃ ᐊᒻᒪᓗ ᓴᕿᑎᑦᑎᔪᓐᓇᕐᓗᓂ ᐊᒥᓲᒋᓐᓂᕐᓴᐅᔪᓂᒃ ᐱᕐᕈᓗᐊᕿᓂᕐᒥᒃ ᓄᓇᒥ. ᑲᖏᕐᖠᓂᕐᒥ ᕼᐊᒻᓚᒃᑯᑦ ᐊᒻᒪᓗ ᐊᖑᓇᓱᒃᑐᓕᕆᔨᒃᑯᑦ ᐃᑲᔪᕐᑐᕐᑐᑦ.*

**9 - ᑲᑎᑦᑐᒍ ᑮᓇᐅᔭᑦ ᑐᒃᓯᕋᕐᑕᐅᔪᑦ**ᐱᕕᖃᕐᑎᑦᑎᒋᑦ ᐊᑕᖏᕐᓗᒍ ᖃᓯᐅᓂᐊᕐᒪᖔᑦ ᑮᓇᐅᔭᕐᒃ ᑐᒃᓯᕋᕐᑕᐅᔪᕐᒃ. ᐊᑕᖏᕐᑐᒋᑦ ᑮᓇᐅᔭᑦ ᖃᓯᐅᓂᖏᑦ ᐊᔾᔨᖃᕆᐊᖃᕐᑐᑦ ᐃᓚᓕᐅᑎᓯᒪᔪᒥᒃ ᑮᓇᐅᔭᑦ ᐊᑐᕐᑕᐅᔪᒪᓂᐊᕐᑐᓂᒃ ᑎᑎᕐᓯᒪᔪᒥᒃ (ᑕᑯᓗᒍ ᓇᓗᓇᐃᑯᑕᕐᒃ H).

|  |  |  |
| --- | --- | --- |
| **ᐊᑕᖏᕐᑐᕐᒃ ᑮᓇᐅᔭᕐᒃ ᑐᒃᓯᕋᕐᑕᐅᔪᕐᒃ (1 ᐊᕐᕌᒍ)** | **ᖃᓯᐅᓂᖓ ᑐᒃᓯᕋᕐᑕᐅᔪᕐᒃ:** | ᐃᓕᒍᒃ ᐅᕗᖓ ᖃᓯᐅᓂᖓ |

ᒪᓕᒐᒃᓴᕐᒃ – ᐊᐅᓚᓂᕆᕙᒃᑕᖓ ᑮᓇᐅᔭᕐᑖᕈᓐᓇᕐᓂᕐᒃ ᒪᓕᒃᐸᒃᑐᑦ ᒐᕙᒪᑐᖃᕐᑯᑦ ᑮᓇᐅᔭᖏᓐᓄᑦ ᐊᕐᕌᒍᒋᕙᒃᑕᖓᓂᒃ (ᐄᑉᐳ 1st ᐅᕗᖓ ᒫᔾᔨ 31st ᐊᕐᕌᒎᓛᕐᑐᒥ). ᖃᐅᔨᒪᓂᐊᕐᐳᑎᑦ ᐊᑐᕐᑕᐅᓂᐊᕐᑐᑦ ᐱᒋᐊᕆᐊᖃᖏᑦᑐᑦ ᑕᕝᕙᖓᑦ ᐄᑉᐳ 1st, ᑭᓯᐊᓂ ᐄᑉᐳl 1st, 2025 ᑐᓂᔭᐅᔪᓐᓇᕐᓯᖄᕐᓂᐊᕐᑐᑦ ᑮᓇᐅᔭᑦ ᑐᒃᓯᕋᕈᓇᕐᓯᓂᕐᒃ ᓴᕿᐸᑦ. ᐊᑭᑭᓂᕐᐹᕐᒃ ᑐᒃᓯᕋᕐᑕᐅᔪᓐᓇᕐᑐᕐᒃ ᑮᓇᐅᔭᕐᒃ ᐃᒪᓐᓇᑎᒋ $15,000 ᐊᒻᒪᓗ ᖁᕐᑎᒃᓂᕐᐹᕐᒃ ᐃᒪᓐᓇ $25,000.

### ᓇᓗᓇᐃᑯᑎ B: ᐱᔾᔪᑎᖓ ᐱᓕᕆᔭᐅᓂᐊᑐᕐᒃ

ᓇᓗᓇᐃᕐᓯᒋᑦ ᐱᔾᔪᑎᒋᔭᐅᔪᒥᒃ ᐱᓕᕆᔭᐅᓂᐊᕐᑐᒧᑦ ᓇᓗᓇᐃᑦᑎᐊᕐᓗᒍ ᓇᒥ ᐱᓕᕆᔭᐅᓂᐊᕐᑐᕐᒃ ᐊᑐᕐᒃᑕᐅᓂᐊᕐᒪᖔᑦ, ᓱᓇᒥᒃ ᖃᐅᔨᒋᐊᕋᓱᒃᒪᖔᕐᐱᑦ,ᐊᒻᒪᓗ ᖃᓄᕐᒃ ᐸᕐᓇᕐᓯᒪᓂᐊᕐᒪᖔᕐᐱᑦ ᓴᓇᓂᐊᕐᓂᕐᒥᒃ ᐅᕝᕙᓘᓃᖅ ᐱᓕᕆᖃᑎᖃᕐᓂᐊᕈᕕᑦ ᓴᓇᓂᕐᒥᒃ ᖃᐅᔨᓴᕐᑕᐅᓂᕐᑐᒧᑦ ᐱᓕᕆᔭᐅᓂᐊᕐᑐᒧᑦ ᐱᓕᕆᖃᑎᒌᐸᓪᓕᐊᓂᕐᒧᑦ ᓄᓇᓕᒃᒥᐅᑕᓂᒃ ᐊᒻᒪᓗ ᖃᐅᔨᓴᕐᑎᓂᒃ.

**1 - ᑭᓱ ᐱᔾᔪᑕᐅᕙ / ᓱᓇᒥᒃ ᖃᐅᔨᓇᓱᒍᒪᕕᑦ?**ᓇᓗᓇᐃᕐᓯᒋᑦ ᐱᔾᔪᑎᒥᒃ ᑐᒃᓯᕋᑕᕐᓂᕐᒃ ᐱᖃᑕᐅᑎᑦᑐᒪᔭᕐᓂᒃ ᐊᒻᒪᓗ ᐃᓱᒪᒋᓕᕐᓯᒪᔭᐃᑦ ᖃᐅᔨᓴᕈᒪᓂᕐᒧᑦ ᓇᒃᑭᖔᕐᒪᖔᑦ. ᓱᒻᒪᑦ ᐱᒻᒪᕆᐅᕙ ᖃᐅᔨᓴᕋᓱᒃᓗᒍ?

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋᐸᓪᓗᒃ 250 ᐅᖃᐅᓰᑦ ᐅᕝᕙᓘᓃᑦ ᑐᖔᒍᑦ) |

ᒪᓕᒐᒃᓴᕐᒃ **–**ᐃᓱᒪᒋᓂᐊᕐᐸᑦ ᐅᑯᐊ:

* ᓱᓇ ᐱᔾᔪᑕᐅᕙ /ᓱᓇᒥᒃ ᖃᐅᔨᓇᓱᒍᒪᕕᑦ?
  + *ᐃᒪᓐᓇᖑᐊᕐᒃ: ᐅᕙᒍᑦ ᖃᐅᔨᓇᓱᒍᒪᒐᑦᑕ ᐊᑦᑕᕐᓇᑦᑕᐃᓕᒪᓂᕐᒥᒃ ᓄᓇᒥ ᐊᒻᒪᓗ ᐱᑕᖃᕐᓂᓴᐅᕙᓕᕐᑐᑦ ᐊᓅᕌᕐᓂᕐᒃ ᐊᒻᒪᓗ ᐊᓯᒥᔾᔨᕐᐸᓪᓕᐊᓂᖓ ᓯᓚᐅ ᖃᓄᐃᓂᕆᔭᖏᖓᑦ.*
* ᓇᒥ ᖃᐅᔨᓴᕐᑕᐅᓂᕐᒃ ᐊᑐᕐᑕᐅᓂᐊᕐᐸ?
* ᓇᒥ ᐃᓱᒪᒋᓕᓚᐅᕐᓯᒪᕕᐅᒃ ᐱᓕᖃᑎᖃᕐᓂᕐᒥᒃ ᐱᕝᕙᓕᐊᑎᑦᑎᓂᕐᒥᒃ ᖃᐅᔨᓴᕐᑕᐅᓂᐊᕐᑐᒥᒃ ᐱᓕᕆᔭᐅᓂᐊᕐᑐᒥᒃ ᑖᓇ ᐱᔾᔪᑎ ᐱᓪᓗᒍ?
  + *ᐃᒪᓐᓇᖑᐊᕐᒃ: ᑕᑯᖃᑦᑕᕐᓯᒪᓕᕋᑦᑕ ᐊᒥᓱᖑᕐᐸᓪᓕᐊᔪᓂᒃ ᐅᕕᑲᓂᒃ ᓄᓇᓕᑦᑎᓂ ᐊᔪᕐᓯᑦᑐᓂᒃ ᓄᓇᒥ ᐊᒻᒪᓗ ᓯᑯᒥ ᓂᕆᐅᒃᓇᖏᑦᑐᒃᑯᑦ ᐊᕐᕌᒍᒥ.*
* ᓱᓇᐃᑦ ᖃᐅᔨᒪᔭᐅᕙᒌᕐᐸᑦ ᑖᓇ ᐱᓪᓗᒍ ᐱᔾᔪᑕᐅᔪᕐᒃ / ᓱᓇᐅᕙ? ᖃᐅᔨᒪᕖᑦ ᐊᔾᔨᐸᓪᓗᐊᓂᒃ ᖃᐅᔨᓴᕐᑕᐅᔪᖃᕐᓯᒪᒃᒪᖔᑦ ᐱᓕᕆᐅᓯᒪᕙᒌᕐᑐᒥᒃ (ᑕᕝᕙᓂᑦᑕᐃᓐᓇᕐᒃ ᐅᕝᕙᓘᓃᑦ ᐊᓯᐊᓂ ᐅᑭᐅᕐᑕᕐᑐᒥ)?
* ᑖᓐᓇ ᐱᔾᔪᑎ /ᑮᓲᓂᖓ ᐱᒻᒪᕆᐅᕙ ᐃᓄᒃᓄᑦ ᓄᓇᓕᒃᒧᑦᓗ? ᓇᓗᓇᐃᕐᓯᒋᑦ ᖃᓄᕐᒃ ᖃᐅᔨᒪᒃᒪᖔᕐᐱᑦ ᑖᓇ ᖃᐅᔨᓴᕐᑕᐅᔪᒪᔪᕐᒃ ᐱᒻᒪᕆᐅᓂᖓ ᐊᒻᒪᓗ ᖃᓄᕐᒃ ᑐᒃᓯᕋᕐᑕᐃᑦ ᐱᓕᕆᔪᒪᔭᐃᑦ ᐃᑲᔪᕐᓂᐊᕐᒪᖔᑦ ᓄᓇᓕᒃᒥ.
  + *ᐃᒪᓐᓇᖑᐊᕐᒃ: ᓯᓚ ᓇᓗᓇᕐᐸᓪᓚᐅᖏᒻᒪᑦ ᖃᓄᐃᓂᐊᕐᓂᖓ. ᐅᖃᐅᓯᖃᕐᐸᓕᕐᒪᑕ ᐃᓄᐃᑦ ᐊᑕᕐᓇᕐᑕᐃᓕᒪᓂᕐᒥᒃ ᐊᒻᒪᓗ ᐅᖃᐅᓯᖃᐃᓐᓇᓕᕐᑐᑦ ᐃᓱᒫᓗᒍᑎᒋᔭᒥᓂᒃ. ᐊᖑᓇᓱᒃᑐᓕᕆᔨᒃᑯᑦ ᐃᑲᔪᕐᑐᕐᐳᑦ ᑐᒃᓯᕋᕐᑕᐅᔪᒥᒃ ᐱᓕᕆᔭᐅᔪᒪᔪᒥᒃ ᑖᓇ ᐱᔾᔪᑎᒋᔭᐅᓪᓗᓂ (ᑕᑯᒍᒃ ᑎᑎᖃᕐᒃ ᐊᑕᔪᕐᒃ).*

**2 - ᓱᓇᒥᒃ ᐱᔭᕆᕐᓯᓇᓱᒍᒪᕕᑦ? ᓱᓇᑦ ᓂᕆᐅᒋᔭᐅᔪᑦ ᐊᒃᑐᐃᓂᖃᕐᓂᐊᕋᓱᒋᕕᒋᑦ ᐱᓕᕆᓂᐊᕐᑕᕐᓄᑦ?**ᓇᓗᓇᐃᕆᒋᑦ ᓱᒻᒪᑦ ᐱᓕᕆᔪᒪᔭᐃᑦ ᐊᑐᕐᓂᖃᕐᒪᖔᑦ, ᓂᕆᐅᒋᔭᑎᑦ ᐱᓕᕆᔭᕕᑦ ᑎᑭᐅᑎᓂᐊᕐᑕᖏᑦ ᐅᕝᕙᓘᓃᑦ ᐊᒃᑐᐃᓂᕆᓂᐊᕐᑕᖓ (ᓱᕐᓗ, ᐅᔾᔨᕈᓱᓕᕐᑎᑦᑎᓂᕐᒃ, ᐊᓯᔾᔨᕐᓯᓂᒃ ᖃᓄᐃᓐᓂᖏᓐᓄᑦ, ᐊᐅᓚᑕᐅᔪᒃᓴᓂᒃ ᐱᕝᕙᓕᐊᑎᑦᑎᓂᕐᒥᒃ, ᑐᒃᓯᕋᕈᑎᓕᐅᕐᓂᕐᒃ, ᐃᓱᒪᓕᐅᕐᓂᕐᒃ, ᐊᑐᐊᒐᓂᒃ ᐊᓯᔾᔨᕐᓯᓂᒃ) ᐊᒻᒪᓗ ᓇᓪᓕᐊᑯᑦ ᑕᑯᔪᒪᒐᔭᕐᑕᑎᑦ ᐊᒃᑐᐃᓂᖃᕐᓂᖏᑦ (ᓲᕐᓗ, ᓄᓇᓕᒃᓂ, ᐊᕕᒃᑐᕐᓯᒪᔪᓂᒃ ᓄᓇᖃᕐᕕᐅᔪᓂᒃ, ᐅᕝᕙᓘᓃᑦ ᑲᓇᑕᓕᒫᒥ).

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋᐸᓪᓗᒃ ᐸᒃᐱᕐᑐᕋᕐᒃ ᐊᑕᐅᓯᕐᒃ ᑐᖔᒍᑦ) |

ᒪᓕᒐᒃᓴᕐᒃ – ᐃᓱᒪᒋᓂᐊᕐᐸᑦ ᐅᑯᐊ:

* ᓱᒪᑦ ᐱᔾᔪᑕᐅᔪᕐᒃ ᐊᑐᕐᒃᐸ?
* ᓱᓇᓂᒃ ᐊᒃᑐᐃᓂᖃᕐᓂᐊᕐᐸ ᐊᒻᒪᓗ ᐊᓯᔾᔨᕐᑕᐅᓂᐊᕐᑐᓂᒃ ᓂᕆᐅᒃᐱᑦ ᑕᑯᔪᒪᔭᕐᓂᒃ ᑕᕝᕙᖓᑦ ᐱᓕᕆᔭᐅᔪᒥᒃ?
* ᑐᕋᕆᔭᑎᑦ ᐊᒻᒪᓗ ᐊᑐᕈᒪᔭᑎᑦ ᐊᔪᓇᕐᔮᖏᓛᑦ ᖃᓄᑎᒋᐅᓂᐊᕐᓂᖓᑕ ᐱᓕᕆᔭᐅᓂᐊᕐᑐᕐᒃ (ᐊᑕᐅᓯᕐᒃ ᐊᕐᕌᒍ)?
* ᓇᓗᓇᐃᕐᓯᕐᑎᐊᕐᓂᐊᕐᐳᑎᑦ ᑐᕌᕆᔪᒪᔭᑎᑦ ᑎᑭᑦᑐᒪᔭᑎᑦᓗ ᑐᑭᓯᓇᑦᑎᐊᕐᓗᑎᒃ.

**3 - ᖃᓄᐃᑐᓂᒃ ᖃᐅᔨᓴᕐᓂᐊᕐᑕᑦ ᐊᐱᖁᑎᖃᕐᓂᐊᐸ ᐱᓕᕆᓂᐊᕐᑕᐃᑦ ᖃᐅᔨᓴᕐᓂᖓ/ᑭᐅᔾᔪᑎᑦ?**

ᐅᖃᐅᓯᕆᒍᒃ ᐊᐱᖁᑎᒋᓪᓗᐊᑕᕆᓂᐊᕐᑕᑎᑦ ᖃᐅᔨᓇᓱᒃᑕᑎᑦ ᐊᒻᒪᓗ ᑭᐅᔭᐅᔾᔪᑎᐅᓂᐊᕐᑐᑦ ᑖᓇ ᐱᓕᕆᔭᐅᑎᑦᓗᒍ. ᐊᐱᖁᑎᒃᓴᖃᕈᕕᑦ ᐊᑕᐅᓯᐅᖏᑦᑐᒥᒃ, ᑎᑎᕐᓗᒋᑦ ᐃᓛᑯᑦ.

ᐱᓕᕆᓂᐊᕐᑕᐃᑦ ᐱᒋᐊᕈᑎᖃᕆᐊᖃᖏᑦᑐᕐᒃ ᓈᒪᕙᒌᕐᑐᓂᒃ ᖃᐅᔨᓴᕐᓂᕐᒧᑦ ᐊᐱᖁᑎᓂᒃ. ᐋᕿᒍᓇᕐᒥᔭᑎᑦ ᐱᓕᕆᓂᐊᕐᑕᐃᑦ ᑕᒪᐅᓇ ᓇᓗᓇᐃᕐᓯᓂᕐᒥᒃ ᖃᐅᔨᓴᕐᑕᐅᓂᐊᕐᑐᑦ ᓯᕝᕗᓕᐅᑎᓂᐊᕐᑕᖏᓐᓂᒃ ᓄᓇᓕᒃᒥ ᓇᓗᓇᐃᕐᑕᐅᓯᒪᔪᒥ.

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋᐸᓪᓗᒃ 250 ᐅᖃᐅᓰᑦ ᐅᕝᕙᓘᓃᑦ ᑐᖔᒍᑦ) |

ᒪᓕᒐᒃᓴᕐᒃ – ᐃᓱᒪᒋᓂᐊᕐᐸᑎᑦ ᐅᑯᐊ:

* ᖃᐅᔨᒋᐊᕈᓇᕐᐲᑦ ᐊᒻᒪᓗ ᑭᐅᓗᑎᑦ ᐊᐱᖁᑎᓂᒃ ᑐᒃᓯᔾᔪᑎᓂᒃ / ᖃᐅᔨᒋᐊᕈᑎᓂᒃ ᓄᐊᑦᑐᒪᓂᐊᕐᑕᕐᓂᒃ, ᐅᕝᕙᓘᓃᑦ ᖃᓄᐃᓕᐅᕐᑎᑦᑎᓂᐊᕐᕈᕕᑦ? ᑕᐃᒪᔮᖏᑉᐸᑦ, ᐊᐱᖁᑎᒋᓂᐊᕐᑕᑎᑦ ᑭᓕᖃᑦᑎᐊᕐᓂᕐᓴᐅᔪᓇᕐᐹᑦ?
* ᐃᓱᒪᓕᐅᕆᕗᒍᑦ ᑕᑯᓐᓇᕐᓂᕐᓴᐅᓗᑎᑦ ᐊᐱᖁᑎᓂᒃ ᑎᑭᑕᐃᔪᓐᓇᕐᑐᓂᒃ ᖃᓄᑎᒋᐅᓂᐊᕐᓂᖓᓂᒃ ᐱᓕᕆᔭᐅᓂᐊᕐᑐᒧᑦ.
  + *ᐃᒪᓐᓇᖑᐊᕐᒃ: ᓱᓇᐃᑦ ᖃᐅᔨᓴᕐᓂᕐᒧᑦ ᓱᕗᓪᓕᐅᑎᑕᐅᕙᑦ?*

### ᓇᓗᓇᐃᑯᑕᕐᒃC: ᐱᓕᕆᔭᐅᓂᐊᕐᑑᑉ ᖃᓄᐃᓕᐅᕐᑕᐅᓂᐊᕐᓂᖏᑦ

ᖃᓄᐃᑑᓂᐊᕐᒪᖔᑕ ᖃᓄᐃᓕᐅᕈᑕᐅᓂᐊᕐᑐᑦ ᐅᖃᐅᓯᕆᓗᒋᑦ. ᐱᕕᖃᕐᑎᑦᑎᓗᑎᑦ ᖃᓄᑎᒋ ᐊᑐᕐᒃᑕᐅᓂᐊᕐᒪᖔᑦ ᐊᖏᔫᓂᕐᓴᐅᔪᓂᒃ ᐱᓕᕆᔭᐅᓂᐊᕐᑐᓂᒃ ᖃᓄᐃᑑᒪᖔᑕ. ᑖᓇ ᐱᓕᕆᔭᐅᓂᐊᕐᑐᕐᒃ ᑲᔪᖏᕐᓴᐃᕗᕐᒃ ᐱᕝᕙᓕᐊᔪᓂᒃ ᐊᑐᕐᒃᑕᐅᔪᓐᓇᕐᑐᓂᒃ ᓄᐊᑎᕆᓂᕐᒧᑦ ᐊᒻᒪᓗ ᓯᐊᒻᒪᐃᓂᕐᒧᑦ ᑐᓴᒐᒃᓴᓂᕐᒃ ᐊᒻᒪᓗ ᖃᐅᔨᒪᔭᐅᔪᓂᒃ ᓴᕿᑎᑦᑎᓂᕐᒥᒃ.

**1 - ᖃᓄᐃᑐᓂᒃ ᖃᓄᐃᓕᐅᕐᑕᐅᓂᐊᕐᑐᓂᒃ ᐊᑐᕐᒃᓂᐊᕐᐱᑦ ᐱᓕᕆᖃᑎᖃᕈᓇᕐᓯᐅᕝᕙᓕᐊᓂᕐᒧᑦ, ᐊᕿᓱᐃᖃᑎᖃᕐᓗᑎᑦ ᖃᐅᔨᓴᕐᓂᕐᒧᑦ ᐱᓕᕆᔭᒃᓴᓂᒃ ᐊᒻᒪᓗ /ᐅᕝᕙᓘᓃᑦ ᓴᕿᑎᑦᑎᓗᑎᑦ ᑐᓴᐅᒪᔾᔪᑎᓂᒃ.** ᓇᓗᓇᐃᕆᒋᑦ ᐊᑐᕐᒃᑕᐅᓂᐊᕐᑐᓂᒃ, ᓲᕐᓗ ᐃᓕᓂᐊᕐᑎᑦᑎᓂᕐᒃ ᐅᕝᕙᓘᓃᑦ ᑲᑎᒪᑎᑦᑎᓂᕐᒃ, ᐃᑲᔪᓂᐊᕐᑐᓂᒃ ᐱᖃᑕᐅᔪᓂᒃ ᐃᑲᓇᐃᔭᖃᑎᒌᒍᓇᕐᓗᑎᒃ ᓴᕿᑎᑦᑎᔪᓇᕐᓂᒃᒧᑦ ᖃᐅᔨᓴᕐᓂᕐᒧᑦ ᐱᓕᕆᔭᐅᓂᐊᕐᑐᒥᒃ ᐅᕝᕙᓘᓂᑦ ᓴᕿᑎᑦᑎᓂᕐᒥᒃ ᖃᓄᑐᐃᓇᕐᒃ ᖃᐅᔨᓴᕐᓂᒃᒧᑦ ᐊᒻᒪᓗ ᑐᓴᐅᒪᑎᑦᑎᓂᕐᒧᑦ ᐅᖃᓕᒫᒐᒃᓴᑦ. ᖃᓄᕐᒃ ᑕᒪᒃᑯᐊ ᐃᑲᔪᕐᓂᐊᕐᐸᑦ ᖃᓄᐃᓕᐅᕈᑕᐅᔪᕐᒃ ᑎᑭᑎᑦᑎᔪᓐᓇᕐᓂᕐᒥᒃ ᐊᑐᕈᒪᔭᕐᓂᒃ?

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋᐸᓪᓗᒃ ᐊᑕᐅᓯᕐᒃ ᒪᕐᕉᒃ ᒪᒃᐱᕐᑐᒐᑦ) |

ᐃᒪᓐᓇᖑᐊᕐᒃ: "ᐃᒪᓇ ᐸᕐᓇᓯᒪᕗᒍᑦ ᐃᓕᓂᐊᕐᑎᑦᑎᓂᕐᒥᒃ ᐃᓇᕐᓂᒃ ᐅᕕᒃᑲᓂᒃᓗ ᓄᐊᑎᕆᓗᑕ ᖃᐅᔨᒪᔭᐅᔪᓂᒃ ᓄᓇᓕᒃᒥ ᐃᓱᒫᓗᒋᔭᐅᒪᕆᕐᑐᓂᒃ, ᐋᕿᓱᐃᓂᐊᕐᑐᒥᒃ ᑐᑭᒧᐊᕈᑎᖓᓂᒃ ᓯᕗᓂᒃᑎᓐᓂᒃ ᖃᐅᔨᓴᕐᑕᐅᕙᒃᓂᐊᕐᑐᓂᒃ. ᑕᒻᒪᑯᐊ ᐃᓕᓂᐊᕐᕈᑕᐅᔪᑦ ᐱᕕᖃᕐᑎᑦᑎᓂᐊᕐᒥᔪᑦ ᐱᓕᕆᖃᑎᒌᒃᐸᓪᓕᐊᓂᕐᒧᑦ ᖃᐅᔨᓴᕐᑎᓄᑦ ᐊᒻᒪᓗ ᓄᓇᓕᒃᒥᐊᓄᑦ. ᐊᒻᒪᑲᓐᓂᕐᒃ, ᐋᕿᕐᓯᓂᐊᕐᑐᒍᑦ ᑐᑭᓕᒃᓂᒃ ᐊᒻᒪᓗ ᓄᓇᓕᒃᓂ ᐅᓂᒃᑳᓂᒃ ᓯᐊᒪᐃᔪᓐᓇᕐᓗᑕ ᑐᑭᓯᔭᐅᔪᓂᒃ ᐃᓕᓐᓂᐊᕐᑎᑦᑎᓂᒃᑯᑦ ᐊᒻᒪᓗ ᖃᐅᔨᒃᑲᐃᓗᑕ ᓄᓇᓕᒃᒥᐅᑕᓂᒃ ᑐᑭᓯᔭᐅᓯᒪᔪᓂᒃ. ᑕᒻᒪᑯᐊ ᐅᖃᓕᒫᒐᒃᓴᑦ ᐱᕕᖃᕐᑎᑦᑎᓂᐊᕐᑐᑦ ᐱᓕᕆᖃᑎᒌᒃᑐᑦ, ᐃᓚᒋᔭᐅᓪᓗᑎᒃ ᐃᓕᓂᐊᖃᑕᐅᔾᔮᖏᑦᑐᑦ, ᖃᐅᔨᒪᐃᓇᕈᓐᓇᖁᑦᓗᒋᑦ ᐊᒻᒪᓗ ᐱᖃᑕᐅᔪᓐᓇᕐᓗᑎᒃ ᐅᖃᓕᒪᖃᑎᒌᒃᓂᒃᑯᑦ. "

**2 – ᖃᓄᑎᒋᐅᓂᐊᕐᒪᖔᑦ ᐊᑐᕐᒃᑕᐅᓂᐊᕐᑐᑦ (ᐃᒪᓐᓇᑎᒋᐸᓗᒃ 0.5 – 1 ᒪᒃᐱᕐᑐᒐᕐᒃ)**ᐋᕿᒃᓱᐃᒋᑦ ᐊᑐᕐᑕᐅᓂᐊᕐᑐᒧᑦ ᖃᖓ ᐊᑐᕐᒃᑕᐅᓂᐊᕐᑐᕐᒃ ᐱᓕᔭᐅᕐᓂᐊᕐᒪᖔᑦ ᐱᓕᔭᐅᓂᐊᕐᑑᑉ ᐊᑐᕐᑕᐅᓕᓂᒫᖓᓂ. ᐋᕿᓯᔪᒪᒍᕕᑦ ᑎᑎᕋᕐᓯᒪᔪᒥᒃ ᓯᑭᑦᑕᖃᐅᕐᑐᒥᒃ ᐊᔾᔨᒋᖏᑕᖓᑕ ᓇᓗᓇᐃᕐᓯᒪᓂᕐᓴᐅᔪᒧᑦ ᑎᑎᖃᕐᑯᑦ ᓇᐃᓴᐅᑎᒃᑯᑦᓗ, ᐃᓚᓕᐅᑎᓂᐊᕐᐸᑎᒃ ᑐᑭᓯᔾᔪᑎᑦ ᑕᕝᕙᓂ.

|  |  |  |  |  |
| --- | --- | --- | --- | --- |
| **ᖃᖓᐅᓂᐊᖂᐸ ᑕᕿᖓ** | **ᖃᓄᐃᓕᐅᕐᑕᐅᓂᐊᑐᕐᒃ** | **ᖃᓄᐃᑑᓂᖓ ᐊᑐᕐᑕᐅᓂᐊᑐᕐᒃ (ᓲᕐᓗ, ᐸᕐᓇᕐᓂᒃ, ᐃᓕᓂᐊᕐᓂᕐᒃ, ᑐᓴᐅᒪᑎᑦᑎᓂᕐᒃ, ᐊᓯᖏᑦᓗ)** | **ᑭᓇ ᐱᓕᕆᓂᐊᕐᐸ ᓯᕗᓕᕐᑎᐅᓂᐊᕐᐸᓗ ᖃᓄᐃᓕᐅᕐᑕᐅᓂᐊᕐᑐᒧᑦ?** | **ᑭᓇ ᑐᕌᒐᕆᔭᐅᕙ (ᑐᓴᐅᒪᑎᑦᑎᓂᕐᒧᑦ ᑭᓯᐊᓂ)** |
| ᐄᑉᐳ - ᒪᐃ 2025 | ᑲᑎᒪᑎᑦᑎᓂᕐᒃ ᐅᖃᐅᓯᖃᓗᑎᒃ ᖃᐅᔨᓴᕐᓂᐅᓂᐊᑐᒧᑦ ᐊᒻᒪᓗ ᖃᓄᕐᒃ ᐱᓕᕆᔭᐅᓂᐊᕐᒪᖔᑦ ᓄᓇᓕᒃᒥᐅᑕᓄᑦ | ᑐᓴᐅᒪᑎᑦᑎᓂᕐᒃ | ᓯᕗᓕᕐᑎ ᖃᐅᔨᓴᕐᓂᕐᒧᑦ | ᓄᓇᓕᒃᒥᐅᑕᓕᒫᑦ |
| ᒪᐃ - ᔫᓂ 2025 | ᐸᕐᓇᕐᑕᐅᓂᖏᑦ ᐃᓕᓂᐊᕐᕈᑎᐅᓂᐊᕐᑐᒧᑦ ᖃᓄᐃᑑᓂᐊᕐᓂᖏᑦ | ᖃᐅᔨᓴᕐᓂᕐᒧᑦ ᐸᕐᓇᕐᓂᕐᒃ | ᓯᕗᓕᕐᑎ ᖃᐅᔨᓴᕐᓂᕐᒧᑦ, ᐃᓕᓂᐊᕐᑎᑕᐅᔪᕐᒃ/  ᖃᐅᒡᔨᓴᕐᑎᓄᑦ ᐃᑲᔪᕐᑎᑦ | ᐊᑐᖏᑦᑐᕐᒃ |
| ᔫᓂ -ᔪᓚᐃ 2025 | ᐃᓇᐃᑦ ᐊᒻᒪᓗ ᐅᕕᒃᑲᐃᑦ ᖃᐅᔨᒪᔭᕐᒥᓂᒃ ᐅᖃᐅᓯᖃᕐᓂᕐᒃ ᐃᓕᓂᐊᕐᕈᑎ | ᑐᓴᐅᒪᑎᑦᑎᓂᕐᒃ ᐊᒻᒪᓗ ᐃᓕᓂᐊᕐᑎᑦᑎᓂᕐᒃ | ᓯᕗᓕᕐᑎ ᖃᐅᔨᓴᕐᓂᕐᒧᑦ, ᐃᓕᓂᐊᕐᑎᑕᐅᔪᕐᒃ | ᐃᓐᓇᐃᑦ ᐊᒻᒪᓗ ᐅᕕᒃᑲᐃᑦ |
| ᓯᑎᐱᕆ - ᑎᓯᐱᕆ 2025 | ᕿᒥᕈᓂᕐᒃ ᓄᐊᑕᐅᓯᒪᔪᓐᓂᒃ ᑐᑭᓯᔾᔪᑎᓂᒃ | ᓄᐊᑕᐅᓯᒪᔪᓐᓂᒃ ᕿᒥᕈᓂᕐᒃ | ᓯᕗᓕᕐᑎ ᖃᐅᔨᓴᕐᓂᕐᒧᑦ, ᐃᓕᓂᐊᕐᑎᑕᐅᔪᕐᒃ | ᐊᑐᖏᑦᑐᕐᒃ |
| ᔮᓄᐊᕆ - ᕖᕗᐊᕆ 2025 | ᑐᓴᐅᒪᑎᑦᑎᓂᕐᒧᑦ ᐃᓕᓐᓂᐊᕐᑎᑦᑎᓂᕐᒃ ᐅᓂᑳᕐᒃ ᐊᒻᒪᓗ ᑭᐅᔭᐅᔪᓐᓇᕐᕕᒃ | ᑐᓴᐅᒪᑎᑦᑎᓂᕐᒃ | ᓯᕗᓕᕐᑎ ᖃᐅᔨᓴᕐᓂᕐᒧᑦ, ᐱᓕᕆᖃᑎᖃᑐᕐᒃ ᓄᓇᓕᒃᒥᒃ ᐃᑲᔪᕐᑐᒥᒃ ᑎᒥᐅᔪᒥᒃ | ᓄᓇᓕᒃᒥᐅᑕᓕᒫᑦ |

### ᓇᓗᓇᐃᒃᑯᑕᕐᒃ D: ᑐᓴᐅᒪᑎᑦᑎᓂᕐᒧᑦ ᐸᕐᓇᕐᓂᕐᒃ

ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᓴᖏᔪᒥᒃ ᐱᖁᔨᒃᒪᑕ ᑐᑭᓯᓇᕐᑐᒥᒃ ᐊᒻᒪᓗ ᐊᑐᕐᒃᑐᒥᒃ ᑐᓴᐅᒪᑎᑦᑎᓂᕐᒥᒃ ᐊᑐᕐᑕᐅᓂᓕᒫᖓᓐᓂᒃ ᐱᓕᕆᔭᐅᔫᑉ ᐃᖏᕋᓂᕆᔭᖓᑕ, ᐸᕐᓇᕐᓂᒃᒥᑦ ᐊᒻᒪᓗ ᐱᕝᕙᓕᐊᑎᑦᑎᓂᕐᒥᒃ ᖃᐅᔨᒃᑲᐃᓂᕐᒃ ᑐᑭᓯᔭᐅᔪᓂᒃ, ᐊᒻᒪᓗ ᖃᓄᑐᐃᓐᓇᕐᑎᐊᑦ ᐊᑯᓐᓂᖓᓂ.

**1 - ᖃᓄᕐᒃ ᑐᓴᐅᒪᑎᑦᑎᓂᐊᕐᐱᑦ ᓄᓇᓕᒃᒥᐊᑕᕐᓂᕐᒃ ᐊᒻᒪᓗ ᐱᓕᕆᖃᑎᒋᔭᕐᓂᒃ?**ᐅᖃᐅᓯᖃᕆᑦ ᓇᓕᓇᐃᕐᑎᐊᕐᓯᒪᔪᒥᒃ, ᖃᓄᕐᒃ ᐸᕐᓇᒃᓯᒪᖕᒪᖔᕐᐱᑦ ᑐᓴᐅᒪᑎᑦᑎᓂᐊᕐᓂᕐᒧᑦ ᐱᓕᕆᓂᐊᕐᑕᕐᓂᒃ ᐸᕐᓇᓯᒪᔭᕐᓂᒃ, ᐱᓕᕆᔭᐅᔪᕐᒃ ᖃᓄᐃᓕᕐᐸᓪᓕᐊᒪᖔ ᐊᒻᒪᓗ ᓴᕿᐸᓪᓕᐊᔪᑦ − ᑕᒪᕐᒥᒃ ᐊᕐᕌᒍᒧᑦ ᑐᒃᓯᕋᕐᕕᒋᔭᕐᓄᑦ ᑮᓇᐅᔭᕐᓂᕐᒃ ᐊᒻᒪᓗ ᐱᔭᕇᕐᓂᖓᑕ ᐱᓕᕆᐅᔭᔪᒧᑦ (ᓈᒪᒃᓯᓕᕐᓯᒪᒃᒪᖔᑦ ᐊᑐᕐᑕᐅᓂᐊᕐᑑᑉ ᐃᖏᕋᕕᒋᔭᖓᑎᒍᑦ ᐅᕝᕙᓘᓃᑦ ᑕᐃᒪᐃᖏᑉᐸᑦ).

|  |
| --- |
| ᐅᕙᓂ ᑎᑎᕋᕐᓗᒍ (ᐊᖏᓂᕐᐹᕐᒃ 0.5 – 1 ᒪᒃᐱᕐᑐᒐᑦ) |

ᒪᓕᒐᒃᓴᕐᒃ – ᐃᓱᒪᒋᓂᐊᕐᐸᑎᑦ ᑕᒪᒃᑯᐊ ᐱᕝᕙᓕᐊᑎᑦᑎᓕᕈᕕᑦ ᑐᓴᐅᒪᑎᑦᑎᓂᕐᒧᑦ ᐊᑐᕐᓂᐊᕐᑕᕐᓂᒃ:

* ᖃᓄᐃᑑᔪᑦ ᑐᓴᐅᒪᑎᑦᑎᓂᕐᒧᑦ ᐊᑐᕐᑕᐅᓂᐊᕐᑐᑦ ᑭᓲᓂᐊᕐᐸᑦ?
* ᖃᓄᕐᒃ ᓴᕿᑐᑦ ᑐᑭᓯᔾᔪᑎᑦ ᐊᑐᕐᒃᑕᐅᓂᐊᕐᐸᑦ ᐊᒻᒪᓗ ᖃᐅᔨᒃᑲᐃᓗᑎᑦ ᖃᐅᔨᓴᕐᓂᕐᒧᑦ ᐱᓕᕆᔭᐅᓂᐊᕐᑐᑦ ᐋᕿᓱᐃᖃᑎᒌᒃᑐᑦ, ᐃᓱᒪᓕᐅᕆᔨᐅᓂᐊᕐᑐᑦ, ᓄᓇᓕᒃᒥ ᐊᐅᓚᑕᐅᔾᔪᑎᓂᒃ ᐱᕝᕙᓕᐊᓂᕐᒃ ᐅᕝᕙᓘᓃᑦ ᐊᕕᒃᑐᕐᓯᒪᔪᓂ ᓄᓇᓕᖃᕐᕕᓂ ᐊᑐᐊᒐᒃᓴᖑᕐᑎᑕᐅᒐᔭᕐᑐᑦ?
* ᐃᓚᐅᑎᑦᑎᓂᕐᒃ ᓄᓇᓕᒃᓂ ᐊᑐᓕᕐᐸᑦ, ᐱᖁᔭᐅᕗᓯ ᑐᓴᐅᒪᑎᑦᑎᓂᕐᒧᑦ ᐊᑐᕐᒃᑕᐅᓂᐊᕐᑐᕐᒃ ᐱᕙᒌᓯᒪᖏᒃᑲᐅᓗᐊᕈᓂ ᓄᓇᓕᒃᒧᑦ ᑐᓂᔭᐅᓗᓂ ᐊᒻᒪᓗ/ᐅᕝᕙᓘᓃᑦ ᐱᓕᕆᖃᑎᒋᔭᐅᔪᒧᑦ ᑎᒥᐅᔪᒧᑦ ᑭᐅᔪᓐᓇᕐᓂᐊᕐᒪᑕ ᐸᕐᓇᒃᑕᐅᓯᒪᔪᓂᒃ.
* ᐃᓱᒪᒋᔭᖃᕐᓂᐊᕐᐳᑎᑦ ᑭᓇ ᓈᒪᒃᓂᕐᐹᖑᒐᔭᕐᒪᖔᑦ/ᐱᔪᓇᕐᑎᐊᕐᓗᓂ ᑐᓴᐅᒪᑎᑦᑎᓂᕐᒧᑦ ᐱᓕᕆᔭᐅᔪᒧᑦ ᑐᓴᒐᒃᓴᓂᒃ. ᑭᒃᑯᓂᒃ ᑐᓴᐅᒪᑎᑦᑎᔭᕆᐊᖃᕐᐱᑦ ᐊᒻᒪᓗ ᖃᓄᑎᒋ? ᑭᓇ ᐱᖃᑕᐅᔭᕆᐊᖃᕐᐸ ᑐᓴᐅᒪᑎᑦᑎᓂᕐᒧᑦ ᑐᓴᒐᒃᓴᓂᒃ? ᑭᓇ ᓈᒪᒃᓂᕐᐹᒍᕙ ᑐᓴᐅᒪᑎᑦᑎᔪᓐᓇᕐᑐᕐᒃ ᑐᓴᒐᒃᓴᓂᒃ? ᓯᕗᓕᕐᑎᐅᔪᕐᒃ ᖃᐅᔨᓴᕐᓂᕐᒧᑦ ᓈᒪᖏᑐᐃᓇᕆᐊᖃᕐᒪᑦ ᑐᓴᐅᒪᑎᑦᑎᓂᕐᒧᑦ ᑐᓴᒐᒃᓴᓂᒃ (ᓲᕐᓗ, ᖃᓄᐃᖏᓐᓂᕐᒧᑦ ᑐᓴᒐᒃᓴᑦ).
* ᑲᓄᕐᒃ ᑕᒪᒃᑯᐊ ᑐᑭᓯᔭᐅᔪᑦ ᓴᕿᑦᑐᑦ ᑐᓴᐅᒪᑎᑕᐅᔾᔪᑕᐅᓂᐊᕐᐸᑦ? ᐃᓱᒪᒋᓂᐊᕐᐸᑎᑦ ᐱᕝᕙᓕᐊᔪᓕᕆᔨᒃᑯᑦ ᐊᑐᕐᓂᐊᕐᑕᑎᑦ (ᓲᕐᓗ, ᐊᐅᓚᔫᑦ, ᑎᑎᖃᑦ, ᐊᔾᔨᖑᐊᑦ, ᐅᖃᓪᓚᒃᓂᒃᑯᑦ, ᐊᓯᖏᑦᑐᓗ) ᐊᒻᒪᓗ ᖃᓄᐃᑐᓂᒃ / ᐊᑐᒐᒃᓴᓂᒃ ᓂᕈᐊᕐᓂᐊᕐᐱᑦ ᑐᓴᐅᒪᑎᑦᑎᓂᕐᒧᑦ (ᓲᕐᓗ, ᑐᑭᓯᔾᔪᑎᑦ ᑎᑎᕋᕐᓯᒪᔪᑦ ᑎᑎᖃᕐᓂᐊᕐᕕᒃᑯᑦ ᑐᕌᕈᑎᖏᓐᓂ ᐴᕐᑕᐅᓗᑎᒃ, ᐊᐱᕐᓱᕐᑕᐅᓗᓂ ᖃᐅᔨᓴᕐᑎ ᓈᓚᐅᑎᒃᑯᑦ, ᐅᖃᓪᓚᓂᐊᕐᑐᕐᓂᕐᒃ ᐃᓕᓂᐊᕐᕕᓂ ᑲᑎᖓᔪᓂᒃ, ᐊᓯᖏᑦᓗ). ᐃᓱᒪᒋᔭᐅᔭᕆᐊᖃᕐᑐᕐᒃ ᑭᑯᑦ ᑐᓴᕐᑎᑕᐅᓂᐊᕐᓂᖏᓐᓄᑦ ᐊᒻᒪᓗ ᓈᒪᒃᑎᐊᕐᑐᒥᒃ ᐊᑐᕐᓗᑎ ᓄᓇᓕᒃᒧᑦ ᐊᒻᒪᓗ /ᓄᓇᓕᖃᕐᕕᓂ ᐊᕕᒃᑐᕐᓯᒪᔪᓂᒃ.
* ᐃᓱᒪᒋᓂᐊᕐᐸᐃᑦ ᑭᒃᑯᓂᒃ ᑐᓴᐅᒪᑎᑦᑎᓂᐊᕐᒪᖔᕐᐱᑦ. ᑭᒃᑰᓪᓗᐊᑕᐅᓂᐊᕐᐸᑦ ᑐᓴᐅᒪᖁᔭᑎᑦ? ᑭᓇ ᐱᕝᕙᓕᕐᓂᐊᕐᐸ ᑐᑭᓯᔭᐅᔪᓂᒃ?
* ᐃᒪᐃᓪᓚᕆᕐᒃᓂᐊᕐᐳᑎᑦ ᑐᓴᐅᒪᑎᑦᑎᓂᕆᓂᐊᕐᑕᕕᑦ ᐊᑐᕐᓂᐊᕐᑕᑎᑦ (ᓲᕐᓗ, ᐊᐅᓚᑲᑕᒃᓂᕐᒃ, ᖃᓄᐃᓕᐅᕐᑎᑕᐅᔪᑦ, ᐸᐃᐹᑦ ᑎᑎᕋᕐᓯᒪᔪᑦ) ᐃᓚᓕᐅᑎᔭᐅᓯᒪᓗᑎᒃ ᑮᓇᐅᔭᕆᔭᐅᓂᐊᕐᑐᒧᑦ ᐊᒻᒪᓗ ᐃᓚᖃᕐᓗᓂ ᑐᑭᓕᐅᕐᑎᑦᑎᓂᕐᒥᒃ ᐊᒻᒪᓗ/ᐅᕝᕙᓘᓃᑦ ᑐᓵᔨᖃᕐᓂᕐᒥᒃ, ᐊᑐᕐᕆᐊᖃᕐᐸᑦ.
* **ᐱᒻᒪᕆᐅᔪᕐᒃ**: ᐱᓕᕆᔭᐃᑦ ᐃᓚᖃᕈᓂ ᖃᓄᐃᖏᓐᓂᕐᒧᑦ ᑐᓴᒐᒃᓴᓂᒃ, ᐅᖃᐅᔾᔪᕐᓯᓂᕐᒃ, ᑐᓴᕐᑎᑦᑎᓂᕐᒃ, ᐊᑐᕐᒃᑐᒻᒪᕆᐅᕗᕐᒃ ᐃᓚᐅᑎᑦᑎᓗᑎᑦ ᐋᓂᐊᖃᕐᓇᖏᑦᑐᓕᕆᔨᒃᑯᓂᒃ ᐱᓕᕆᓂᐊᕐᑕᕕᑦ ᑐᓴᐅᒪᑎᑦᑎᓂᐊᕐᓂᕐᒧᑦ ᐸᕐᓇᓯᒪᔭᕐᓂᒃ. ᓇᓗᒍᕕᑦ, ᖃᐅᔨᒋᐊᕐᕆᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔾᔨᔨᒧᑦ ᖃᓂᖏᔭᕐᓂ.

### ᓇᓗᓇᐃᒃᑯᑕᕐᒃ E: ᐱᓕᕆᖃᑎᒌᒃᓂᐊᕐᑐᑦ

ᐱᓕᖃᑎᒌᒃᓂᐊᕐᑐᕐᒃ ᓇᓗᓇᐃᕐᑕᐅᕝᕗᑦ ᑖᒃᑯᐊᓪᓚᑖᖑᓂᐊᕐᓂᖏᓐᓂᒃ ᐱᖃᑕᐅᓂᐊᕐᑐᑦ ᐱᓕᕆᓗᑎᒃ ᐊᒻᒪᓗ ᑲᒪᔨᐅᓗᑎᒃ ᐱᕝᕙᓕᐊᑎᑦᑎᓂᕐᒥᒃ, ᒪᓕᒃᑎᑦᑎᓂᕐᒥᒃ, ᐊᒻᒪᓗ ᐱᒋᐊᕐᑎᑦᑎᓂᕐᒥᒃ ᐱᓕᕆᔭᐅᓂᐊᕐᑐᒥᒃ. ᐊᑎᖏᓐᓂᒃ, ᖃᐅᔨᒋᐊᕐᕕᐅᔪᓐᓇᕐᑐᓂᒃ ᑐᓴᒐᒃᓴᓂᒃ, ᖃᐅᔨᒪᓂᖓᓂᒃ/ᐊᔪᖏᓐᓂᖏᓐᓂᒃ ᐊᑐᓂᑦ ᐱᓕᕆᓂᐊᕐᑐᑦ ᐱᓕᕆᓪᓗᐊᕐᓂᐊᕐᑕᖏᓐᓂᒃ.

ᐱᖃᑕᐅᓂᐊᕐᑐᑦ ᐃᓚᖃᕐᐳᑦ ᓯᕗᓕᕐᑎᒥᒃ, ᐃᑲᔪᕐᑐᕐᑐᒥᒃ ᑎᒥᐅᔪᒥᒃ ᐊᒻᒪᓗ ᑭᓇ ᖃᐅᔨᒋᐊᕐᕕᐅᖃᑦᑕᕐᓂᐊᕐᑐᕐᒃ, (ᐊᔾᔨᒋᖏᐸᒍ ᓯᕗᓕᕐᑎᐊᓂᐊᕐᑑᕐᒃ ᖃᐅᔨᓴᕐᑎᒥᑦ).

ᐃᓚᖓᓂᒃ, ᑖᑯᓐᓄᖓ ᐱᖓᓱᓄᑦ ᐃᓚᒋᔭᐅᓂᐊᕐᑐᓄᑦ, ᐃᓚᓯᒋᑦ ᖃᓯᐅᒐᓗᐊᕐᐸᑕ ᐃᓚᒋᔭᓂᐊᕐᑐᑦ ᐊᑐᕆᐊᖃᕐᓂᐊᕐᑕᑎᑦ. ᐅᑯᐊᖑᔪᓐᓇᕐᑐᑦ ᑭᒡᓕᖃᖏᑦᑐᕐᒃ ᖃᐅᔨᓴᕐᑎᑦ, ᖃᐅᔨᓴᕐᑎᓄᑦ ᐃᑲᔪᕐᑎᑦ, ᐊᐱᕐᓱᕐᑏᑦ, ᐃᓕᓴᐃᔩᑦ/ᐃᓕᓐᓂᐊᕐᑎᑦᑎᔩᑦ, ᐃᓕᓂᐊᕐᑎᑕᐅᓂᐊᕐᑐᑦ, ᖃᐅᔨᓴᕐᕕᐅᔪᒥ ᖃᕋᓴᐅᔭᓕᕆᔩᑦᐱᖁᑎᓕᕆᔩᑦ, ᑐᖁᐃᔩᑦ ᑐᑭᓯᔾᔪᑎᓂᒃ, ᖃᐅᔨᒪᔨᑕᕆᔭᑦ, ᑐᓴᐅᒪᑎᑦᑎᔩᑦ, ᐃᑲᔪᖃᑎᒌᒃᑎᑦ, ᑮᓇᐅᔭᖃᕐᑎᑦᑎᔪᑦ, ᐃᓱᒪᒃᓴᕐᓯᐅᑎᑦᑎᔩᑦ, ᐊᓯᖏᑦᓗ.

ᑎᑎᕆᑦ ᓇᓗᓇᐃᕆᓗᑎᑦ *ᐊᑕᖏᕐᑐᑦ*  ᐱᖃᑕᐅᓂᐊᕐᑐᑦ ᓇᓗᓇᐃᕐᓯᒪᓂᖏᑦ ᐱᖃᑕᐅᓂᐊᕐᓂᕐᒥᓂᒃ ᐱᓕᕆᔭᐅᓂᐊᕐᑐᒧᑦ ᐊᒻᒪᓗ ᐊᖏᕐᓯᒪᓗᑎᒃ ᑐᒃᓯᕋᕐᑕᐅᔪᒥᒃ ᑐᓂᔭᐅᔪᒥᒃ:

ᐊᑕᖏᕐᑐᑦ ᐱᖃᑕᐅᓂᐊᕐᑐᑦ ᓇᓗᓇᐃᕐᓯᒪᔪᑦ ᐱᖃᑕᐅᓂᐊᕐᓂᕐᒥᓂᒃ ᐱᓕᕆᔭᐅᓂᐊᕐᑐᒥ

**ᐱᖃᑕᐅᔭᕆᐊᖃᕐᑐᑦ ᐃᓚᒋᔭᐅᓂᐊᕐᑐᑦ:**

**ᓯᕗᓕᕐᑎᐅᓂᐊᕐᑐᕐᒃ ᖃᐅᔨᓴᕐᑎ**ᓇᓗᓇᐃᕈᕐᒃ ᑭᓇᐅᒪᖔᑦ ᓯᕗᓕᕐᑎᐅᓂᐊᕐᑐᕐᒃ ᖃᐅᔨᓴᕐᑎ ᐱᓕᕆᔭᐅᓂᐊᕐᑐᒧᑦ.

|  |
| --- |
| ᐊᑎᖓ:  ᐃᓚᒋᔭᐅᔾᔪᑎᖓ:  ᐃᖃᓇᐃᔮᖓ:  ᐅᖄᓚᐅᑎᖓ:  ᐃᖐᓐᓇᕐᑕᐅᑎᒧᑦ ᑐᕌᕈᑎ: ᖃᐅᔨᒪᓂᖓ, ᐊᑐᕐᒃᓯᒪᔭᖓ ᐊᒻᒪᓗ ᐊᔪᖏᓐᓂᖓ ᐱᓕᕆᓂᐊᕐᑕᖓᓄᑦ (250 ᐅᖃᐅᓰᒃ ᑐᖔᓂᓘᓃᑦ): |

ᒪᓕᒐᒃᓴᕐᒃ – ᐊᑐᓂ ᐱᓕᕆᔭᐅᓂᐊᕐᑐᑦ ᐱᓕᖃᑕᐅᓂᐊᕐᑐᑦ ᑎᒃᑯᐊᕐᓯᔭᕆᐊᖃᕐᑐᑦ ᓯᕗᓕᕐᑎᐅᓂᐊᕐᑐᒥ ᖃᐅᔨᓴᕐᓂᕐᒧᑦ. ᐃᖃᐅᒪᒋᑦ ᐱᔾᔪᑎᒋᔭᐅᔪᕐᒃ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑯᓐᓂᑦ ᓯᕗᒧᐊᕐᑎᑦᑎᓂᕐᒥᑦ ᐃᓄᐃᑦ−ᐃᒻᒥᓂᒃ ᐊᐅᓚᑎᑦᑎᕝᕙᓕᐊᓂᕐᒧᑦ ᖃᐅᔨᓴᕐᓂᒃᑯᑦ ᐊᒻᒪᓗ ᑮᓇᐅᔭᖃᕐᑎᑦᑎᓗᑎᒃ ᐊᑐᕐᓂᐊᕐᑐᓂᒃ ᐃᓄᒃᓄᑦ, ᐃᓚᒌᒃᑐᓄᑦ, ᓄᓇᓕᒃᓄᑦ ᐊᒻᒪᓗ ᓄᓇᖃᕐᕕᐅᔪᓄᑦ ᐊᕕᒃᑐᕐᓯᒪᔪᓂᒃ. ᐱᔭᐅᔪᒪᓂᕐᓴᐅᓂᐊᕐᑐᑦ ᑐᓂᔭᐅᓂᕐᒧᑦ 1) ᐃᓄᒃᓂᑦ−ᓯᕗᒃᖃᕐᑕᐅᔪᑦ ᑐᒃᓯᕋᐅᑎᑦ, 2) ᑐᒃᓯᕋᕐᑕᐅᔪᑦ ᓯᕗᒃᑲᖃᑏᖃᕐᑐᑦ ᐃᓄᒃᓂᒃ.

**ᐃᑲᔪᕐᑐᕐᑐᑦ ᑎᒥᐅᔪᑦ**ᐃᑲᔪᕐᑐᕐᑐᑦ ᑎᒥᐅᔪᑦ ᐊᖏᕆᐊᖃᕐᑐᑦ ᐱᓗᑎᒃ, ᐱᓕᕆᓗᑎᒃ ᐊᒻᒪᓗ ᑲᒪᔨᐅᓗᑎᒃ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑮᓇᔭᐅᕐᓂᒃ ᐱᓕᕆᔭᐅᓂᐊᕐᑐᒧᑦ. ᐅᖃᐅᓯᕆᒍᒃ ᐊᑎᖓ ᑎᒥᐅᔪᕐᒃ ᐊᒻᒪᓗ ᑮᓇ ᖃᐅᔨᑲᐃᕕᐅᔪᓐᓇᕐᒪᖔᑦ ᑎᒥᐅᔪᒧᑦ. ᖃᐅᔨᒋᐊᕆᑦ ᒪᓕᒐᒃᓴᓂᒃ ᓇᓗᓇᐃᕐᓯᒪᔪᓂᒃ ᐊᒻᒪᓗ ᑭᓇ ᐱᖃᑕᐅᔪᓐᓇᕐᒪᖔᑦ.

|  |
| --- |
| ᐊᑎᖓ:  ᐃᓚᒋᔭᐅᔾᔪᑎᖓ:  ᐃᖃᓇᐃᔮᖓ:  ᐅᖄᓚᐅᑎᖓ:  ᐃᖐᓐᓇᕐᑕᐅᑎᒋᒧᑦ ᑐᕌᕈᑎ:  ᖃᐅᔨᒪᓂᖓ, ᐊᑐᕐᒃᓯᒪᔭᖓ ᐊᒻᒪᓗ ᐊᔪᖏᓐᓂᖓ ᐱᓕᕆᓂᐊᕐᑕᖓᓄᑦ (250 ᐅᖃᐅᓰᒃ ᑐᖔᓂᓘᓃᑦ): |

ᒪᓕᒐᒃᓴᕐᒃ – ᑕᐃᒪᐃᖏᑲᓗᐊᕈᓂ ᓯᕗᓕᕐᑎᐅᔪᕐᒃ ᖃᐅᔨᓴᕐᓂᕐᒧᑦ ᐅᕝᕙᓘᓃᑦ ᖃᐅᔨᒋᐊᕐᕕᐅᔪᓐᓇᕐᑐᕐᒃ ᐱᓕᕆᔭᐅᓂᐊᕐᑐᒧᑦ ᐃᖃᓇᐃᔭᕐᓗᓂ ᑎᒥᐅᔪᒧᑦ ᐊᐅᓚᑎᑦᑎᔪᒧᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑮᓇᐅᔭᖏᓐᓂᒃ. ᐊᑐᓂ ᐃᓄᒃ ᑐᓂᔭᐅᔾᔮᖏᑦᑐᕐᒃ ᑮᓇᐅᔭᕐᓂᒃ ᑭᓯᐊᓂ ᐊᑎᕆᔭᐅᔪᕐᒃ ᐃᓄᒃᒧᑦ ᑎᒥᐅᔪᒥᑦ ᐊᐅᓚᑎᑦᑎᓂᐊᕐᑐᕐᒃ ᑮᓇᐅᔭᕐᓂᒃ ᐃᓚᓕᐅᑎᔭᐅᔭᕆᐊᓕᒃ. ᐃᖃᐅᒪᒋᑦ ᑖᑯᐊ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐃᑲᔪᕐᑐᕐᑐᑦ ᐃᓄᐃᑦ−ᐃᒻᒥᓂᒃ ᐊᐅᓚᑎᑦᑎᕝᕙᓕᐊᓂᕐᒧᑦ ᖃᐅᔨᓴᕐᓂᕐᒧᑦ ᐊᒻᒪᓗ ᐱᔭᐅᔪᒪᓂᕐᓴᐅᓂᐊᕐᑐᑦ ᐱᓕᕆᔭᐅᓂᐊᕐᑐᑦ ᐊᐅᓚᑕᐅᔪᓐᓂᒃ ᐊᒻᒪᓗ ᓯᕗᒃᑲᕐᑕᐅᔪᓂᒃ ᐃᓄᒃᓂᑦ ᐊᒻᒪᓗ ᓄᓇᓕᒃᓂ ᑎᒥᐅᔪᓂᒃ ᑕᒫᓂᓕᒫᕐᒃ ᐃᓄᐃᑦ ᓄᓇᖓᓐᓂ.

ᐃᓚᖏᑦ ᐃᒪᐃᑑᔪᓐᓇᕐᑐᑦ ᑎᒥᐅᔪᑦ ᐊᐅᓚᑎᑦᑎᓂᐊᕐᑐᑦ ᑮᓇᐅᔭᕐᓂᒃ ᐃᓚᒋᔭᖃᕐᑐᑦ: ᐊᖑᓇᓱᒃᑐᓕᕆᔨᓂᒃ ᑲᑐᔾᔨᖃᑎᒌᑦ / ᐱᓕᕆᖃᑎᒌᒃᑐᑦ, ᕼᐊᒻᓚᒃᑯᑦ ᐊᒻᒪᓗ ᓄᓇᓕᒃᓂ ᐊᓪᓚᕖᑦ, ᐅᕝᕙᓘᓃᑦ ᐃᓄᐃᑦ ᑎᒥᖁᑎᖏᑦ.

**ᖃᐅᔨᒋᐊᕐᕕᐅᔪᓐᓇᕐᑐᑦ ᐱᓕᕆᔭᐅᓂᐊᕐᑐᒧᑦ**ᓇᓗᓇᐃᕐᓯᒋᑦ ᑭᓇ ᖃᐅᔨᒋᐊᕐᕕᐅᔪᓐᓇᕐᒪᖔᑦ ᐱᓕᕆᔭᐅᓂᐊᕐᑐᒧᑦ ᑐᓴᐅᒪᑎᑦᑎᔨᐅᓂᐊᕐᑐᕐᒃ ᑖᑯᓐᓄᖓ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑐᑭᒧᐊᕐᑎᑦᑎᔨᖏᓐᓄᑦ (ᐊᔾᔨᒋᖏᑉᐸᒍ ᓯᕗᓕᕐᑎᐅᓂᐊᕐᑐᒧᑦ ᖃᐅᔨᓴᕐᓂᕐᒧᑦ).

|  |
| --- |
| ᐊᑎᖓ:  ᐃᓚᒋᔭᐅᔾᔪᑎᖓ:  ᐃᖃᓇᐃᔮᖓ:  ᐅᖄᓚᐅᑎᖓ:  ᐃᖐᓐᓇᕐᑕᐅᑎᒋᒧᑦ ᑐᕌᕈᑎ:  ᖃᐅᔨᒪᓂᖓ, ᐊᑐᕐᒃᓯᒪᔭᖓ ᐊᒻᒪᓗ ᐊᔪᖏᓐᓂᖓ ᐱᓕᕆᓂᐊᕐᑕᖓᓄᑦ (250 ᐅᖃᐅᓰᒃ ᑐᖔᓂᓘᓃᑦ) |

ᒪᓕᒐᒃᓴᕐᒃ – ᖃᐅᔨᒋᐊᕐᕕᐅᔪᓐᓇᕐᑐᕐᒃ ᐃᒪᐃᑑᔭᕆᐊᓕᒃ ᑭᓇᐅᓗᓂ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐊᐅᓚᑕᖏᓐᓂᒃ ᑐᑭᒧᐊᕐᑎᑦᑎᔨᖏᑦ ᖃᐅᔨᒋᐊᕈᓐᓇᕐᓗᑎᒃ ᐊᐱᖁᑎᒃᓴᕐᑕᖃᕐᐸᑦ ᐅᕝᕙᓘᓃᑦ ᐃᓱᒫᓗᒍᑎᑕᖃᕐᐸᑦ ᑐᒃᓯᕋᕐᑕᐅᔪᒥᒃ ᐊᒻᒪᓗ ᐱᓕᕆᔭᐅᔪᒧᑦ ᐱᕝᕙᓕᐊᓂᖓᓂᒃ ᐊᒻᒪᓗ ᐅᓂᒃᑳᕐᐊᓪᓕᐅᓂᕐᒃ. ᖃᐅᔨᒋᐊᕐᕕᐅᔪᓐᓇᕐᑐᕐᒃ ᓯᕗᓕᕐᑎᐅᔭᕆᐊᖃᖏᑦᑐᕐᒃ ᖃᐅᔨᓴᕐᓂᕐᒧᑦ ᐅᕝᕙᓘᓃᑦ ᑎᒥᐅᔪᕐᒃ ᑮᓇᔭᐅᕐᑖᕐᓂᐊᑐᕐᒃ ᑭᓯᐊᓂ ᑭᓇᐅᔪᕐᒃ ᖃᐅᔨᒪᓗᓂ ᐱᓕᕆᔭᐅᓂᐊᕐᑐᒥᒃ ᐊᒻᒪᓗ ᐊᑐᐃᓐᓇᐅᔪᓐᓇᑲᐅᑎᒋᓗᓂ.

**ᐃᓚᒋᔭᐅᑲᓐᓂᕐᓂᐊᕐᑐᑦ ᐱᓕᕆᖃᑎᒌᒃᑐᑦ:**

ᓇᓗᓇᐃᕐᓯᒋᑦ ᐃᓚᒋᔭᐅᑲᓐᓂᕐᓂᐊᕐᑐᑦ ᐱᓕᕆᖃᑎᒌᒃᑐᑦ ᐱᖃᑕᐅᓂᐊᕐᑐᑦ ᐱᓕᕆᔭᐅᓂᐊᕐᑐᒧᑦ. ᐃᓚᒋᔭᐅᓂᐊᕐᑐᑦ ᐅᑯᐊᖑᔪᓐᓇᕐᑐᑦ ᐱᓕᕆᖃᑎᒋᔭᐅᔪᑦ, ᐃᑲᔪᖃᑎᒋᒃᑐᑦ, ᐃᓕᓐᓂᐊᕐᑎᑕᐅᓂᐊᕐᑐᑦ, ᐊᓯᖏᑦᓗ.   
**ᐃᓚᒋᔭᐅᑲᓐᓂᕐᓂᐊᕐᑐᑦ 1**

|  |
| --- |
| ᐊᑎᖓ:  ᐱᓕᕆᓂᐊᕐᑕᖓ  ᐊᑎᖓ:  ᖃᐅᔨᒋᐊᕐᕕᒃᓴᕐᒃ:  ᐃᓚᒋᔭᐅᓂᖓ:  ᖃᐅᔨᒪᓂᖓ, ᐊᑐᕐᒃᓯᒪᔭᖓ ᐊᒻᒪᓗ ᐊᔪᖏᓐᓂᖓ ᐱᓕᕆᓂᐊᕐᑕᖓᓄᑦ (250 ᐅᖃᐅᓰᒃ ᑐᖔᓂᓘᓃᑦ): |

**ᐃᓚᒋᔭᐅᑲᓐᓂᕐᓂᐊᕐᑐᑦ 2**

|  |
| --- |
| ᐱᓕᕆᓂᐊᕐᑕᖓ  ᐊᑎᖓ:  ᖃᐅᔨᒋᐊᕐᕕᒃᓴᕐᒃ:  ᐃᓚᒋᔭᐅᓂᖓ:  ᖃᐅᔨᒪᓂᖓ, ᐊᑐᕐᒃᓯᒪᔭᖓ ᐊᒻᒪᓗ ᐊᔪᖏᓐᓂᖓ ᐱᓕᕆᓂᐊᕐᑕᖓᓄᑦ (250 ᐅᖃᐅᓰᒃ ᑐᖔᓂᓘᓃᑦ): |

**ᐃᓚᒋᔭᐅᑲᓐᓂᕐᓂᐊᕐᑐᑦ 3**

|  |
| --- |
| ᐱᓕᕆᓂᐊᕐᑕᖓ  ᐊᑎᖓ:  ᖃᐅᔨᒋᐊᕐᕕᒃᓴᕐᒃ:  ᐃᓚᒋᔭᐅᓂᖓ:  ᖃᐅᔨᒪᓂᖓ, ᐊᑐᕐᒃᓯᒪᔭᖓ ᐊᒻᒪᓗ ᐊᔪᖏᓐᓂᖓ ᐱᓕᕆᓂᐊᕐᑕᖓᓄᑦ (250 ᐅᖃᐅᓰᒃ ᑐᖔᓂᓘᓃᑦ) |

ᒪᓕᒐᒃᓴᕐᒃ – ᐃᓱᒪᒋᓂᐊᕐᐸᑎᑦ ᑲᑎᕐᓱᐃᓕᕈᕕᑦ ᐱᓕᕆᖃᑕᐅᓂᐊᕐᑐᓂᒃ:

* ᓇᓕᐊᒃ ᑎᒥᐅᔪᕐᒃ ᐊᐅᓚᑎᑦᑎᓂᐊᕐᐸ ᐱᓕᕆᔭᐅᓂᐊᕐᑐᒥᒃ? ᖃᓄᑎᒋ ᐱᓐᔪᓐᓇᕐᑐᓂᒃ ᐱᑕᖃᕐᐸ ᑎᒥᐅᔪᒥᑦ?
  + *ᐃᒪᓐᓇᖑᐊᕐᒃ: ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᑦ ᑲᒪᒋᔭᖃᕐᓂᐊᕐᑐᑦ ᐱᓕᕆᔭᐅᔪᒥ.*
* ᑭᓇ ᐊᐅᓚᓂᖓᓂᒃ ᑲᒪᒋᔭᖃᕐᓂᐊᕐᐸ ᐱᓕᕆᔭᐅᓂᐊᕐᑐᒧᑦ? ᒫᓇ ᐃᖃᓇᐃᔮᖑᕙ, ᐅᕝᕙᓘᓃᑦ ᓄᑖᖑᕙ ᐃᖃᓇᐃᔮᕆᔭᐅᓂᐊᕐᑐᕐᒃ? ᑮᓇᔭᐅᕆᔭᐅᓂᐊᕐᑐᑦ ᐃᓚᖃᕐᓂᐊᕐᐳᑦ ᐃᖃᓇᐃᔭᕐᑎᓂᐅᓂᐊᕐᑐᓂᒃ ᐊᑭᓕᕐᑕᐅᓂᐊᕐᑐᓂᒃ.
  + *ᐃᒪᓐᓇᖑᐊᕐᒃ: ᑲᒪᔨᒋᔭᖃᕐᓂᐊᕐᑐᕐᒃ ᐃᖏᕋᕐᓂᖓᓂᒃ ᓇᓗᓇᐃᕐᑕᐅᓂᐊᕐᑐᕐᒃ ᐊᒻᒪᓗ ᐊᑭᓕᕐᑕᐅᓗᓂ ᐱᓕᕆᔨᐅᓂᐊᕐᑐᓄᑦ..*
* ᑭᓇ ᐅᖃᐅᔾᔪᕐᓯᓂᐊᕐᐸ ᐊᐅᓚᓂᖏᓐᓂᒃ ᐊᒻᒪᓗ ᖃᓄᐃᓕᐅᕐᓂᖏᓂᒃ ᐱᓕᕆᔭᐅᓂᐊᕐᑐᒧᑦ?
  + *ᐃᒪᓐᓇᖑᐊᕐᒃ: ᑭᓇ ᐋᕿᕐᓯᓂᐊᕐᐸ ᑐᑭᓕᐊᕐᑎᑦᑎᓂᐊᕐᑐᓂᒃ ᑲᑎᒪᔨᕋᓛᓐᓂᒃ ᐃᓚᖃᕐᓗᑎᒃ ᓄᓇᒥ ᕿᓂᕐᑎᓂᒃ ᐊᒻᒪᓗ ᐊᓐᓇᐅᒪᑎᑦᑎᔨᓂᒃ ᑭᒡᒐᕐᑐᐃᔨᑦ ᓄᓇᓕᒃᒥᑦ, ᐱᒻᒪᕆᐅᑎᑕᐅᔪᑦ ᐊᒻᒪᓗ ᖃᐅᔨᒪᔪᑦ ᐃᓐᓇᐃᑦ ᐊᒻᒪᓗ ᐅᕕᒃᑲᐃᑦ ᐱᖃᑕᐅᔪᒪᔪᑦ ᐱᖃᑕᐅᕙᒃᑐᑦᓗ ᓄᓇᒥ ᐊᑦᑕᕐᓇᕐᑕᐃᓕᒪᓂᕐᒧᑦ..*
* ᑭᓇ ᐱᓕᕆᓂᐊᕐᐸ ᐱᓕᕆᔭᐅᔭᐊᖃᑐᓂᒃ? ᐱᑕᖃᕐᐹ ᓄᓇᓕᒃᓂ ᐅᕝᕙᓘᑦ ᖃᓪᓗᓈᓂᖓᕐᑐᑦ ᐃᓕᓂᐊᕐᑏᑦ ᐊᑐᕐᑕᐅᔭᕆᐊᖃᕐᐸᑕ ᐸᕐᓇᒃᓂᕐᒧᑦ ᐱᓕᕆᔭᐅᓂᐊᕐᑐᒧᑦ ᐃᓚᒋᔭᐅᓂᐊᕐᑐᓂᒃ ᐃᖃᓇᐃᔭᕐᑕᐅᓂᐊᕐᑐᒥᒃ?
* ᖃᓄᕐᒃ ᓄᓇᓕᒃᒥᐅᑕᐃᑦ ᐱᖃᑕᐅᓂᐊᕐᐸᑦ? ᐊᑲᐅᓂᕐᓴᐅᒐᔭᕐᐹ ᐱᖃᑕᐅᑎᑕᐅᒍᑎᒃ ᓄᓇᒃᒥᐅᑕᑦ ᐱᕐᔪᐊᕐᕆᔭᖓᑎᒍᑦ ᐱᓕᕆᔭᐅᔪᒧᑦ?
* ᐃᓱᒪᒋᔭᑎᑦ ᑭᒃᑯᑦ ᐊᒻᒪᓗ ᑎᒥᐅᔪᑦ, ᖃᐅᔨᒪᓂᐊᕐᐳᑎᑦ ᐱᖃᑕᐅᑎᑦᑎᓗᑎᑦ ᑲᑎᖓᔪᓂᒃ ᐊᑐᕐᓂᖃᕋᔭᕐᑐᓂᒃ ᐱᓕᕆᔭᐅᔪᒧᑦ. ᑕᒪᒃᑯᐊ ᐱᕕᖃᕐᑎᑦᑎᔪᑦ ᐊᑐᕐᒃᑐᓂᒃ ᑕᑯᓐᓇᕐᑕᒥᓂᒃ ᐃᓚᓕᐅᑎᔭᐅᔪᓐᓇᕐᑐᓂᒃ ᐱᓕᕆᔭᐅᔪᒧᑦ ᑭᓯᐊᓂ ᐊᑭᓕᕐᓱᕐᑕᐅᖏᒃᑲᓗᐊᕐᑐᑦ ᐱᓕᕆᔭᐅᔪᒧᑦ ᖃᐅᔨᓴᕐᑎᑦ ᑕᐃᔭᐅᔪᓐᓇᕋᔭᕐᑐᑦ ᐱᓕᕆᔭᐅᔪᒧᑦ ‘ᐃᑲᔪᕈᓐᓇᕐᑐᕐᒃ (ᑐᑦ)’ ᐊᒻᒪᓗ ᐱᕕᖃᕐᑎᑦᑎᓗᑎᒃ ᐊᑭᖃᖏᑦᑐᓂᒃ ᐃᑲᔪᕈᑎᓂᒃ (ᑕᑯᒍᒃ ᑮᓇᐅᔭᕐᓄᑦ ᒪᓕᒐᒃᓴᕐᒃ ᓇᓗᓇᐃᕐᓯᒪᔪᑦ ᖃᓄᐃᑑᒪᖔᑦ ᐊᑭᖃᖏᑦᑐᑯᑦ ᐃᑲᔪᕐᓂᕐᒃ).
* ᐱᖃᕆᐊᖃᕐᓂᐊᕐᑐᑎᑦ ᓯᕗᓕᕐᑎᐅᔪᒥᒃ ᖃᐅᔨᓴᕐᑎᒥᒃ. ᑖᓇ ᖃᓄᐃᓕᐅᕐᑕᐅᔪᓕᒫᓂᒃ ᑲᒪᒋᔭᓕᒃ (ᖃᐅᔨᓴᕐᑐᓂᕐᒃ, ᐃᓕᓂᐊᕐᑎᑦᑎᓂᕐᒃ, ᑐᓴᐅᒪᑎᑦᑎᓂᕐᒃ, ᐊᒻᒪᓗ ᐅᓂᒃᑳᕐᓂᕐᒃ). ᑎᓕᓯᔪᓐᓇᕋᔭᕐᑐᑦ ᐊᓯᖏᓐᓂᒃ ᐱᓕᕆᖃᑕᐅᔪᓂᒃ, ᑭᓯᐊᓂ ᓯᕗᓕᕐᑎᐅᔪᑦ ᖃᐅᔨᓴᕐᓂᕐᒧᑦ ᐃᓱᒪᓕᐅᔨᒻᒪᕆᐅᕗᑦ.
* ᖃᐅᔨᒋᐊᑦᑎᐊᕆᑦ ᑭᒃᑯᓕᒫᑦ ᐊᑎᓕᐅᕐᑕᐅᓯᒪᔪᑦ ᐱᖃᑕᐅᓂᐊᕐᑐᑦ ᐊᖏᕐᓯᒪᓗᑎᒃ ᐱᖃᑕᐅᓂᐊᕐᓂᒃᒥᒃ ᑐᒃᓯᕋᕈᑎᒃᑯᑦ.
* ᐃᒪᓐᓇᓗ ᐃᓚᓕᐅᑎᓗᒋᑦ ᖃᐅᔨᒪᔭᖏᑦ ᐊᒻᒪᓗ ᐊᔪᖏᑕᖏᑦ ᐃᓚᒋᓗᒍ ᐱᓕᕆᔭᐅᔪᓂᒃ ᑲᒪᔪᓐᓇᕐᓂᕐᒃ, ᐃᓕᓂᐊᕐᑎᑦᑎᔪᓇᕐᓂᕐᒃ ᓄᓇᒥ ᐊᑕᕐᓇᕐᑕᐃᓕᒪᔪᓐᓇᕐᓂᕐᒥᒃ ᐃᓕᖃᓗᑎᒃ, ᖃᐅᔨᓴᕐᑕᐅᔪᒃᓴᑦ ᓄᐊᑕᐅᔪᑦ ᐊᒻᒪᓗ ᖃᐅᔨᓴᕐᑕᐅᔪᑦ , ᑮᓇᐅᔭᓕᕆᓂᕐᒃ ᐊᒻᒪᓗ ᐊᐅᓚᑎᑦᑎᓂᕐᒃ ᑮᓇᐅᔭᕐᓂᕐᒃ, ᐊᐅᓚᐅᑎᓂᒃ ᖃᐅᔨᒪᓂᕐᒃ ᓴᓇᔪᓐᓇᕐᓂᒃᒥᒃ ᐊᐅᓚᐅᑎᓂᒃ, ᐃᓄᐃᑦ ᖃᐅᔨᒪᔭᖏᓐᓂᒃ, ᐃᑭᐊᕿᕕᒃᒥᒃ ᐋᕿᕐᓱᐃᔪᓐᓇᕐᓂᕐᒃ, ᑎᑎᕋᕈᓇᕐᓂᕐᒃ ᐅᓂᑳᓂᒃ, ᐊᓯᖏᓂᒃᓗ.
* ᓯᓚᑖᓂ ᑳᓐᑐᓛᓕᕆᔨᑦ ᐃᓚᓕᐅᑕᐅᔪᓐᓇᕐᑐᑦ ᐃᑲᔪᕈᓐᓇᕐᓗᑎᒃ ᐱᓕᕆᔭᐅᓂᐊᕐᑐᒥᒃ (ᓲᕐᓗ, ᐱᖁᑎᓄᑦ ᐃᑲᔪᕈᑕᐅᔪᑦ) ᑭᓯᐊᓂ ᓯᕗᓪᓕᐅᑎᑕᐅᔭᕆᐊᓕᒃ ᐊᖏᓂᕐᓴᕐᒃ, ᐊᑕᖏᕐᓗᒍᓘᓃᑦ, ᑮᓇᐅᔭᑦ ᓄᓇᓕᒃᓄᐊᕐᓗᑎᒃ.

ᐃᓱᒪᒋᒃᑭᑦ ᑖᑯᐊ ᑎᑎᕋᓕᕈᕕᑦ ᖃᐅᔨᒪᔪᓂᒃ, ᐊᑐᕐᒃᓯᒪᔪᓂᒃ ᐊᒻᒪᓗ ᐊᔪᖏᑕᖏᓐᓂᒃ ᐃᓚᒋᔭᐅᓂᐊᕐᑐᑦ:

* ᐱᓕᖃᕐᑕᕐᓯᒪᕚᑦ ᑭᖑᓂᖓᓂ ᐱᓕᕆᓂᐊᕐᑕᖓ ᐱᓪᓗᒍ? ᐊᖏᕈᕕᑦ, ᓇᓗᓇᐃᕐᓯᒋᑦ ᐃᓚᖏᓐᓂᒃ ᐱᓕᕆᖃᑕᕐᓯᒪᓂᖏᓐᓂᒃ. ᐊᖏᖏᒃᑯᕕᑦ, ᓇᓗᓇᐃᕆᑦ ᓱᒻᒪᑦ ᓈᒪᒃᒪᖔᑕ ᐊᒻᒪᓗ ᐃᓕᓂᐊᕐᑎᑕᐅᔪᓐᓇᕐᒪᖔᑕ ᓄᑖᒧᑦ ᐱᓕᕆᔭᒃᓴᒧᑦ.
* ᐃᓕᓂᐊᕐᑎᑕᐅᓂᐊᕐᐹᑦ ᓇᑖᓂᒃ ᐸᕐᓇᒍᑎᒥᒃ ᐃᖃᓇᐃᔮᕆᓂᐊᕐᑕᖓᓄᑦ?

### ᓇᓗᓇᐃᑯᑕᕐᒃ F: ᓄᓇᓕᒃᓂ ᐃᓚᐅᑎᑦᑎᓂᕐᒃ ᑕᑕᑎᒐᒃᓴᕐᒃ, ᑎᑎᖃᑦ ᐃᑲᔪᕐᑐᕐᑐᓂᒃ ᐅᕝᕙᓘᓃᑦ ᐊᓯᖏᑦ ᐃᑲᔪᕐᑐᕐᕈᑎᑦ ᐸᐃᐹᑦ

ᐊᑐᕐᒃᑐᒪᕐᕆᐅᕗᕐᒃ ᐱᓕᕆᓂᐊᕐᑕᐃᑦ ᐃᓚᖃᕐᓗᓂᒃ ᐊᑎᓕᐅᕐᑕᐅᓯᒪᔪᓂᒃ ᐃᓚᐅᑎᑦᑎᓂᕐᒧᑦ ᑕᑕᑎᕆᔾᔪᑎᓂᒃ ᐅᕝᕙᓘᓃᑦ ᐊᓯᖏᑦ ᐃᑲᔪᕐᑐᕈᑎᑦ ᐸᐃᐹᑦ ᓄᓇᓕᒃᒥ (ᓕᒃᓂ) ᐱᓕᕆᕝᕕᐅᓂᐊᕐᑐᒥᒃ ᐊᒻᒪᓗ /ᐅᕝᕙᓘᓃᑦ ᐃᓄᐃᑦ ᑲᑐᔾᔨᖃᑎᒌᖓᑦ ᐱᖃᑕᐅᓂᐊᕐᑐᕐᒃ ᐱᓕᕆᔭᐅᓂᐊᕐᑐᒧᑦ. ᐱᓕᕆᔭᐅᓂᐊᕐᑐᑦ ᐃᓚᖃᖏᑉᐸᑕ ᓄᓇᓕᒃᒥ ᐊᒻᒪᓗ/ᐅᕝᕙᓘᓃᑦ ᐃᓄᐃᑦ ᑎᒥᖁᑎᖏᓐᓂ ᐃᑲᔪᕐᓂᕐᒥᒃ *ᑮᓇᐅᔭᖃᕐᑎᑕᐅᔮᖏᑦᑐᑦ*.

ᐃᓚᖏᑦ ᐊᓯᐊᒍᑦ ᐃᑲᔪᕐᑐᕐᓃᑦ ᐸᐃᐹᑦ ᐃᓚᖃᕈᓐᓇᕐᑐᑦ ᑭᓯᐊᓂ ᑭᒡᓕᖃᖏᑦᑐᑦ ᐃᖐᓐᓇᑯᒃ ᑎᑎᖃᑦ, ᑲᑎᒪᔾᔪᑎᕕᓃᑦ, ᑲᑎᒪᔨᓂ ᐅᕝᕙᓘᓃᑦ ᕼᐊᒻᓚᑯᑦ ᑲᑎᒪᔨᖏᓐᓂ ᐊᑐᓕᖁᔭᐅᓯᒪᔪᑦ, ᐊᓯᖏᑦᓗ. ᖃᐅᔨᒪᑦᑎᐊᖏᒃᑯᕕᑦ, ᖃᐅᔨᒋᐊᕆᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐱᓕᕆᔨᖏᓐᓂᒃ.

ᑖᓇ ᐊᐅᓚᑕᐅᔪᕐᒃ ᐃᓕᓴᕐᓯᕐᒪᑦ ᐊᑯᓂᐅᑐᐃᓐᓇᕆᐊᖃᕐᓂᖓᓂᒃ ᐱᓇᓱᒃᓂᕐᒥᒃ ᐸᐃᐹᓂᒃ. ᑕᐃᒪᐃᐸᑦ ᐊᑕᐅᓯᕐᒃ ᐅᖓᑖᓄᑦᓘᓃᑦ ᐃᑲᔪᕐᑐᕐᓂᕐᒧᑦ ᐸᐃᐹᑦ ᐊᑐᐃᓐᓇᐅᖏᑉᐸᑕ ᑐᓂᔭᐅᓂᐊᓕᕐᑎᑦᓗᒍ ᑐᒃᓯᕋᕈᑎ, ᓇᓗᓇᐃᕐᓯᒋᑦ ᑕᐃᒪᐃᓂᖓᓐᓂᒃ ᐊᒻᒪᓗ ᓇᓗᓇᐃᕆᒃᒥᓗᑎᑦ ᖃᖓ ᐊᑐᐃᓐᓇᐅᓕᕐᓂᐊᕐᒪᖔᑕ ᐸᐃᐹᕐᒃ (ᐹᑦ ) ᓂᕆᐅᒋᔭᐅᔪᓐᓇᕐᒪᖔᑕ.

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋ 250 ᐅᖃᐅᓰᑦ ᑎᑭᑦᓗᒍ) |

ᒪᓕᒐᒃᓴᕐᒃ – ᐃᓱᒪᒋᒃᑭᑦ ᑖᒃᑯᐊ ᐊᑖᓂ ᑎᑎᕋᕐᓯᒪᔪᑦ ᕿᓂᓕᕈᕕᑦ ᐃᑲᔪᕐᕈᑎᓂᒃ ᐸᐃᐹᓂᒃ:

* ᐃᑲᔪᕐᑐᕈᑎᑦ ᑎᑎᖃᑦ ᐊᒻᒪᓗ ᐊᓯᖏᑦ ᐃᑲᔪᕐᑐᕈᑎᑦ ᐸᐃᐹᑦ ᐊᑐᕈᓐᓇᕐᓂᐊᕐᑐᑦ ᕿᒻᒥᕈᓂᐊᕐᑐᓄᑦ ᐱᓕᕆᓂᐊᕐᑕᕐᓄᑦ ᑐᑭᓯᔪᓐᓇᖁᑦᓗᒋᑦ ᐊᑐᕐᒃᑕᐅᓂᐊᕐᑐᕐᒃ / ᓯᕝᕗᓕᐅᑎᑕᐅᔪᕐᒃ ᖃᐅᔨᒪᑎᑕᐅᓗᓂᓗ ᓄᓇᓕᒃᒧᑦ (ᓕᒃᓄᑦ) ᐊᒻᒪᓗ ᐃᓄᐃᑦ ᓇᔪᕐᑕᖏᓐᓂ ᐊᕕᒃᑐᕐᓯᒪᔪᒥᑦ (ᔪᓂᒃ).

ᑖᑯᓇᓂ ᐃᑲᔪᕐᑐᕈᑎᓂᒃ ᐸᐃᐹᓂᒃ, ᓇᓗᓇᐃᕐᓯᓯᒪᑦᑎᐊᕆᑦ ᑐᓂᔭᐅᔪᓂᒃ ᑮᓇᐅᔭᕐᓂᕐᒃ, ᐃᑲᓇᐃᔭᕐᑎᓂᒃ, ᐱᖁᑎᓂᒃ, ᐅᕝᕙᓘᓃᑦ ᐊᓪᓚᕕᐅᓂᐊᕐᑐᓂᒃ ᐱᓕᕆᔭᐅᓂᐊᕐᑐᒧᑦ ᓇᓗᓇᐃᕐᓯᒪᑦᑎᐊᕐᓗᑎᒃ

* ᐃᓄᒃ ᐊᑕᐅᓯᕐᒃ ᑮᓇᐅᔭᕐᑖᕐᕈᓐᓇᖏᑦᑐᕐᒃ ᐊᐅᓚᑕᐅᔪᒥᑦ ᑕᕝᕘᓇ. ᐃᓄᑑᒍᕕᑦ ᐃᑲᔪᕐᑕᐅᔪᒪᓗᑎᑦ ᖃᐅᔨᓴᕐᓂᐊᕐᑕᓐᓄᑦ, ᐱᓕᕋᑎᖃᕐᕆᐊᖃᑐᑎᑦ ᓄᓇᓕᒃᒥ, ᐅᕝᕙᓘᓃᑦ ᓄᓇᓕᖃᕐᕕᓂ ᐊᕕᒃᑐᕐᓯᒪᔪᓂ.

ᓇᓗᓇᐃᒃᑯᑕᕐᒃ G: ᐱᔪᓐᓇᕐᓯᑎᑦᑎᕙᓪᓕᐊᓂᕐᒃ ᐊᒻᒪᓗ ᐃᓕᓂᐊᕐᑎᑦᑎᓂᕐᒧᑦ ᐸᕐᓇᒍᑎᑦᓴᓇᕝᕙᓪᓕᐊᓂᕐᒃᐱᔪᓐᓇᕐᓯᑎᑦᑎᕙᓪᓕᐊᓂᕐᒧᑦ ᓄᓇᓕᒃᓂ ᐃᓄᒃᓄᑦ ᐊᑐᕐᑐᒻᒪᕆᒃ ᐱᔾᔪᑎᖓᓄᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ. ᓇᓕᖄᑐᕐᒃ ᐊᑐᒐᒃᓴᐅᔪᓄᑦ ᑲᓇᑕᓕᒫᒥ ᐃᓄᐃᑦ ᑐᕌᒐᑦ ᖃᐅᔨᓴᕐᓂᕐᒧᑦ (NISR) ᐃᒪᐃᓕᐅᕐᓂᕐᒧᑦ “ᓴᓇᓂᕐᒧᑦ ᐃᓄᒃᓂᒃ ᐱᔪᓇᕐᓯᕙᓪᓕᐊᔪᓐᓂᒃ ᐃᓄᐃᑦ ᓄᓇᖓᓐᓂ ᐊᒻᒪᓗ ᓄᓇᓕᒃᓂ ᐱᕕᖃᕐᑎᑦᑐᓇᖁᓪᓗᒋᑦ ᐃᓄᒃᓂᒃ−ᓯᕗᑲᕐᑕᐅᔪᓐᓂᒃ ᖃᐅᔨᓴᕐᓂᕐᒧᑦ”. ᑕᐃᒪᐃᒪᑦ, ᐊᑐᕐᑐᕐᒪᕆᐅᕗᕐᒃ ᑕᑯᑎᑦᑎᓂᕐᒥᒃ ᖃᓄᕐᒃ ᐃᓕᓂᐊᕐᓂᕐᒃ ᐊᒻᒪᓗ ᐃᓕᒃᐹᓕᕈᑎᒃᓴᓂᒃ ᐱᕕᒃᓴᓂᒃ ᐃᓄᒃᓄᑦ ᐊᒻᒪᓗ ᓄᓇᓕᒃᒥᐅᑕᐅᔪᓄᑦ ᐃᓕᓯᒪᖕᒪᖔᑕ ᐊᑐᕐᐸᓪᓕᐊᑎᑦᓗᒍ ᐱᓕᕆᓂᐊᕐᑕᕐᓄᑦ. ᑐᒃᓯᕋᕈᑏᑦ ᓴᖏᔪᒥᒃ ᐸᕐᓇᓯᒪᔪᑦ ᐱᔪᓐᓇᕐᓯᑎᑦᑎᕙᓪᓕᐊᓂᕐᒃ ᐊᒻᒪᓗ ᐃᓕᓂᐊᕐᑎᑦᑎᓂᐊᕐᓂᕐᒧᑦ ᐊᑭᑦᑐᕋᐅᑎᓂᕐᐹᖑᓂᐊᕐᑐᑦ ᑐᒃᓯᕋᕈᑎᑦ.

**1 - ᖃᓄᕐᒃ ᐱᓕᕆᔭᐅᓂᐊᕐᑐᑦ ᐊᑐᕐᑕᐅᓂᐊᕐᑐᑦ ᓴᖏᖕᓕᒋᐊᕐᑎᑦᑎᓂᐊᕐᐸᑦ ᐃᓄᐃᑦ ᐊᒻᒪᓗ ᓄᓇᓕᒃᓂ ᐱᔪᓇᕐᓯᑎᑦᑎᕙᓪᓕᐊᓂᕐᒥᒃ ᖃᐅᔨᓴᕐᓂᕐᒧᑦ?**

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋᐸᓪᓗᒃ 0.5 - 1 ᒪᒃᐱᕐᑐᒐᑦ) |

ᒪᓕᒐᒃᓴᕐᒃ – ᐱᔪᓐᓇᕐᓯᑎᑦᑎᕙᓪᓕᐊᓂᕐᒃ ᐊᑐᕐᑕᐅᓇᓱᒃᑐᑦ ᐃᓚᖃᕈᓐᓇᕐᑐᑦ ᐃᓕᓂᐊᕐᑎᑦᑎᓂᕐᒥᒃ ᐊᐅᓚᑕᐅᔪᓂᒃ, ᐃᑲᔪᕐᑐᑦ ᖃᐅᔨᒪᔭᒥᒍᑦ, ᐃᓕᓂᐊᕐᑎᑦᑎᓂᕐᒃ ᐱᓪᓕᕆᑎᑦᑎᑦᓗᓂ ᐅᕝᕙᓘᓃᑦ ᓄᓇᓕᒃᒥ ᐃᓕᓂᐊᕐᑎᑦᑎᓂᕐᒃ ᐱᖃᑕᐅᑎᑕᐅᓂᕐᒥᒃ ᐱᓕᕆᖃᑎᒌᒃᑎᑦᑎᓂᕐᒥᒃ ᐊᒻᒪᓗ ᐱᓕᖃᑎᒌᒃᑐᑦ ᐱᕝᕙᓕᐊᑎᑦᑎᓂᕐᒃ ᖃᐅᔨᓴᕐᑕᐅᔪᒃᓴᓂᒃ ᐱᓕᕆᔭᐅᓂᐊᕐᑐᓂᒃ. ᐊᑐᕐᑐᕐᒪᕆᐊᕗᕐᒃ ᐱᕕᖃᕐᑎᑦᑎᓗᑎᑦ ᐃᓚᒋᔭᐅᓗᑎᒃ ᑮᓇᐅᔭᕆᔭᐅᓂᐊᕐᑐᓐᓄᑦ ᐱᔪᓐᓇᕐᓯᑎᑦᑎᕙᓪᓕᐊᓂᕐᒃᒧᑦ−ᓴᓇᓂᕐᒥᒃ ᐱᓕᕆᔭᐅᓂᐊᕐᑐᓂᒃ ᑐᒃᓯᕋᕐᑕᕐᓂᕐ.

ᐃᓱᒪᒋᒃᑭᑦ ᑖᒃᑯᐊ ᐊᑖᓂ ᑎᑎᕋᕐᓯᒪᔪᑦ ᐱᕝᕙᓕᐊᑎᑦᑎᓕᕈᕕᑦ ᐃᓕᓂᐊᕐᑎᔾᔪᑎᐅᓂᐊᕐᑐᓂᒃ:

* ᖃᓄᕐᒃ ᑖᓇ ᐱᓕᕆᔪᒪᔭᐃᑦ ᓴᖏᓕᒋᐊᕐᑎᑦᑎᕙ ᓄᓇᓕᒃᒥᒃ ᐊᒻᒪᓗ ᐃᓄᐃᑦ ᐱᔪᓇᓐᓂᖏᓐᓂᒃ ᖃᐅᔨᓴᕐᓂᕐᒧᑦ?
* ᓄᓇᓕᒃᒥᐅᑕᑦ ᐃᓕᓂᐊᕐᑎᑕᐅᔪᓐᓇᕐᐹᑦ ᐃᑲᔪᕐᑎᐅᓂᕐᒧᑦ ᖃᐅᔨᓴᕐᓂᕐᒧᑦ / ᐃᓕᓐᓂᐊᕐᑎᑕᐅᓗᑎᒃ ᐃᓕᑦᑎᕝᕙᓕᐊᓗᑎᒃ ᑐᖁᐃᓂᕐᒧᑦ ᖃᕋᓴᐅᔭᑯᑦ ᖃᓄᕐᒃ ᐱᓕᕆᔭᐅᓲᖑᖕᒪᖔᑕ ᐊᒻᒪᓗ ᐃᑲᔪᕐᓗᑎᒃ ᓄᐊᑎᕆᓂᕐᒥᒃ ᖃᐅᔨᓴᕐᑕᐅᔪᒃᓴᓂᒃ, ᐊᐱᕐᓱᕐᓂᕐᒥᒃ ᐅᕝᕙᓘᓃᑦ ᖃᐅᔨᒋᐊᕈᑎᒃᓴᓂᒃ ᐱᓕᕆᓗᑎᒃ, ᕿᒻᒥᕈᓗᑎᒃ, ᐅᓂᒃᑳᓕᐅᕐᓗᑎᒃ ᑐᒃᓯᕋᕈᑎᓕᐅᕐᕋᓱᐊᕐᓂᕐᒧᑦ ᑮᓇᐅᔭᒃᑖᕈᑎᒃᓴᓄᑦ?
* ᐃᓕᓂᐊᕐᑎᑦᑎᓂᕐᒧᑦ ᐸᕐᓇᒍᑎᑦ ᓇᓕᖄᐹ ᓄᓇᓕᒃᒥᐅᑕᓄᑦ? ᐃᑲᔪᕐᑐᕐᑐᑕᐅᕚ ᓄᓇᓕᒃᒥᐅᑕᓄᑦ?
* ᑭᒃᑯᓂᒃ ᐃᓕᓂᐊᕐᑎᑦᑎᓂᐊᕐᐱᑦ? ᐊᒻᒪᓗ ᖃᓄᕐᒃ? ᑭᓇ ᐃᓕᓂᐊᕐᑎᑦᑎᔪᒪᕙ?

### ᓇᓗᓇᐃᑯᑕᕐᒃ H: ᑮᓇᐅᔭᑦ

ᐱᔭᕇᕐᓗᒍ ᑮᓇᐅᔭᕆᔭᐅᓂᐊᕐᑐᕐᒃ ᖃᕋᓴᐅᔭᒃᑯᑦ ᐊᑐᕐᒃᑕᐅᕙᒃᑐᑯᑦ ᐃᒪᐃᑐᒃᑯᑦ Excel ᐊᒻᒪᓗ ᑐᓂᖃᓯᐅᑎᓗᒍ ᐱᔭᕇᕐᓯᒪᔪᓂᒃ ᑐᒃᓯᕋᕈᑎᓂᒃ ᑕᑕᑎᕐᓯᒪᔪᓂᒃ.

ᑮᓇᐅᔭᕐᓄᑦ ᑎᑎᕋᕐᓯᒪᔪᒥ ᐃᓚᓕᐅᑎᓯᒪᔪᒥᒃ, ᑎᑎᕋᕆᑦ ᖃᓄᕐᒃ ᐊᑐᕐᒃᑕᐅᓂᐊᕐᒪᖔᑕ ᐊᒻᒪᓗ ᑭᓐᓇᒧᑦ ᑐᓂᔭᐅᓂᐊᕐᒪᖔᑕ. ᐱᔾᔪᑎᖃᑦᑎᐊᕆᑦ ᓱᒻᒪᑦ ᑐᒃᓯᕋᒪᖔᕐᐱᑦ ᖃᓄᑎᒋᓂᒃ ᑮᓇᐅᔭᕐᓂᒃ ᐊᑐᕐᒃᑕᐅᓂᐊᕐᑐᓄᑦ ᐊᑭᓕᒐᒃᓴᓄᑦ (ᓲᕐᓗ, ᑮᓇᐅᔭᓕᐅᕐᑕᐅᓂᐊᕐᑐᑦ, ᐃᒋᖃᔾᔪᑎᑦ, ᐱᔪᓐᓇᕐᓯᕝᕙᓕᐊᑎᑦᑎᓂᕐᒃ ᐊᒻᒪᓗ ᐃᓕᓂᐊᕐᑎᑦᑎᓂᕐᒃ, ᑐᓴᐅᒪᑎᑦᑎᓂᕐᒃ, ᐸᐃᐹᑦ ᐊᑐᕐᒃᑕᐅᔪᒃᓴᑦ, ᐱᖁᑎᑦ, ᑳᓐᑐᓛᒃᑕᐅᓂᐊᕐᑐᑦ ᐊᒻᒪᓗ ᐊᓯᖏᑦ ᑮᓇᐅᔭᕐᓂᕐᒃ ᐊᑐᕐᒃᓂᐊᕐᑐᑦ).

ᕿᒥᕈᐊᖁᔨᕗᒍᑦ ᑭᓇᐅᔭᕐᓄᑦ ᒪᓕᖓᒃᓴᕐᒃ ᖃᐅᔨᒋᐊᕈᑎ ᐱᖃᑕᐅᔪᓐᓇᕐᑐᓄᑦ ᐊᒻᒪᓗ ᐱᖃᑕᐅᔪᓐᓇᖏᑦᑐᓄᑦ ᐊᑭᓕᒃᓴᓄᑦ. ᖃᐅᔨᒋᐊᕈᓐᓇᕐᑐᑎᑦ ᐊᐅᓚᑕᐅᔪᒧᑦ ᐱᓕᕆᔨᓂᒃ ᐊᔪᓕᕈᑎᖃᕈᕕᑦ ᑮᓇᐅᔭᕐᓄᑦ ᑎᑎᕋᕐᓯᒪᔭᕆᐊᖃᕐᑐᒧᑦ, ᐊᓯᐊᓂᖔᕐᒃ ᐋᕿᕐᓱᐃᔾᔪᑎᒥᒃ ᐊᑐᕆᐊᖃᕈᕕᑦ, ᐊᐱᖁᑎᒃᓴᖃᕈᕕᓪᓗ ᓇᓪᓕᐊᑦ ᐊᑭᓕᒐᒃᓴᑦ ᐱᖃᑕᐅᔪᓐᓇᕐᒪᖔᑕ ᐅᕝᕙᓘᓃᑦ ᐱᖃᑕᐅᔪᓐᓇᖏᒻᒪᖔᑕ ᑮᓇᐅᔭᕐᓄᑦ ᐊᑐᕐᑕᐅᓂᐊᕐᑐᓐᓄᑦ.

ᒪᓕᒐᒃᓴᕐᒃ – ᐃᓱᒪᒋᒃᑭᑦ ᑖᒃᑯᐊ ᐊᑖᓂ ᑎᑎᕋᕐᓯᒪᔪᑦ ᐱᕝᕙᓕᐊᑎᑦᑎᓕᕈᕕᑦ ᑮᓇᐅᔭᕐᓂᕐᒃ:

* ᖃᓄᐃᑐᓂᒃ ᐊᑐᐃᓐᓇᕐᑕᖃᕐᐸ ᐊᑐᕈᓪᓇᕐᓂᒃ (ᐱᑕᖃᑦᓚᑦᑖᕐᑐᑦ ᐊᒻᒪᓗ ᐊᑭᖃᒋᑦᑐᑦ ᑐᓂᔭᐅᔪᑦ)?
  + *ᐃᒪᓐᓇᖑᐊᕐᒃ: ᐊᑐᕆᐊᖃᕋᕐᑕ ᐊᑕᐅᓯᕐᒥᒃ ᐃᒡᓗᕈᓯᕐᒥᒃ ᐊᖑᓇᓱᒃᑐᓕᕆᔨᒃᑯᑦ ᐊᓪᓚᕕᖓᓂ, ᐊᑐᕈᓇᕐᓂᕐᒥᒃ ᑲᑎᒪᕕᒃᒥᒃ ᐃᖃᓇᐃᔭᕐᓇᐅᖏᑎᑦᓗᒍ, ᐊᒻᒪᓗ, ᐊᑐᕈᓐᓇᕐᓗᑕ ᐊᑕᐅᓯᕐᒥᒃ ᖃᕋᓴᐅᔭᕐᒥᒃ ᐊᒻᒪᓗ ᐅᓄᕐᓯᓕᕈᑎᒥᒃ ᑕᑯᔭᒃᓴᓕᐅᕐᓂᕐᒧᑦ. ᓄᓇᓕᒃᓂ ᓈᓚᐅᑎᖃᕐᕕᒃ ᐊᑐᕐᑕᐅᓂᐊᕆᑦᓗᓂ ᐅᖃᐅᓯᕆᔭᐅᔪᓐᓇᖁᑦᓗᒍ ᐱᓕᕆᔭᐅᓂᐊᕐᑐᕐᒃ, ᐊᒻᒪᓗ ᒥᓇᕐᓗᑕ ᐱᖃᑕᐅᓂᐊᕐᑐᓂᒃ ᐊᒻᒪᓗ ᐅᖃᐅᓯᖃᕈᓐᓇᖁᑦᓗᑕ ᑐᑭᓯᔭᐅᓯᒪᔪᓂᒃ.*
* ᒫᓐᓇ ᑮᓇᐅᔭᕐᑕᖃᕐᐹ ᐊᒃᑐᐃᖓᔪᒥᒃ ᐱᓕᕆᔭᐅᓂᐊᕐᑐᒧᑦ ᐃᓱᒪᒋᔭᐅᔪᒧᑦ? ᓇᓗᓇᐃᑦᑎᐊᕐᓂᐊᐳᑎᑦ ᐱᓕᕆᓂᐊᕐᑕᐃᑦ ᐊᓯᖏᓐᓂᒃ ᑮᓇᐅᔭᕐᑖᓂᐊᕐᐸᑦ ᐅᕝᕙᓘᓃᑦ ᑮᓇᐅᔭᕐᑖᑐᐃᓐᓇᕆᐊᓕᒃ ᐊᓯᖏᓂᒃ(ᓂᑦ).

### ᓇᓗᓇᐃᒃᑯᑕᕐᒃ I: ᑐᖁᕐᑕᐅᓯᒪᔪᓂᒃ ᖃᕋᓴᐅᔭᒃᑯᑦ ᐸᕐᓇᕐᓂᕐᒃ

ᐃᓄᐃᑦ ᐱᖃᑕᐅᔪᓐᓇᖁᓐᓗᒋᑦ, ᓇᖕᒥᓂᖃᕐᓂᕐᒃ, ᐊᒻᒪᓗ ᐊᐅᓚᑎᑦᑎᓂᕐᒃ ᑐᖁᕐᑕᐅᓯᒪᔪᓂᒃ ᑐᑭᓯᔾᔪᑎᓂᒃ ᐊᒻᒪᓗ ᑐᓴᒐᒃᓴᓂᒃ ᐃᓚᒋᔭᐅᕗᕐᒃ ᑕᓪᓕᒪᓂᒃ ᓯᕝᕗᓕᐅᑎᑕᐅᔪᓂᒃ ᑖᑯᓇᖓᑦ ᑲᓇᑕᓕᒫᒥ ᐃᓄᐃᑦ ᑐᕌᒐᑦ ᖃᐅᔨᓴᕐᓂᕐᒧᑦ (NISR). ᑖᑯᐊ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ IQP ᐊᑐᓕᖁᔨᔪᒪᔪᑦ ᑖᓱᒥᖓ ᑲᓇᑕᓕᒫᒥ ᐃᓄᐃᑦ ᑐᕌᒐᑦ ᖃᐅᔨᓴᕐᓂᕐᒧᑦ NISR, ᐊᒻᒪᓗ ᑕᐃᒪᓐᓇ ᐃᓚᓕᐅᑎᔭᐅᕙᒃᑐᕐᒃ ᓴᖏᔪᕐᒃ ᑐᖁᓯᒪᔪᓐᓄᑦ ᑐᑭᓯᔾᔪᑎᓂᒃ ᐸᕐᓇᕐᓂᕐᒥᒃ. ᐊᐱᖁᑎᒃᓴᖃᕈᕕᑦ, ᖃᐅᔨᒋᐊᕐᕕᒋᑭᑦ ᐅᑯᐊ [IQP@ITK.ca](mailto:IQP@ITK.ca) ᐅᕝᕙᓘᓃᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔪᕐᓯᔨ.

ᑖᑯᐊ ᑭᐅᖃᑦᑕᒃᑭᑦ ᐊᐱᖁᑎᑦ ᑎᒥᐅᔪᒥᖔᓂᕐᒥᒃ ᑕᑯᓐᓇᕐᓗᑎᑦ:

**1 - ᑭᒃᑯᑦ ᓇᖕᒥᓂᖃᕐᐸᑦ ᓄᐊᑕᐅᓯᒪᔪᓂᒃ ᑐᕿᓯᔾᔪᑎᓂᒃ? ᑭᓇ ᐊᐅᓚᑎᑦᑎᓂᐊᕐᐸ ᑐᖁᕐᑕᐅᓯᒪᔪᑦ ᑐᑭᓯᔾᔪᑎᑦ ᖃᓄᐃᑑᓂᖏᑦ ᐊᒻᒪᓗ ᑐᓴᒐᒃᓴᑦ ᐊᑐᕐᒃᑕᐅᓂᖏᑦ / ᖃᓄᕐᒃ ᐅᖃᐅᓯᕆᔭᐅᓂᐊᕐᐸᑦ?**

|  |
| --- |
|  |

**2 - ᑭᓇ ᓇᖕᒥᓂᖃᕐᐸ ᖃᐅᔨᒪᔭᐅᔪᓂᒃ ᑐᑭᓯᔭᐅᔪᓂᒃᓗ (IP) ᐊᒃᑐᐊᔪᒥᒃ ᖃᐅᔨᓴᕐᓂᕐᒧᑦ?**

|  |
| --- |
|  |

**3 - ᑭᓇ ᓄᐊᑦᑎᕙ ᐊᒻᒪᓗ ᑐᖁᐃᕙ ᐊᔾᔨᖏᓐᓂᒃ ᑐᖁᑕᐅᓯᒪᔪᓂᒃ ᑐᑭᓯᔾᔪᑎᓂᒃ?**

|  |
| --- |
|  |

**4 -ᑭᓇ ᐱᔪᓐᓇᕐᓂᐊᕐᐸ ᐊᑐᕈᓐᓇᕐᓗᓂᓗ ᑐᖁᑕᐅᓯᒪᔪᓂᒃ /ᑐᑭᓯᔾᔪᑎᓂᒃ? ᖃᓄᑎᒋᒧᑦ? ᑭᓱᒥᒃ ᐱᔾᔪᑎᖃᕐᓱᑦᑎᒃ (ᓲᕐᓗ, ᑖᓱᒧᖓᑐᐊᕐᒃ ᐊᑐᕐᑕᐅᔪᒪᔪᒧᑦ ᐱᓕᕆᔭᐅᓂᐊᕐᑐᒧᑦ ᐅᕝᕙᓘᓃᑦ ᐊᓯᖏᓄᑦ ᐊᑐᕐᒃᑕᐅᓂᐊᕐᐸ ᑭᖑᓕᕐᒧᑦ ᐱᔾᔪᑎᓄᑦ)?**

|  |
| --- |
|  |

**5 - ᖃᓄᕐᒃ/ᓇᒥ ᑐᖁᑕᐅᓯᒪᔪᕐᒃ ᐃᓕᔭᐅᓯᒪᓐᓂᐊᕐᐸ ᐊᒻᒪᓗ ᖃᓄᕐᒃ ᐊᑯᓂᐅᑎᒋᔪᕐᒃ ᐱᓯᒪᔭᐅᓂᐊᕐᐸ?**

|  |
| --- |
|  |

**6 - ᑮᓇᐅᔭᕐᑖᕐᓂᕈᕕᑦ, ᐊᑎᓕᐅᕈᒪᒐᔭᕐᐲᑦ ᑐᖁᑕᐅᓯᒪᔪᓂᒃ ᐊᐅᓚᑦᑎᑦᑎᓂᕐᒧᑦ ᐊᖏᕈᑎᒥᒃ ᑖᑯᓇᓂ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ?**

|  |
| --- |
|  |

ᒪᓕᒐᒃᓴᕐᒃ – ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᑮᓇᐅᔭᖃᕐᑎᑕᖏᑦ ᐱᓕᕆᔭᐅᔪᒃᓴᑦ ᐊᑐᕆᐊᖃᕐᓂᐊᑐᑦ ᖃᕋᓴᐅᔭᕐᒧᑦ ᐃᓕᓯᓗᑎᒃ *ᕿᓂᕈᑎ ᑐᖁᕐᓯᒪᔪᓂᒃ:* ᑕᑕᑎᕆᔾᔪᑎ ᓈᒪᒃᑐᒧᑦ ᑐᖁᓯᒪᔾᔪᑎᓄᑦ ᑎᑭᓴᐃᕕᒃ ᐊᒻᒪᓗ ᐊᑎᓕᐅᕐᓗᑎᒃ ᐊᖏᕈᑎᒥᒃ ᑕᐃᒪᓐᓇ ᐱᓪᓗᒍ. ᐃᒪᓐᓇᖑᐊᕐᒃ: Polar Data Catalogue: Nordicana D, GBIF, OBIS, CIOOS, Borealis.

* ᓇᖕᒥᓂᖃᕐᑐᑦ ᑐᖁᕐᑕᐅᓯᒪᔪᓂᒃ ᑎᒥᐅᒐᔪᒃᑐᑦ ᑐᒃᓯᕋᕐᑐᑦ ᑮᓇᐅᔭᕐᓂᒃ ᐅᕝᕙᓘᓃᑦ ᐃᓛᓂᒃᑯᑦ ᐱᓕᕆᖃᑎᖃᕐᓱᑎᒃ ᓄᓇᓕᒃᒥ ᐅᕝᕙᓘᓃᑦ ᓄᓇᖃᕐᕕᐅᔪᓂ ᐊᕕᒃᑐᕐᓯᒪᔪᓂ.
* ᕿᓂᕈᑎ ᑐᖁᕐᓯᒪᔪᓂᒃ: ᑎᑎᕋᕐᓯᒪᔪᕐᒃ ᐱᕕᖃᕐᑎᑦᑎᓗᓂ ᑐᑭᓯᒐᒃᓴᓂᒃ ᑐᖁᓯᒪᔪᓂᒃ, ᐱᓪᓗᐊᕐᑐᒥᒃ ᖃᓄᕐᒃ, ᓇᒥ, ᖃᖓ, ᑭᐊᑉ ᓄᐊᑕᐅᓚᐅᕐᒪᖔᑕ, ᓇᒦᒪᖔᑕ ᒫᓇ, ᐊᒻᒪᓗ ᖃᓄᑐᐃᓇᕐᒃ ᑐᑭᓯᓇᓱᒍᑎᑦ.
* ᑐᖁᕐᓯᒪᔪᑦ: ᑕᐃᒪᐃᐸᑦ ᐃᓚᖏᑦ ᐊᒻᒪᓗ ᑕᒪᕐᒥᒃ ᑐᖁᑕᐅᔪᑦ ᓄᐊᑕᐅᓯᒪᔪᑦ ᐊᒻᒪᓗ/ᐅᕝᕙᓘᓃᑦ ᐱᓕᕆᔭᐅᓂᑯᑦ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᖃᐅᔨᓴᕐᑎᖏᓐᓄᑦ ᐊᒻᒪᓗ ᐃᑲᔪᖃᑎᒌᒃᑐᓄᑦ ᐊᑐᕐᒃᑕᐅᑎᑦᓗᒍ ᖃᐅᔨᓴᕐᓂᕐᒃ ᐱᓕᕆᔭᐅᓇᓱᒃᑐᑦ ᑮᓇᐅᔭᖃᕐᑎᑕᐅᔪᑦ ᑖᑯᓐᓇᖓᑦ.
* ᖃᐅᔨᒋᐊᕐᕆᑦ ᐅᑭᐅᖅᑕᖅᑐᒥᒃ ᑐᑭᓯᓂᐊᖃᑎᒌᒃᑯᑦ ᑐᖁᕐᓯᒪᓂᕐᒧᑦ ᐊᐅᓚᑎᑦᑎᓂᕐᒧᑦ ᐊᑐᐊᒐᖓ ᐊᒻᒪᓗ ᒪᓕᒐᒃᓴᑦ ᖃᐅᔨᒋᐊᕐᑲᓐᓂᕈᒪᒍᕕᑦ. ᓇᓂᔪᓐᓇᕐᑕᑎᑦ ᐃᑭᐊᕿᕕᒃᑯᑦ ᐅᕙᓂ: [ArcticNet Data](https://arcticnet.ca/data-management/#:~:text=The%20overall%20principle%20guiding%20the,and%20appropriate%20intellectual%20property%20protection.)

### ᓇᓗᓇᐃᑯᑎ J: ᐱᑦᑎᐊᕋᓗᐊᕐᓂᕐᒧᑦ ᐃᓱᒪᒋᔭᒃᓴᑦ ᐊᒻᒪᓗ ᑲᒪᑎᐊᕐᑐᒥᒃ ᐊᑐᕐᒃᓂᕐᒃ ᖃᐅᔨᓴᕐᓂᕐᒧᑦ

ᐱᓕᕆᔭᐅᓂᐊᕐᑐᑦ ᑭᓇᐅᔭᕐᑖᕐᑎᑕᐅᓲᑦ ᓴᕿᔮᕆᐊᓖᑦ ᑲᒪᑦᑎᐊᕐᓂᕐᒥᒃ ᐊᑐᕐᓂᕐᒃ ᖃᐅᔨᓴᕐᓂᕐᒧᑦ. ᑲᑎᒪᔩᑦ ᐱᑕᖃᕐᒪᑕ ᐃᓄᐃᑦ ᓄᓇᓕᖃᕕᖏᑕ ᐊᕕᒃᑐᕐᓯᒪᕝᕕᖏᓂ ᕿᒻᒥᕈᕙᒃᑐᑦ ᑐᒃᓯᕋᕐᑕᐅᔪᓂᒃ ᐊᒻᒪᓗ ᐊᖏᑎᑦᑎᔨᐅᓗᑎᒃ ᖃᐅᔨᓴᕐᑕᐅᓂᐊᕐᑐᓂᒃ ᖃᓂᒋᔭᖓᓐᓂ. ᑕᒻᒪᑯᐊ ᕿᒻᒥᕈᔭᐅᔪᑦ ᑐᖓᕕᖃᕐᑐᑦ ᐱᑦᑎᐊᓂᕐᒧᑦ ᐊᑐᕆᐊᓖᑦ ᐊᒻᒪᓗ ᓱᓕᔪᒥᒃ ᑐᖓᕕᒋᔭᐅᔪᑦ ᐊᑐᕐᒃᑐᑦ ᖃᐅᔨᓴᕐᓂᐊᕐᓂᕐᒧᑦ ᓄᓇᖃᕐᕕᐅᔪᓂ ᐊᕕᒃᑐᕐᓯᒪᔪᓂ, ᐃᓚᒋᔭᐅᓗᓂ ᓇᓗᓇᖏᑦᑐᒥᒃ ᓄᓇᓕᒃᒧᑦ ᐊᑐᕐᓂᐊᕐᑐᒥᒃ ᐊᒻᒪᓗ ᐅᔾᔨᑎᐊᕐᓂᕐᒥᒃ ᐃᓄᐃᑦ ᐅᒃᐱᕈᔭᖏᓐᓂᒃ ᐊᒻᒪᓗ ᓱᓕᔪᒥᒃ ᑐᖓᕕᖏᓐᓂᒃ.

ᐃᓚᐅᑎᑦᑎᒋᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐅᖃᐅᔾᔨᔨᒥᒃ ᖃᐅᔨᒪᑦᑎᐊᕋᓗᐊᕐᒪᖔᕐᐱᑦ ᑐᕋᖓᔪᒧᑦ ᓄᓇᓕᖃᕐᕕᓄᑦ ᐊᕕᒃᑐᕐᓯᒪᔪᓂᒃ ᖃᐅᔨᓴᕐᓂᕐᒧᑦ ᐱᑦᑎᐊᕆᐊᖃᕐᓂᕐᒥᒃ ᒪᓕᒐᒃᓴᓂᒃ ᐊᒻᒪᓗ ᖃᐅᔨᓴᕐᓂᕐᒧᑦ ᐱᔪᓐᓇᐅᑎᑖᕐᓂᕐᒧᑦ ᑐᒃᓯᕋᐅᑎᓂᒃ ᐊᑐᒐᒃᓴᓂᒃ.

ᑐᒃᓯᕋᕐᑕᐃᑦ ᐊᖏᕐᑕᐅᑉᐸᑦ, ᑮᓇᐅᔭᕐᑖᕆᔭᑦ ᐃᒪᐃᓕᖓᔭᕆᐊᖃᕐᓂᐊᕐᑐᕐᒃ ᐱᔭᐃᓐᓇᕆᓗᒋᑦ ᐊᖏᑦᑕᐅᔾᔪᑎᓕᒫᑎᑦ ᐱᔭᕆᐊᓖᑦ ᓄᓇᓕᖃᕐᕕᓂ ᐊᕕᒃᑐᕐᓯᒪᔪᓂ ᑐᒃᓯᕋᕐᑕᑎᑦ ᐱᓕᕆᔪᒪᔭᑎᑦ.

**1 - ᖃᓄᕐᒃ ᐱᓕᕆᓂᐊᕐᑕᐃᑦ ᐊᒻᒪᓗ ᖃᓄᐃᓕᐅᕈᑕᐅᓂᐊᕐᑐᑦ ᑎᑭᐅᑎᕙᑦ ᑲᒪᑎᑦᐊᕐᑐᒥᒃ ᒪᓕᒐᒃᓴᓂᒃ ᖃᐅᔨᓴᕐᓂᕐᒧᑦ ᐱᑦᑎᐊᕐᓂᕐᒥᒃ?**

|  |
| --- |
| ᐅᕙᓂ ᑎᑎᕋᕐᓗᒍ (ᐃᒪᓐᓇᑎᒋᐸᓪᓗᒃ 0.5 – 1 ᒪᒃᐱᕐᑐᒐᕐᒃ) |

ᒪᓕᒐᒃᓴᕐᒃ – ᐃᓱᒪᒋᒃᑭᑦ ᑖᒃᑯᐊ ᐊᑖᓂ ᑎᑎᕋᕐᓯᒪᔪᑦ:

* ᐊᑐᕐᑕᐅᔪᒪᔪᑦ ᑖᓱᒧᖓ ᐱᓕᕆᔭᐅᓂᐊᕐᑐᒧᑦ ᐃᒃᐱᒍᓱᒃᐹᑦ ᐃᓄᐃᑦ ᐃᓅᑦᑎᐊᕈᑎᖏᓐᓂᒃ, ᐅᒃᐱᕆᔭᖏᓐᓂᒃ ᐊᒻᒪᓗ ᓱᓕᔪᒥᒃ ᑐᖓᕕᖏᓐᓂᒃ?
* ᐱᓕᕆᐊᓂᐊᕐᑕᐃᑦ ᒪᓕᒃᐹᑦ ᓱᓕᔪᒥᒃ ᑐᖓᕕᒋᔭᐊᔪᓂᒃ ᑲᓇᑕᓕᒫᒥ ᐃᓄᐃᑦ ᑐᕌᒐᑦ ᖃᐅᔨᓴᕐᓂᕐᒧᑦ (NISR)?
* ᐱᓕᕆᔪᒪᔭᐃᑦ ᐃᑲᔪᕐᑐᕐᐹ ᐃᓄᐃᑦ ᐃᒥᒍᑦ−ᐱᕝᕙᓕᐊᓇᓱᒃᓂᕐᒥᒃ ᖃᐅᔨᓴᕐᓂᕐᒧᑦ?
* ᓄᓇᓕᒃᓂ ᐊᕕᒃᑐᕐᓯᒪᔪᓂ ᐱᔪᓐᓇᐅᑎ, ᐱᔪᓇᕐᑎᑕᐅᔾᔪᑦ ᐅᕝᕙᓘᓃᑦ ᐊᖏᕐᑕᐅᔭᕆᐊᖃᕐᓂᕐᒃ ᐱᑕᖃᕆᐊᖃᕐᐹ ᐱᓕᕆᔭᐅᔪᒪᔪᓄᑦ?
* ᐱᖃᕆᐊᖃᕐᓂᐊᕐᐱᑦ ᐱᑎᐊᕐᕆᐊᖃᓂᕐᒧᑦ ᓇᓗᓇᐃᑯᑦᑎᒥᒃ? ᑕᒻᒪᓇ ᐱᔭᐅᔭᕆᐊᖃᒐᔪᒃᑐᕐᒃ ᐋᓂᐊᖃᕐᓇᖏᑦᑐᓕᕆᓂᕐᒧᑦ−ᑐᕌᖓᔪᓂᒃ ᖃᐅᔨᓴᕐᓂᒃᒧᑦ
* ᐊᑐᕐᑕᐅᔪᒪᔪᑦ ᐱᕝᕚᓕᕐᑎᑦᑎᓂᐊᕐᐸᑦ ᐃᓄᒃᓂᒃ?
* ᐱᖃᑕᐅᓂᐊᕐᑐᑦ ᐱᓕᕆᔭᐅᓂᐊᕐᑐᒧᑦ ᖃᐅᔨᒪᑎᑕᐅᓂᐊᕐᐸᑦ ᐱᔪᓐᓇᐅᑎᖏᓐᓂᒃ ᐃᓚᒋᔭᐅᓗᓂ ᑐᑭᓯᑦᑎᐊᓚᐅᕐᓗᓂ ᐊᖏᕐᓂᕐᒃ, ᐃᒻᒥᓂᒃ ᐱᖃᑕᐅᔪᒪᓂᕐᒃ ᐊᒻᒪᓗ ᐱᔪᓐᓇᐅᑏᑦ ᐱᖃᑕᐅᔪᒪᔪᓐᓃᕐᓂᕐᒧᑦ?

### ᓇᓗᓇᐃᒃᑯᑕᕐᒃ K: ᑐᒃᓯᕋᐅᑎ ᖃᐅᔨᒃᑲᐃᓂᕐᒧᑦ ᑎᑎᕋᕐᓯᒪᔪᕐᒃ

|  |  |
| --- | --- |
| ᐅᓇ ᐱᓪᓗᒍ: |  |

ᐅᖃᕐᐳᖓ:

* ᑐᓴᒐᒃᓴᕐᒃ ᑐᓂᔭᐅᔪᕐᒃ ᑐᒃᓯᕋᕐᓂᒃᑯᑦ ᑕᑕᑎᕆᔾᔪᑎ ᐊᒻᒪᓗ ᖃᓄᑐᐃᓇᕐᒃ ᐸᐃᐹᑦ ᐃᑲᔪᕐᑐᕐᑐᑦ ᑐᓯᕋᕈᑎ ᓱᓕᓂᖓᓂᒃ.
* ᖃᓄᑐᐃᓇᕐᒃ ᐸᐃᐹᑦ, ᓱᓕᖏᑦᑐᓂᒃ ᑎᑎᕋᕐᓯᒪᒍᓂ ᐅᕝᕙᓘᓃᑦ ᑐᓴᒐᒃᓴᓂᒃ ᓇᓕᐊᑐᐃᓐᓇᑯᑦ ᑐᒃᓯᕋᕈᑎᒃᑯᑦ ᐊᑐᕐᑎᑦᓗᒍ, ᐃᒪᐃᑕᐅᔪᓐᓇᕐᑐᕐᒃ, ᐃᓱᒪᕐᓱᕐᓗᑎᒃ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ, ᐊᓯᔾᔩᔪᓐᓇᕐᑐᑦ ᑐᒃᓯᕋᕐᑕᐅᔪᒥᒃ ᑭᓇᐅᔭᕐᑖᕐᕋᓱᒃᓂᕐᒧᑦ ᐊᑐᕈᓃᕐᓗᓂ ᓱᓇᐅᒋᔭᐅᔪᓐᓃᕐᓗᓂ

|  |  |
| --- | --- |
| ᐊᑎᖓ: |  |
| ᐊᑎᓕᐅᕐᑐᕐᒃ: |  |
| ᐅᓪᓗᖓ: |  |

## ᐃᓚᓕᐅᑎᔭᐅᔪᑦ

### ᑐᑭᖏᑦ

* **ᓯᕗᓕᕐᑎ ᖃᐅᔨᓴᕐᓂᕐᒧᑦ:** ᐃᓄᒃ ᐊᑕᐅᓯᕐᒃ ᐊᐅᓚᑎᑦᑎᔨᓪᓚᕆᒃ ᖃᓄᐃᓕᐅᕐᑕᐅᔪᓕᒫᓂᒃ (ᐱᓕᕆᔭᐅᔪᒧᑦ ᐱᕝᕙᓕᐊᓂᖓ, ᐃᓕᓂᐊᕐᑎᑦᑎᓂᕐᒃ, ᑐᓴᐅᒪᑎᑦᑎᓂᕐᒃ, ᐅᓂᒃᑳᕐᓂᕐᒃ). ᑎᓕᓯᔪᓐᓇᕐᑐᑦ ᐊᓯᒥᓄᑦ ᐱᓕᕆᖃᑕᐅᔪᓂᒃ, ᑭᓯᐊᓂ ᓯᕗᓕᕐᑎᑦ ᖃᐅᔨᓴᕐᓂᕐᒧᑦ ᐃᓱᒪᓕᐅᕐᑎᔨᓪᓚᕇᑦ.
* **ᐃᑲᔪᕐᑐᕐᑐᕐᒃ ᑎᒥᐅᔪᕐᒃ:** ᑎᒥᐅᔪᕐᒃ ᐊᖏᕐᓯᒪᔪᕐᒃ ᐱᓗᓂ, ᐊᐅᓚᑎᑦᑎᓗᓂ ᐊᒻᒪᓗ ᑲᒪᔨᐅᓗᓂ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑮᓇᐅᔭᕐᓂᒃ ᐱᓕᕆᔭᐅᓂᐊᕐᑐᒧᑦ. ᖃᐅᔨᒋᐊᕐᕕᒋᒍᒃ ᐊᐅᓚᑕᐅᓂᕐᒧᑦ ᒪᓕᒐᒃᓴᕐᒃ ᑐᑭᓯᒋᐊᑲᓐᓂᕐᓂᕐᒧᑦ ᐊᒻᒪᓗ ᐱᑲᑕᐅᔪᓐᓇᕐᓂᕐᒧᑦ.
* **ᖃᐅᔨᖃᕐᑕᐅᔪᓐᓇᕐᑐᕐᒃ:** ᐃᓄᒃ ᑲᒪᒋᔭᖃᕆᐊᖃᕐᓂᐊᕐᑐᕐᒃ ᑐᓴᐅᒪᑎᑦᑎᓂᕐᒧᑦ ᑲᒪᔨᐅᓗᓂ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐱᓕᕆᔨᖏᓐᓄᑦ (ᐊᔾᔨᒋᖏᑉᐸᐅᒃ ᓯᕗᓕᕐᑎᐅ ᖃᐅᔨᓴᕐᓂᕐᒧᑦ). ᖃᐅᔨᒋᐊᕐᕕᐅᔪᓐᓇᓲᕐᒃ ᖃᐅᔨᒪᔭᕆᐊᖃᕐᑐᕐᒃ ᐱᓕᕆᔭᐅᔪᒥᒃ ᐊᒻᒪᓗ ᐊᑐᐃᓇᐅᕙᒃᓗᓂ ᐊᒻᒪᓗ ᑕᑯᓐᓇᖓᑦ ᑲᒪᔨᐅᓗᓂ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐱᓕᕆᔨᖏᓐᓄᑦ ᖃᐅᔨᒋᐊᑲᓐᓂᕐᕕᐅᔪᓐᓇᕐᓗᓂ ᐊᐱᖁᑎᒃᓴᕐᑕᖃᕐᐸᑦ ᐅᕝᕙᓘᓃᑦ ᐃᓱᒪᓗᒍᑎᑕᖃᕐᐸᑦ ᐱᓕᕆᔭᐅᔪᒪᔪᒧᑦ.
* **ᐱᓕᕆᑎᑦᑎᐅᔨᐅᖃᐅᑕᐅᔪᕐᒃ:**ᐃᓄᒃ ᐅᕝᕙᓘᓃᑦ ᑎᒥᐅᔪᕐᒃ ᐱᕕᖃᕐᑎᑦᑎᔪᕐᒃ ᐊᑐᕐᒃᑐᓂᒃ ᑕᐅᑦᑐᒐᓂᒃ ᐊᒻᒪᓗ ᐊᑭᖃᖏᑦᑐᓂᒃ ᑐᓂᓯᓂᕐᒥᒃ ᐃᑲᔪᕈᑎᓂᒃ, ᑭᓯᐊᓂ ᐊᑭᓕᕐᓱᕐᑕᐅᖏᑦᑐᕐᒃ ᐱᓕᕆᓂᕐᒧᑦ ᖃᐅᔨᓴᕐᑎᓂᒃ.
* **ᐱᓕᕆᖃᑎᒋᔭᐅᔪᕐᒃ:**ᐃᓄᒃ ᐅᕝᕙᓘᓃᑦ ᑎᒥᐅᔪᕐᒃ ᐃᑲᔪᕐᑐᕐᒃ ᑮᓇᐅᔭᑎᒍᑦ ᐅᕝᕙᓘᓃᑦ ᐊᑭᖃᖏᑦᑐᑯᑦ ᐃᑲᔪᕈᑎᓂᒃ ᐱᓕᕆᔭᐅᔪᒧᑦ.
* **ᐃᓕᓂᐊᕐᑎ:** ᐃᓄᑦ ᐱᓕᕆᔪᕐᒃ ᐱᓕᕆᔭᐅᔭᕆᐊᖃᕐᑐᓂᒃ ᐃᑲᔪᕐᑐᓂᒃ ᓯᕗᓕᕐᑎᒧᑦ ᖃᐅᔨᓴᕐᑎᒧᑦ. ᐃᓚᖃᕐᑐᐃᓇᕆᐊᓕᒃ ᐃᑲᔪᕐᓂᕐᒥᒃ ᐸᕐᓇᐃᓂᕐᒥᒃ ᐱᖁᑎᓂᒃ ᐊᒻᒪᓗ ᓴᓐᓇᕈᑎᓂᒃ, ᓄᐊᑎᕆᓂᕐᒥᒃ ᑐᑭᓯᔾᔪᑎᓂᒃ/ᑐᖁᓯᒪᔪᓂᒃ, ᐊᐅᓚᑕᐅᑎᑦᑎᓂᕐᒥᒃ ᐊᒻᒪᓗ ᕿᒥᕈᓂᕐᒥᒃ ᑐᖁᕐᓯᒪᔪᓂᒃ ᖃᕋᓴᐅᔭᒃᑯᑦ, ᐊᒻᒪᓗ ᑕᑯᒃᓴᐅᑎᑦᑎᓗᓂ ᑐᖁᓯᒪᔪᓂᒃ ᖃᕋᓴᐅᔭᒃᑯᑦ ᑐᓴᐅᒪᑎᑦᑎᓂᐊᕐᓂᕐᒧᑦ ᐊᑐᕐᑕᐅᓂᐊᕐᑐᒥᒃ.
* **ᐊᑭᖃᖏᑦᑐᒃᑯᑦ ᐃᖃᔪᕐᓂᕐᒃ:** ᐊᑭᖃᖏᑦᑐᒃᑯᑦ ᐃᖃᔪᕐᓂᕐᒃ ᑐᓂᓯᔾᔪᑎᐅᒪᑦ (ᓲᕐᓗ, ᐱᖁᑎᑦ ᐊᒻᒪᓗ ᐱᔨᑦᑎᕋᕈᑎᑦ) ᓴᓇᔭᐅᔪᑦ ᐱᓕᕆᔭᐅᔪᒧᑦ ᐱᓕᖃᑎᒌᒃᑐᓄᑦ ᐅᕝᕙᓘᓃᑦ ᐱᓕᕆᑎᑦᑎᐅᔨᐅᖃᐅᑕᐅᔪᒧᑦ ᐊᑭᓕᕐᑎᑦᑎᖏᑦᓗᓂ ᐱᓕᕆᔭᐅᔪᒧᑦ. ᐃᓚᖃᕈᓐᓇᕐᑐᕐᒃ ᐱᕕᖃᕐᑎᑦᑎᓂᕐᒃ ᐊᓪᓚᕕᓂᒃ, ᐱᖁᑎᓂᒃ ᐊᑐᐃᓇᐅᑎᑦᑎᓂᕐᒥᒃ ᐅᕝᕙᓘᓃᑦ ᑐᖁᕐᑕᐅᓯᒪᔪᓂᒃ ᖃᕋᓴᐅᔭᒃᑯᑦ, ᐊᒻᒪᓗ ᐃᒻᒥᓂᒃ ᐊᑐᐃᓇᐅᑎᑦᑎᓗᓂ, ᖃᐅᔨᒪᔭᒥᓂᒃᓗ ᐊᑐᐃᓇᐅᑎᑦᑎᓗᓂ ᐅᕝᕙᓘᓃᑦ ᐃᓕᓯᒪᔭᒥᓂᒃ ᖃᕋᓴᐅᔭᓕᕆᓂᕐᒥᒃ ᐱᖁᑎᒋᔭᐅᔭᕆᐊᖃᕐᑐᓂᒃᓗ ᑐᑭᒧᐊᕐᑎᐊᕈᓐᓇᖁᓪᓗᒍ ᐱᓕᕆᔭᐅᓂᐊᕐᑐᒧᑦ ᐅᕝᕙᓘᓃᑦ ᐱᖃᑕᐅᔪᓐᓇᕐᓂᕐᒧᑦ ᐱᓕᕆᔭᐅᓂᐊᕐᑐᒧᑦ. ᐃᓚᓕᐅᑎᕗᕐᒃ ᑮᓇᐅᔭᕐᓄᑦ ᐱᕚᓕᕈᑎᒧᑦ ᐊᑕᖏᕐᑐᒍ ᐱᓕᕆᔭᐅᓂᐊᕐᑐᒧᑦ.

### ᐊᑐᕈᓐᓇᕐᑕᐅᔪᑦ ᐅᖃᐅᔾᔪᓯᓂᕐᒃ ᐱᔭᕇᕐᓯᓂᕐᒧᑦ ᑐᒃᓯᕋᐅᑎᒧᑦ ᑕᑕᑎᕆᐊᓕᒃᒧᑦ

* ᕿᒻᒥᕈᒋᑦ ᒪᓕᒐᒃᓴᓂᒃ ᐱᔭᕇᕐᓯᓕᕈᕕᑦ ᑐᒃᓯᕋᕈᑎᒥᒃ. ᐃᓚᖃᕐᐳᕐᒃ ᖃᐅᔨᒪᔭᐅᔭᕆᐊᖃᕐᑐᓂᒃ ᑮᓇᐅᔭᕐᑖᕋᓱᒃᓂᕐᒧᑦ ᐊᐅᓚᑕᐅᓂᖓᓄᑦ, ᐱᔾᔪᑎᖓᓗ, ᑭᓇ ᐱᓇᓱᒍᓐᓇᕐᐸ, ᖃᓄᕐᒃ ᕿᒥᕐᕈᐊᕐᑕᐅᕙᒃᐸᑦ ᑐᒃᓯᕋᕈᑎᑦ, ᑭᓱᑦ ᐊᑭᓕᒃᓴᑦ ᐱᖃᑕᐅᔪᓐᓇᕐᐸᑦ ᐃᓚᒋᔭᐅᓕᕈᓐᓇᕐᑐᑦ ᑮᓇᐅᔭᕐᓄᑦ ᐊᑐᕐᑕᐅᓂᐊᕐᑐᓄᑦ ᐊᒻᒪᓗ ᒪᓕᒐᒃᓴᑦ ᐱᔭᕆᕐᓯᓂᕐᒧᑦ ᑐᒃᓯᕋᕈᑎᒥᒃ.
* ᑲᕋᓴᐅᔭᒃᑯᑦ ᐃᓕᓂᐊᕐᓂᕐᒃ ᐊᑐᕐᒃᑕᐅᔪᓐᓇᕐᒥᔪᕐᒃ ᑐᑭᓯᒋᐊᑲᓐᓂᕈᒪᒍᕕᑦ ᑮᓇᐅᔭᕐᑖᕋᓱᒃᓂᕐᒥᒃ ᐊᒻᒪᓗ ᓱᓇᐃᑦ ᐊᑐᒐᒃᓴᑦ ᐊᑐᐃᓇᐅᒪᖔᑕ ᐃᑲᔪᕈᓐᓇᕐᑐᑦ ᑐᒃᓯᓴᕐᑐᓄᑦ ᐅᔾᔨᕐᓱᕐᓂᐊᕐᐳᑎᑦ ᑖᑯᓂᖓ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐃᑭᐊᕿᕕᖓᑎᒍᑦ.
* ᐅᐊᑲᓪᓚᓗᐊᖑᔪᓇᖂᔨᒐᓗᐊᕐᑐᕐᒃ ᑐᒃᓯᕋᕈᑎ , ᑭᓯᐊᓂ ᐊᑐᖁᔨᕗᒍᑦ ᐱᒋᐊᕐᓗᑎᑦ ᐊᔪᕐᓇᖏᓐᓂᕐᐹᒥᒃ ᐊᒻᒪᓗ ᐃᖃᐅᒪᒋᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐱᓕᕆᔨᖏᑦ ᐃᑲᔪᕈᓇᕐᑐᑦ. ᐊᐅᓚᑦᑎᓂᕐᒧᑦ ᐱᓕᕆᔨᐅᔪᑦ ᖁᕕᐊᓱᒃᐳᑦ ᐃᑲᔪᕈᒪᓂᕐᒧᑦ ᖃᖓᑐᐃᓇᒃᑯᑦ ᑐᒃᓯᕋᕈᑎᓕᐅᕐᓂᕐᒧᑦ ᑭᓇᔭᐅᔭᕐᑖᕆᔭᐅᔪᓐᓇᕐᑐᓂᒃ ᐱᓕᕆᔭᒃᓴᓂᒃ ᐃᓱᒪᒋᔭᕐᓂᒃ ᐅᕝᕙᓘᓃᑦ ᑐᒃᓯᕋᕈᑎᒥᒃ ᑎᑎᕋᕐᓂᕐᒥᑦ. ᐊᑎ ᖃᐅᔨᒋᐊᕈᓐᓇᕐᑐᑎᑦ ᑲᐅᔨᑲᐃᕕᐅᔪᓐᓇᕐᑐᓂᒃ ᑎᑎᕐᓯᒪᔪᓂᒃ ᒪᓕᒐᒃᓴᓂᒃ. ᐊᐅᓚᑎᑦᑎᓂᕐᒧᑦ ᐱᓕᕆᔨᑦ ᐱᕕᓕᒫᒥᓂᒃ ᑐᕋᕐᑎᑦᑎᓂᓇᓱᒍᓐᓇᕐᑐᑦ ᓈᒪᒃᑐᓂᒃ ᐱᕝᕕᐅᔪᓐᓇᕐᑐᓂᒃ ᐊᐱᕆᒍᕕᑦ ᐱᒋᐊᕐᓂᖓᓂ.
* ᓴᖏᔪᕐᒃ ᑐᒃᓯᕋᕈᑎ ᓇᓕᖄᐳᕐᒃ ᑐᕋᕋᕆᔭᐅᔪᓂᒃ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᔨᔾᔪᑎᑦ.
* ᑐᑭᓯᓇᑦᑎᐊᕈᓂ ᑐᒃᓯᕋᕈᑏᑦ, ᐊᔪᕐᓇᖏᓐᓂᕐᓴᐅᓂᐊᕐᑐᕐᒃ ᕿᒻᒥᕈᔨᐅᓂᐊᕐᑐᓂᒃ ᑲᑎᒪᔨᓂᒃ ᕿᒻᒥᕈᔪᓐᓇᕐᓗᑎᒃ ᐊᒻᒪᓗ ᐊᑐᕐᓂᖓᓂᒃ ᒥᒃᓯᓕᐅᕐᓂᕐᒥᒃ.
* ᐃᓱᒪᒋᓂᐊᕐᐸᑎᑦ ᑭᒡᓕᖃᕐᑎᑕᐅᔪᑦ ᑎᑎᖃᑦ ᖃᓄᐃᓐᓂᖏᑦ ᐊᒻᒪᓗ ᐊᐱᖁᑎᑦ ᐃᓚᓕᐅᕐᓯᒪᔪᑦ ᑐᒃᓯᕋᕈᑎᒧᑦ ᒪᓕᒐᒃᓴᖏᓐᓂ ᐱᔭᕇᕐᓯᕝᕙᓕᐊᓕᕈᕕᑦ ᐊᑐᓂ ᓇᓗᓇᐃᑯᑎᓃᑦᑐᓂᒃ.
* ᑕᑯᔪᒪᒍᕕᑦ ᐊᔾᔨᖓᓂᒃ ᑐᒃᓯᕋᕈᑎᒥᒃ ᖃᓄᐃᑑᒐᔭᕐᒪᖔᑦ, ᖃᐅᔨᒋᐊᑭᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐊᐅᓚᑕᐅᔪᓂᒃ ᐱᓕᕆᔨᑦ ᐅᕙᓂ [IQP@ITK.ca](mailto:IQP@ITK.ca)

### ᐊᐱᖁᑕᐅᒐᔪᒃᑐᑦ

ᑕᑯᒋᐊᒃᑭᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐃᑭᐊᕿᕕᖓ ᑎᑎᕐᓯᒪᔪᓂᒃ ᐊᐱᖁᑕᐅᒐᔪᒃᑐᓂᒃ:

<https://arcticnet.ulaval.ca/inuit-qaujisarnirmut-pilirijjutit>

1. ᐱᕕᖃᕐᑎᑕᐅᕗᕐᒃ ᐊᓯᔾᔨᒐᓛᒍᓇᕐᓗᒍ ᐊᑐᕐᑕᐅᔭᕆᐊᓕᒃ. ᐃᓛᓂᒃᑯᑦ, ᓄᓇᓕᒃ ᑎᓕᓯᔪᓐᓇᕐᑐᕐᒃ ᐱᓕᕆᖃᑎᒋᔭᐊᓂᐊᕐᑐᕐᒃ ᑲᒪᒋᔭᖃᕐᓗᓂ ᑮᓇᐅᔭᕐᓂᕐᒃ ᑕᒪᕐᒥᓕᒫᖓᓐᓂᒃ, ᐱᔪᓐᓇᖏᑐᐃᓇᕆᐊᖃᕐᒪᑕ ᐊᐅᓚᑎᑦᑎᓂᕐᒥᒃ ᑮᓇᐅᔭᕐᓂᒃ. ᑕᒪᓐᓇ ᐱᕕᖃᕐᑎᑕᐅᓂᐊᕐᑐᕐᒃ. [↑](#footnote-ref-2)
2. ᑮᓇᐅᔭᑦ ᑐᓂᔭᐅᖃᑕᕐᓂᖏᑦ ᒪᓕᒃᐸᖕᒪᑕ ᒐᕙᒪᑐᖃᕐᑯᑦ ᐊᕐᕌᒍᒋᕙᒃᑕᖓᓂᒃ (ᐄᐳ 1st  ᑕᕝᕗᖓ ᒫᔾᔨ 31st  ᐊᕐᕋᖒᓚᐅᕐᑐᒧᑦ). ᖃᐅᔨᒪᓂᐊᕐᐳᓯ ᐱᓕᔭᐅᓂᐊᕐᑐᑦ ᐱᒋᐊᕆᐊᖃᖏᑐᑦ ᐄᐳ 1st, ᑭᓯᐊᓂ ᐄᐳ 1st, 2025 ᖑᓕᕐᐸᑦ ᑐᓂᕐᓴᕐᑕᐅᔪᓐᓇᓕᖄᓗᑎᒃ ᑮᓇᐅᔭᕐᓂᒃ ᑕᓱᒧᖓ ᐱᔪᒪᓇᓱᒍᒪᔪᓄᑦ ᖃᐅᔨᓚᐅᕐᑎᑦᓗᒋᑦ. [↑](#footnote-ref-3)
3. ᑎᒥᐅᔪᑦ ᑮᓇᐅᔭᕐᑖᕐᑐᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᐱᓕᕆᐊᒃᓴᓂᒃ ᑐᓂᓯᔪᓐᓇᖏᑦᑐᑦ ᐃᓄᐃᑦ ᖃᐅᔨᓴᕐᓂᕐᒧᑦ ᐱᓕᕆᔾᔪᑎᑦ ᑮᓇᐅᔭᓂᒃ ᐊᓯᖏᓐᓄᑦ ᐱᓕᕆᕝᕕᐅᕙᒃᑐᓄᑦ ᑭᓯᐊᓂ ᐊᑭᓕᒃᓴᓂ ᐊᑭᓕᕐᓯᔪᓐᓇᕐᑐᑦ ᐱᓕᕆᔾᔪᑕᐅᔪᕐᒃ ᐱᓪᓗᒍ. [↑](#footnote-ref-4)
4. ᑐᑦᓯᕋᕐᑐᑦ ᐊᐱᕆᔪᓐᓇᕐᑐᑦ ᐊᖏᓂᕐᓴᒥᒃ ᑮᓇᐅᔭᕐᑖᕆᓂᐊᕐᑕᒥᓂᒃ ᐊᑐᕐᓂᕐᓴᐅᔪᓐᓇᕐᓗᑎᒃ ᐱᖁᑎᑦ ᐊᑭᖏᓐᓄᑦ. ᓴᖏᔪᒥᒃ ᐱᔾᔪᑎᖃᕆᐊᖃᕐᓂᐊᑐᑦ ᑐᒃᓯᕋᕐᑕᒥᓄᑦ. [↑](#footnote-ref-5)
5. [↑](#footnote-ref-6)